നഴ്സിങ് പഠിക്കാം, സൗജന്യമായി - Career Magazine\nനഴ്സിങ് പഠിക്കാം, സൗജന്യമായി\nമാസം 700 രൂപ സ്റ്റൈപെന്‍ഡ് സഹിതം ആരോഗ്യവകുപ്പിന് കീഴില് നഴ്സിങ് പഠിക്കാന് അവസരം. 15 സര്‍ക്കാര് നഴ്സിങ് കോളജുകളിലേക്കും കൊല്ലം ആശ്രാമത്ത് പ്രവര്‍ത്തിക്കുന്ന പട്ടികജാതി-പട്ടികവര്‍ഗക്കാര്‍ക്ക് മാത്രമുള്ള നഴ്സിങ് കോളജിലേക്കുമാണ് പ്രവേശം. അതത് ജില്ലകളിലേക്ക് മാത്രമേ അപേക്ഷിക്കാന് സാധിക്കൂ. എസ്.എസ്.എല്.സി സര്‍ട്ടിഫിക്കറ്റിലുള്ള ജില്ലയില്‍നിന്ന് വ്യത്യസ്തമായി അപേക്ഷിക്കുന്നവര് ആ ജില്ലയില് അഞ്ച് വര്‍ഷമായി താമസിക്കുന്നുവെന്നതിന് വില്ളേജ് ഓഫിസറുടെ സര്‍ട്ടിഫിക്കറ്റ് ഹാജരാക്കണം\nഡിപ്ളോമ നേടിക്കഴിഞ്ഞാല് സര്‍ക്കാര് ആവശ്യപ്പെടുന്നപക്ഷം നിര്‍ദിഷ്ട വേതനത്തോടെ, തെരഞ്ഞെടുക്കപ്പെടുന്നവര് ഇന്ത്യന് പ്രതിരോധ സേനയില് ജോലി ചെയ്യാന് തയാറായിരിക്കണം. .\nജനറല് നഴ്സിങ് ആന്‍ഡ് മിഡ്വൈഫറി കോഴ്സ് ഒക്ടോബറില് ആരംഭിക്കും. മൂന്ന് വര്‍ഷത്തേക്കാണ് പരിശീലനം.\nതിരുവനന്തപുരം (28), കൊല്ലം (25), പത്തനംതിട്ട (20), ആലപ്പുഴ (23), ഇടുക്കി (20), കോട്ടയം (20), എറണാകുളം (70), തൃശൂര് (28), പാലക്കാട് (25), മലപ്പുറം (26), കോഴിക്കോട് (50), വയനാട് (20), കണ്ണൂര് (30), കാസര്‍കോട് (20) എന്നിങ്ങനെയാണ് സീറ്റുകള്. 20 ശതമാനം സീറ്റുകള് ആണ്‍കുട്ടികള്‍ക്ക് സംവരണം ചെയ്തിട്ടുണ്ട്.\nഫിസിക്സ്, കെമിസ്ട്രി, ബയോളജി എന്നിവ ഓപ്ഷന് വിഷയമായും ഇംഗ്ളീഷ് നിര്‍ബന്ധിത വിഷയമായും പ്ളസ് ടു അല്ളെങ്കില് തത്തുല്യ പരീക്ഷ 40 ശതമാനം മാര്‍ക്കോടെ വിജയിച്ചിരിക്കണം. പട്ടികജാതി/ പട്ടികവര്‍ഗ വിദ്യാര്‍ഥികള്‍ക്ക് പാസ് മാര്‍ക്ക് മതി. അപേക്ഷകര് ഇല്ലാത്തപക്ഷം മറ്റ് വിഷയങ്ങളില് പ്ളസ് ടു വിജയിച്ചവര്‍ക്കും അവസരം ലഭിക്കും.\nഅപേക്ഷകര്‍ക്ക് 2016 ഡിസംബര് 31ന് 17 വയസ്സില് കുറയാനോ 27 വയസ്സില് കൂടാനോ പാടില്ല. ഒ.ബി.സിക്ക് മൂന്നും എസ്.സി/എസ്.ടി വിഭാഗത്തിന് അഞ്ചും വര്‍ഷത്തെ ഇളവ് ലഭിക്കും.\nwww.dhs.kerala.gov.in എന്ന വെബ്സൈറ്റില് അപേക്ഷാ ഫോറം ലഭിക്കും. പൂരിപ്പിച്ച അപേക്ഷകള് ഈ മാസം 20ന് മുമ്പ് അതത് ജില്ലകളിലെ നഴ്സിങ് സ്കൂളുകളില് ലഭിക്കണം. അപേക്ഷയോടൊപ്പം പട്ടികജാതി/ പട്ടികവര്‍ഗത്തിലുള്ളവര് 75 രൂപയും മറ്റ് വിഭാഗത്തിലുള്ളവര് 250 രൂപയും ഫീസായി 0210-80-800-88 എന്ന ശീര്‍ഷകത്തില് ട്രഷറിയില് ചെലാന് അടച്ചതും സഹിതം സമര്‍പ്പിക്കേണ്ടതാണ്. ആശ്രാമം സ്കൂളില് അപേക്ഷിക്കുന്നവര് പ്രത്യേകം അപേക്ഷ സമര്‍പ്പിക്കണം. കവറിന് പുറത്ത് ‘2016ലെ നഴ്സിങ് കോഴ്സിനുള്ള അപേക്ഷ’ എന്ന് രേഖപ്പെടുത്തണം. ആവശ്യമായ സര്‍ട്ടിഫിക്കറ്റുകളും അപേക്ഷക്കൊപ്പം സമര്‍പ്പിക്കണം. വിശദവിവരങ്ങള് www.dhs.kerala.gov.in എന്ന വെബ്സൈറ്റില് ലഭിക്കും.\nതിരുവനന്തപുരം ഇന്നവേഷന് ഹബ്\nയു പി എസ് സി 279 ഒഴിവുകളിലേക്ക് അപേക്ഷ ...\nഎംപ്ലോയബിലിറ്റി സെന്ററില് ഇന്റര്‍വ്യൂ\nജൂനിയര് റിസര്‍ച്ച് ഫെലോ ഒഴിവ്\nCareer News, Career News, Notifications\nവിമുക്തഭടന്മാര്‍ക്ക് സാമ്പത്തിക സഹായം : അപേക്ഷ ക്ഷണിച്ചു\nപ്ലസ് ടുവിന് ശേഷം എന്ത്?\nCareer News, Career News, World - Career News\nദൂബൈയിൽ സർക്കാർ ജോലി\nഫാര്‍മസിസ്റ്റ് താല്‍ക്കാലിക നിയമനം\nകൊച്ചിന് ഷിപ്യാര്‍ഡിൽ ഡിപ്ലോമക്കാര്‍ക്ക് അവസരം


NATURE COMMUNICATIONS JOURNAL | ഉയരുന്ന അന്തരീക്ഷ താപനില സ്ത്രീകളെ ബാധിക്കും മുമ്പേ പുരുഷന്മാരെ ബാധിക്കുമെന്ന് 'നേച്ചര് കമ്മ്യൂണിക്കേഷന്‍സ്' - Malayalivartha.com Widgets Magazine\n16 NOVEMBER 2018 03:50 PM IST\nകാലാവസ്ഥാ വ്യതിയാനം മനുഷ്യവര്‍ഗത്തെ എങ്ങനെയെല്ലാം ബാധിക്കുന്നുവെന്ന് അന്വേഷിക്കുന്ന ഒരു പഠനത്തിന്റെ ഞെട്ടിക്കുന്ന റിപ്പോര്‍ട്ടാണ് ഈയിടെ പുറത്തുവന്നിരിക്കുന്നത്. 'നേച്ചര് കമ്മ്യൂണിക്കേഷന്‍സ്' എന്ന സയന്‍സ് പ്രസിദ്ധീകരണമാണ് ഇംഗ്ലണ്ടില് നടന്ന പഠനത്തിന്റെ റിപ്പോര്‍ട്ട് പുറത്തുവിട്ടിരിക്കുന്നത്.\nതുടര്‍ച്ചയായ കാലാവസ്ഥാ വ്യതിയാനങ്ങള്‍ക്കാണ് നമ്മള് ഇപ്പോള് സാക്ഷികള് ആയിക്കൊണ്ടിരിക്കുന്നത്. കാലം തെറ്റിയ മഴയും വേനലും മഞ്ഞുമെല്ലാം ഇതിന്റെ തെളിവുകളാണ്. ഋതുക്കള് മാറിമറിയുന്നത് സ്വാഭാവികമായും വിവിധ ജീവിവര്‍ഗങ്ങളെയും ബാധിക്കും. മനുഷ്യനും ഇതില് നിന്ന് രക്ഷപ്പെടാനാകില്ല. ക്രമേണയുള്ള ശാരീരിക വ്യതിയാനങ്ങള്‍ക്ക് മനുഷ്യരും വിധേയരായേ തീരൂ.\nവിവിധ വിഷയങ്ങളെ കുറിച്ച് പ്രതിപാദിക്കുന്ന പഠന റിപ്പോര്‍ട്ട്, ഉയരുന്ന അന്തരീക്ഷ താപനില സ്ത്രീകളെ ബാധിക്കും മുമ്പേ പുരുഷന്മാരെ ബാധിക്കുമെന്ന് സൂചന നല്‍കുന്നു. കാലാവസ്ഥാ വ്യതിയാനത്തിന്റെ ഭാഗമായുണ്ടാകുന്ന ഉയര്‍ന്ന താപനില മനുഷ്യരുടെ മരണത്തിന് ഇടയാക്കുമെന്ന് നേരത്തേ പഠനങ്ങള് വെളിപ്പെടുത്തിയിരുന്നു. ഓരോ വര്‍ഷവും ഇത്തരത്തില് മരിക്കുന്ന ആളുകളുടെ എണ്ണം കൂടിവരികയാണെന്നും കണക്കുകള് സൂചിപ്പിക്കുന്നുണ്ട്. എന്നാല് മരണം മാത്രമല്ല, അപകടകരമായ പല ശാരീരിക മാറ്റങ്ങള്‍ക്കും ഇത് കാരണമാകുന്നുവെന്നാണ് ഈ റിപ്പോര്‍ട്ട് ചൂണ്ടിക്കാട്ടുന്നത്.\nപുരുഷന്റെ പ്രത്യുല്‍പാദനശേഷിയെ ആണത്രേ ഉയര്‍ന്ന താപനില കാര്യമായി ബാധിക്കുക. കൃത്യമായി പറഞ്ഞാല്, ബീജത്തിന്റെ എണ്ണത്തെയും ബീജത്തിന്റെ ആയുര്‍ദൈര്‍ഘ്യത്തെയും ആണ് ഇത് പ്രതികൂലമായി ബാധിക്കുക. ബീജത്തിന്റെ എണ്ണം കുറയുന്നത് വന്ധ്യതയ്ക്ക് കാരണമാകുന്നു.\nഅതുപോലെ തന്നെ ബീജത്തിന്റെ ആയുര്‍ദൈര്‍ഘ്യം കുറയുന്നത് ഏറെ സങ്കീര്‍ണമായ അവസ്ഥയാണ്. സ്ത്രീയുടെ ശരീരത്തിലെത്തുന്ന ബീജം അണ്ഡവുമായി കൂടിച്ചേരും മുമ്പ് തന്നെ നശിച്ചുപോകുന്ന അവസ്ഥയാണ് ഇത് സൃഷ്ടിക്കുക. രണ്ട് സാഹചര്യങ്ങളും പുരുഷന്റെ പ്രത്യുല്‍പാദനശേഷിയെ ആണ് ബാധിക്കുക.\nസ്ത്രീകളിലെ ശാരീരികമായ മാറ്റങ്ങള് പുരുഷനെ അപേക്ഷിച്ച് പതിയെ മാത്രമേ പ്രകടമാവുകയുള്ളൂവെന്നും പഠനറിപ്പോര്‍ട്ട് വ്യക്തമാക്കുന്നു. പുരുഷന്മാരിലെ മാറ്റങ്ങളും എല്ലാവരിലും ഒരുപോലെ കാണണമെന്നില്ലെന്നും റിപ്പോര്‍ട്ട് ഓര്‍മ്മിപ്പിക്കുന്നു. നേരത്തേ തന്നെ ആരോഗ്യപ്രശ്‌നങ്ങളുള്ളവരിലും, മികച്ച ഭക്ഷണത്തിലൂടെയും മരുന്നിലൂടെയും ശാരീരിക പ്രശ്‌നങ്ങളെ നേരിടാന് കഴിവില്ലാത്തവരെയുമാണത്രേ ആദ്യം ഇത്തരത്തിലുള്ള മാറ്റങ്ങള് ബാധിക്കുക.\nകരുതലിന് രാജ്യത്തിന്റെ ആദരം; കോവിഡ് പ്രതിരോധപ്രവര്‍ത്തനങ്ങള്‍ക്കിടെ അപകടമരണം സംഭവിച്ച ആരോഗ്യപ്രവര്‍ത്തകരുടെ കുടുംബങ്ങള്‍ക്ക് പ്രധാനമന്ത്രിയുടെ 50 ലക്ഷം രൂപ ഇന്‍ഷുറന്‍സ് (9 minutes ago)\nശരിക്കും ശശി ആര് ; സംസ്ഥാന വനിതാകമ്മീഷന് രാജ്യത്തെ നിയമസംവിധാനങ്ങളെയാകെ വെല്ലുവിളിക്കുകയാണെന്ന് ബി.ജെ.പി സംസ്ഥാന അദ്ധ്യക്ഷന് കെ.സുരേന്ദ്രന് (19 minutes ago)\nമാസ്‌ക് ധരിക്കുന്നത് ഗുണകരമെന്നതിന് തെളിവ് ലഭിച്ചു; നിലപാട് മാറ്റി ലോകാരോഗ്യ സംഘടന (31 minutes ago)\nവിമാനങ്ങളിലെ നടുവിലെ സീറ്റ് കാലിയാക്കിയിട്ട് എയര്‍പോര്‍ട്ടിലെ ഉദ്യോഗസ്ഥരും വിമാനത്തിലെ സ്റ്റാഫും ശ്രദ്ധയും കരുതലും പുലര്‍ത്തിയിട്ട് എന്ത് പ്രയോജനം? (36 minutes ago)\nമകന്റെ ആ മൂന്ന് ചിത്രങ്ങള് ഒരിക്കലും കാണാന് ഇഷ്ടമല്ല! (37 minutes ago)\nസിനിമയും നാഗവല്ലിയും വലിയ ഹിറ്റ് ആയെങ്കിലും, നാഗവല്ലിയുടെ ആ ചിത്രം വരച്ചത് ആര് എന്ന് അധികം ആരും ചിന്തിച്ചിട്ട് ഉണ്ടാകില്ല! (38 minutes ago)\nചൈനയുടെ 'വ്യംഗ്യസന്ദേശങ്ങള്'; തിരിച്ചടിച്ച് ഇന്ത്യ (45 minutes ago)\nകോവിഡ് നിരീക്ഷത്തിലിരിക്കെ താമസ സ്ഥലത്ത് മരിച്ച നിലയിൽ (49 minutes ago)\nഎം16 ചൈനയെ തീര്‍ത്തു; വൈറസ് സ്വാഭാവികമായി ഉണ്ടായതല്ലെന്നും മനുഷ്യ നിര്‍മിതമാണെന്ന് അവകാശപ്പെടുന്ന റിപ്പോര്‍ട്ട് താന് കണ്ടതായി മുന് എം16 മേധാവി സര് റിച്ചാര്‍ഡ് ഡിയര്‍ലോവ് (56 minutes ago)\nവേണ്ടിവന്നാൽ തര്‍ക്കപ്രദേശം കൈയേറും ;ചൈനയെ വെല്ലുവിളിച്ച് മുന് സൈനിക മേധാവി (58 minutes ago)


തിരുവനന്തപുരത്തെ ഏറ്റവും വലിയ വില്ലാ പ്രോജക്ട് പാപ്പനംകോട് ഒരുങ്ങുന്നു; പ്രീ ലോഞ്ച് ഓഫറോടെ ബുക്ക് ചെയ്യാൻ സുവർണ്ണാവസരം. - Kerala Views\nതിരുവനന്തപുരത്തെ ഏറ്റവും വലിയ വില്ലാ പ്രോജക്ട് പാപ്പനംകോട് ഒരുങ്ങുന്നു; പ്രീ ലോഞ്ച് ഓഫറോടെ ബുക്ക് ചെയ്യാൻ സുവർണ്ണാവസരം.\nFeatured properties in Trivandrum March 31, 2021May 4, 2021 Kerala Views\nതിരുവനന്തപുരം: പാപ്പനംകോട് തൃക്കണ്ണാപുരത്ത് നിര്‍മ്മാണം ആരംഭിക്കുന്ന സൗപർണിക ക്യാപിറ്റൽ കൗണ്ടി ലക്ഷ്വറി വില്ലാ പ്രൊജക്റ്റിൽ നിന്നും പ്രീ ലോഞ്ച് ഓഫാറോടെ വില്ലകൾ ബുക്ക് ചെയ്യാൻ അവസരം.4ഏക്കർ സ്ഥലത്ത് മനോഹരമായ 50 വില്ലകൾ അടങ്ങുന്നതാണ് സിറ്റിയിലെ തന്നെ ഏറ്റവും വലിയ ഈ പ്രീമിയം റെസിഡൻഷ്യൽ വില്ലാ പ്രൊജക്ട്. കേരള വാസ്തുശൈലിയോടിണങ്ങിയ കണ്ടംപ്രറി ശൈലിയിൽ രൂപകൽപ്പന ചെയ്തിട്ടുള്ള എലഗന്റ് എലിവേഷനാണ് ഈ വില്ലകളുടെ സവിശേഷത. ഡിസൈനിലെ മികവും നിർമിതിയിലെ പ്രൗഢിയും സൗകര്യങ്ങളിലെ സമൃദ്ധിയും കൊണ്ട് ആരെയും വിസ്മയിപ്പിക്കും ഈ വില്ലകൾ.\nടാർ ചെയ്ത വീതിയേറിയ ഇൻറ്റർണൽ റോഡുകള്, മൾട്ടി പർപ്പസ് ജിം, ഹാഫ് ബാസ്കറ്റ് ബോൾ കോർട്ട്, ബാഡ്മിന്റൺ കോര്‍ട്ട്, ക്ലബ്ബ് ഹൌസ്, കുട്ടികളുടെ കളിസ്ഥലം, ഇരുപത്തിനാല് മണിക്കൂര് സെക്യൂരിറ്റി, വ്യക്തിഗത ഡ്രെയിനേജ് സംവിധാനം തുടങ്ങിയ എല്ലാ ആധുനിക സൗകര്യങ്ങളും ക്യാപിറ്റൽ കൗണ്ടിയിൽ ഉള്‍പ്പെടുത്തിയിരിക്കുന്നു.\nപ്രധാന സ്‌കൂളുകൾ കോളേജുകൾ ഹോസ്പിറ്റലുകൾ എന്നിവയിലേക്ക് ഈ പ്രോജക്റ്റില് നിന്നും വളരെ പെട്ടന്ന് എത്തിച്ചേരാവാന് സാധിക്കും.9കിലോമീറ്റർ മാത്രമാണ് എയർപ്പോർട്ടിലേക്കുള്ള ദൂരം. 10 മിനിറ്റ് യാത്ര ചെയ്താൽ റെയിൽവേ സ്റ്റേഷനിലേക്കും ബസ് ടെർമിനലിലേക്കും എത്തിച്ചേരാം. നാഷണൽ ഹൈവേ 47 -ൽ നിന്നും വെറും 1.5 കിലോമീറ്റർ മാത്രം ദൂരെയാണ് നൂതന സൗകര്യങ്ങളോട് കൂടി ഒരുങ്ങുന്ന കോർപ്പറേഷൻ പരിധിയിലുള്ള ഈ വില്ലാ പ്രോജക്റ്റ്. ഇവിടെ താമസിക്കുന്നവർക്ക് തിരുവനന്തപുരം സിറ്റിയുടെ സൗകര്യങ്ങളെല്ലാം ഏളുപ്പത്തിൽ ഉപയോഗപ്പെടുത്താനാകും. നഗരത്തിന്റെ തിരക്കുകളിൽ നിന്ന് മാറി, നഗരസൗകര്യങ്ങളുടെ തൊട്ടടുത്ത് ജീവിതം ആസ്വദിക്കാനുള്ള അവസരമൊരുക്കുകയാണ് സൗപർണിക ക്യാപിറ്റൽ കൗണ്ടി ലക്ഷ്വറി വില്ലാസ്.\nഎല്ലാ പ്രമുഖ ബാങ്കുകളിൽ നിന്നും ഫ്രീ പ്രോസസിംഗ് ഫീയോടുകൂടി ബാങ്ക് ലോൺ സൗകര്യവും സൗപർണിക ഒരുക്കിയിട്ടുണ്ട്. ഈ പ്രൊജക്ടിനെക്കുറിച്ച് കൂടുതല് അറിയാനും ബുക്കിങ്ങിനുമായി വിളിക്കേണ്ട നമ്പർ – 09847684000. WhatsApp 9349022012\nRERA NO: K-RERA/PRJ/126/2021\nതിരുപ്പതി ക്ഷേത്രത്തില് നേര്‍ച്ചയായി കിട്ടുന്ന മുടിയില് കണ്ണുവെച്ച് ചൈന\nഗള്‍ഫ് േമഖലയിലെ സൈനിക സംവിധാനങ്ങള് കുറച്ച് യു.എസ്\nEnter your details to receiveacall back from the Property owner


bigg-boss-contestant-daya-aswathys-new-facebook-cover-pic-social-media-use | നിങ്ങൾ ഇവിടെ കിടന്ന് പഠിച്ച പണി പതിനെട്ട് നോക്കിയിട്ട് ഒരു കാര്യവും ഇല്ല: ഒരു ഫോട്ടോ കൂടെ ചേർത്ത് വച്ചാൽ കൂടെ കൂട്ടാൻ പറ്റുമോ? സാറിന്റെ റേഞ്ച് എത്രയോ മുകളിൽ ആണ്; കവർ ഫോട്ടോ ഇട്ട് പുലിവാൽ പിടിച്ചു ദയ അശ്വതി; രജിത് ആർമിയുടെ പ്രതിഷേധം ശക്തമായപ്പോൾ പുതിയ പോസ്റ്റിട്ട് നൈസായി തലയൂരി! - MarunadanMalayali.com\nMarch 23, 2020 | 09:13 AM IST | Permalink\nബിഗ് ബോസ് ഹൗസിൽ വൈൽഡ് കാർഡ് എൻട്രി വഴി പ്രേക്ഷകർ ഒട്ടും പ്രതീക്ഷിക്കാതെ കടന്നുവന്ന മത്സരാർത്ഥിയായിരുന്നു ദയാ അശ്വതി. മത്സരാര്ഥിയായി എത്തുന്നത്. മുൻപ് ഫേസ് ബുക്ക് ലൈവുകളിൽ വിവാദ വിവഷയങ്ങളിൽ നിറഞ്ഞു നിന്ന താരവുംകൂടിയാണ് അശ്വതി. ബിഗ് ബോസ് ഹൗസിലേക്ക് എത്തുമ്പോൾ തന്നെ അവിടെയുള്ള പല മത്സരാത്ഥികളുമായി ഇവർക്ക് പരിചയം പോലും ഉണ്ടായിരുന്നു. ജസ്ല മാടശ്ശേരിയുമായി ഇവർക്ക് മുൻ പരിചയം ഉണ്ട്. കാരണം ലൈവ് വീഡിയോകളിലൂടെ ഇരുവരും വാക് പോരുകൾ സോഷ്യൽ മീഡിയയിലൂടെ പലവട്ടം നടത്തി വൈറൽ ആയിരുന്നു.\nഎന്നാൽ, ദയ ബിഗ് ബോസിലേക്ക് കടന്നു വന്നതുമുതൽ രജിത് കുമാറുമായി നല്ലൊരു ആത്മബന്ധം പുലർത്താൻ ശ്രമിച്ചിരുന്നു എന്നതാണ് ഏറെ ശ്രദ്ധേയം. എന്നാൽ പിന്നീട് ഇവരുടെ സൗഹൃദം വഴി പിരിയുകയും ചെയ്തു. ദയയുമായുള്ള കൂട്ടുകെട്ട് തന്നെ സൽപ്പേരിന് കളങ്കം വരുത്തുമെന്ന് രജിത്കുമാർ വിശ്വസിച്ചിരുന്നു. അതുകൊണ്ടുതന്നെ ദയയിൽ നിന്നും ഒരു അകൽച്ച പാലിക്കാൻ രജിത് കുമാർ പ്രത്യേക്ം ശ്രദ്ധിച്ചിരുന്നതും.\nബിഗ് ബോസിൽ പ്രേക്ഷകർ കണ്ടത്, ലൈവ് വീഡിയോകളിലൂടെ പ്രതികരിച്ച ആ ദയയെ ആയിരുന്നില്ല. മറിച്ചു എന്തിനും ഏതിനും കരയുന്ന ഒരു പാവത്താനെ ആയിരുന്നു. ആദ്യം വീടിനുള്ളിൽ ദയയോട് പൊരുത്തപ്പെടാൻ ആകാത്ത ജസ്ല അടക്കം ഉള്ളവർ ദയയ്ക് പിന്തുണ അറിയിച്ചു കൊണ്ട് രംഗത്ത് വരികയും ചെയ്തിരുന്നു.\nപല തവണ ഇക്കാര്യം രജിത്ത് തുറന്നുപറയുകയും ചെയ്തു. ഷോയുടെ ഇടയിൽ കണ്ണിന് അസുഖമായി ദയ പുറത്തു പോയി തിരിച്ചു വന്നതിനു ശേഷം ഇരുവരുടെയും ഇടയിൽ തീർത്തും സൗഹൃദം ഉണ്ടായിരുന്നില്ല. രജിത്ത് എന്നെ ഒഴിവാക്കുകയാണെന്ന് പലതവണ ദയ തുറന്നുപറയുകയും ചെയ്തിരുന്നു. ദയയെ ഒരു സഹോദരിയായി മാത്രമേ താൻ കാണുന്നുള്ളൂ എന്ന് രജിത്ത് പലതവണ ഷോയിൽ പറയുകയും ചെയ്തു. ദയയുടെ പെരുമാറ്റത്തെ മറ്റു മത്സരാർത്ഥികളും പലതവണ വിമർശിച്ചിരുന്നു. ഒടുവിൽ രജിത്ത് ഷോയിൽ നിന്നും പുറത്തു പോയപ്പോൾ രജിത്തിനെ അനുകരിച്ച് എന്നവണ്ണം ദയ ഒറ്റയ്ക്ക് മാറിയിരുന്ന് സംസാരിക്കുന്നത് പതിവാക്കി. എന്നെ ഒറ്റക്കാക്കി പോയല്ലേ എന്നുള്ള ചില ഡയലോഗുകളും കയ്യിൽ നിന്നും വന്നു. ഒറ്റക്കിരുന്നു കരയും പതിവാക്കി.\nഇപ്പോൾ ഷോ നിർത്തി പുറത്തുവന്നിരിക്കുകയാണ് മത്സരാർത്ഥികൾ. ഇതിനിടെ തനിക്കെതിരെ ഉണ്ടായ വിമർശനങ്ങളെ കുറിച്ച് പറഞ്ഞു കൊണ്ട് ലൈവിൽ വരികയും പൊട്ടിക്കരയുകയും ചെയ്തു താരം. ബിഗ് ബോസ് വീട്ടിൽ നിന്നും പുറത്തിറങ്ങിയ താരം രജിത്തിനോടുള്ള ആരാധന ഇപ്പോൾ പരസ്യമാക്കി രംഗത്ത് വന്നിരിക്കുകയാണ്. തന്റെ കവർ ഫോട്ടോ ആയി രജിത്തിന്റെയും ദയയുടെയും പഴയകാല ചിത്രങ്ങൾ ചേർത്ത് വച്ചുകൊണ്ട് ഒരു ചിത്രം ദയ പോസ്റ്റ് ചെയ്തിരിക്കുന്നത്.\nഎന്നാൽ അധികം വൈകാതെ രജിത് ആർമിയുടെ പ്രതിഷേധം കനത്തപ്പോൾ, കവർ പിക് ഡിലീറ്റടിച്ചു താരം മുങ്ങുകയും ചെയ്തു. മാത്രമല്ല ഈ ജന്മത്ത് എനിക്ക് വിവാഹം, ഭർത്താവ് എന്നത് ഒന്നേയുള്ളു അത് എന്റെ 16-വയസ്സിൽ നടന്നു 22 വയസ്സിൽ തീർന്നു ഓർമ്മിക്കാൻ ഈ ഓർമ്മ മതി. എനിക്ക് എന്റെ മക്കൾ ഉണ്ട് കട്ടക്ക്. എനിക്ക് മരിക്കും വരെ ഇത് മതിയെന്നും മറ്റൊരു പോസ്റ്റിലൂടെ ദയ പറയുന്നു.\nഷോയിൽ മുൻപും മത്സരാർത്ഥി ആയിരുന്നു പ്രദീപിനെയും ദയ ശക്തമായി പ്രതികരിച്ചിരുന്നു പ്രദീപിന് പുറത്ത് തന്നെ അറിയാം എന്നും ഇവിടെ വന്നപ്പോൾ കണ്ടഭാവം നടിക്കുന്നില്ല എന്നും, പ്രദീപുമായി ഒരു വർഷത്തെ സൗഹൃദം ഉണ്ടായിരുന്നുവെന്നും പ്രദീപ് വലിയ കുടുംബത്തിലെ ആയതിനാലും അറിയപ്പെടുന്ന നടൻ ആയതിനാലും പിന്നീട് പിന്മാറുകയായിരുന്നുവെന്നും ദയ ഷോയിൽ പറഞ്ഞു.


ലുധിയാന തദ്ദേശ തെരഞ്ഞെടുപ്പില് കോണ്‍ഗ്രസിന് കൂറ്റന് ജയം; ബി.ജെ.പിക്ക് വന് തിരിച്ചടി -\nലുധിയാന തദ്ദേശ തെരഞ്ഞെടുപ്പില് കോണ്‍ഗ്രസിന് കൂറ്റന് ജയം; ബി.ജെ.പിക്ക് വന് തിരിച്ചടി\nFebruary 27, 2018, 07:01:00 pm\nലുധിയാന: പഞ്ചാബിലെ ലുധിയാന മുനിസിപ്പല് കോര്‍പറേഷനിലേക്ക് നടന്ന തെരഞ്ഞെടുപ്പില് കോണ്‍ഗ്രസിന് ഉജ്ജ്വല ജയം. 95 വാര്‍ഡില് 62ലും വിജയിച്ചാണ് കോണ്‍ഗ്രസ് ബി.ജെ.പി-ശിരോമണി അകാലിദള് സഖ്യത്തെ തറപറ്റിച്ചത്. സഖ്യത്തിന് 21 സീറ്റിലേ വിജയിക്കാനായുള്ളൂ. സിമ്മര്‍ജിത് സിങ് ബെയിന്‍സിന്റെ നേതൃത്വത്തിലുള്ള ലോക് ഇന്‍സാഫ് പാര്‍ട്ടിയ്ക്ക് ഏഴു സീറ്റു ലഭിച്ചു. നാലു മണ്ഡലങ്ങളില് സ്വതന്ത്രരാണ് വിജയം കണ്ടത്.\n31 സീറ്റില് മത്സരിച്ച ആം ആദ്മി പാര്‍ട്ടി കോര്‍പറേഷനില് അക്കൗണ്ട് തുറന്നു. 11-ാം വാര്‍ഡില് നിന്ന് പാര്‍ട്ടിയിലെ ഒരു വനിതാ സ്ഥാനാര്‍ത്ഥിയാണ് കൗണ്‍സിലറായി തെരഞ്ഞെടുക്കപ്പെട്ടത്. ഫെബ്രുവരി 24നായിരുന്നു കോര്‍പറേഷന് തെരഞ്ഞെടുപ്പ്.\n#Punjab: #Ludhiana Municipal Corporation election results:#Congress = 62,#SAD-11, #BJP-10, #Lok Insaf Party-7, #AAP-1\nCongratulations @capt_amarinder @OfficeOfRG Ji. pic.twitter.com/ARAKLiAjLB\n— Saurabh Rai (@SaurabhRai_INC) February 27, 2018\nഒരു വര്‍ഷമായി കോണ്‍ഗ്രസ് സര്‍ക്കാര് ആരംഭിച്ച ജനോപകാരപ്രദമായ നയങ്ങളുടെ പ്രതിഫലനമാണ് വിജയമെന്ന് മുഖ്യമന്ത്രി അമരീന്ദര്‍സിങ് പറഞ്ഞു. പ്രതിപക്ഷത്തെ കശാപ്പു ചെയ്താണ് കോണ്‍ഗ്രസിന്റെ വിജയമെന്ന് കോണ്‍ഗ്രസ് സംസ്ഥാന അധ്യക്ഷന് സുനില് ജാഖറും മന്ത്രി നവ്‌ജ്യോത് സിങ് സിദ്ധുവും പ്രതികരിച്ചു. അമരീന്ദറിന്റെ നേതൃത്വത്തില് പഞ്ചാബിലെ ജനങ്ങള് ഒരിക്കല്‍ക്കൂടി വിശ്വാസം അര്‍പ്പിച്ചതായി ജാഖര് കൂട്ടിച്ചേര്‍ത്തു.\nബി.ജെ.പി സഖ്യകക്ഷിയായ ശിരോമണി അകാലിദളിന് മത്സരിച്ച 55 സീറ്റില് 11 ഇടത്തേ വിജയിക്കാനായുള്ളൂ. 47 ഇടത്ത് മത്സരിച്ച ബി.ജെ.പിക്ക് പത്തു സീറ്റു മാത്രമാണ് ലഭിച്ചത്. ഒരു വര്‍ഷം മുമ്പ് നടന്ന സംസ്ഥാന തെരഞ്ഞെടുപ്പില് മികച്ച പ്രകടനത്തോടെയാണ് കോണ്‍ഗ്രസ് അധികാരത്തിലേറിയിരുന്നത്. നിയമസഭാ തെരഞ്ഞെടുപ്പ് ജയത്തിന് പിന്നാലെ, ജലന്ധര്, പാട്യാല, അമൃത്സര് മുനിസിപ്പല് കോര്‍പറേഷനുകളിലും കോണ്‍ഗ്രസ് ജയിച്ചിരുന്നു.


മരണത്തിന് മുന്‍പുള്ള ദിവസങ്ങളിലും മധുവിന് ക്രൂരപീഡനം | Mekhadooth News\nHome Featured മരണത്തിന് മുന്‍പുള്ള ദിവസങ്ങളിലും മധുവിന് ക്രൂരപീഡനം\nമരണത്തിന് മുന്‍പുള്ള ദിവസങ്ങളിലും മധുവിന് ക്രൂരപീഡനം\non: March 04, 2018 In: Featured, India, Kerala, News, TickerNo Comments\nഅട്ടപ്പാടിയില് മോഷണക്കുറ്റം ആരോപിച്ച് നാട്ടുകാര് തല്ലിക്കൊന്ന മധുവിന്റെ പോസ്റ്റ്‌മോര്‍ട്ടം റിപ്പോര്‍ട്ടിലെ കൂടുതല് വിവരങ്ങള് പുറത്ത് വന്നു. മധുവിന്റെ മരണത്തിന് മുന്‍പുള്ള ദിവസങ്ങളിലും ക്രൂരമായി അടിയേറ്റിരുന്നുവെന്ന് വ്യക്തമായി.\nമധുവിന്റെ ശരീരത്തില് അടിയുടെ അന്‍പതോളം പാടുകളുണ്ടെന്ന് കണ്ടെത്തിയിട്ടുണ്ട്. എന്നാല് ഇതില് പകുതിയോളം മധു മരിക്കുന്നതിന് ഒന്നോ രണ്ടോ ദിവസം മുന്‍പുണ്ടായതാണെന്നാണ് പോസ്റ്റ്‌മോര്‍ട്ടം റിപ്പോര്‍ട്ടിലുള്ളത്. അത് പോലെത്തന്ന മധുവിനെ കെട്ടിയിട്ട് മര്‍ദിച്ചതിന്റെ ലക്ഷണങ്ങളുമുണ്ട്. വടികൊണ്ടുള്ള അടിയേറ്റ് മധുവിന്റെ ഒരു വാരിയെല്ല് ഒടിഞ്ഞതയും ഇത് മരിച്ച ദിവസം സംഭവിച്ചതാണെന്നും പോസ്റ്റ് മോര്‍ട്ടം റിപ്പോര്‍ട്ടില് വ്യക്തമാണ്.\nതലയ്ക്കും ഗുരുതരപരിക്കേറ്റിട്ടുണ്ട്. തലച്ചോറ് തകര്‍ന്നുള്ള നീര്‍ക്കെട്ട് അടിയേറ്റ് തലയടിച്ച് വീണപ്പോഴോ ബലമായി തല ഉറച്ച സ്ഥലത്ത് ഇടിപ്പിച്ചപ്പോഴോ ഉണ്ടായതാണ് എന്ന് കണ്ടെത്തി. തലയ്‌ക്കേറ്റ ഈ പരിക്കാണ് പ്രധാനമായും മരണത്തിന് കാരണമായത്. പോസ്റ്റുമോര്‍ട്ടം ഫലത്തിന്റെ ഒരു പകര്‍പ്പ് ബന്ധുക്കള്‍ക്കു നല്‍കും.പാലക്കാട് ആര്.ഡി.ഒ.യ്ക്ക് തൃശ്ശൂര് ഗവ. മെഡിക്കല് കോളേജ് ഫൊറന്‍സിക് വിഭാഗം മേധാവി ഡോ. എന്.എ. ബലറാം റിപ്പോര്‍ട്ട് കൈമാറി. മരണത്തിനു രണ്ടു ദിവസം മുന്‍പും മര്‍ദനമേറ്റിട്ടുണ്ടെന്ന കണ്ടെത്തല് കൂടുതല് പൊലീസ് അന്വേഷണം അനിവാര്യമാക്കും. ആര്, എന്തിനു മര്‍ദിച്ചുവെന്ന വിവരങ്ങള് പുറത്തുവന്നാലെ ഇതുസംബന്ധിച്ച ദുരൂഹത അവസാനിക്കൂ.\nകൊട്ടാരക്കരയില് രക്ഷാപ്രവര്‍ത്തനം നടത്തുന്നതിനിടെ ലോറി ഇടിച്ചു പോലീസുകാരന് മരിച്ചു\nപുതിയ സംസ്ഥാന സമിതിയേയും സെക്രട്ടറിയേയും തിരഞ്ഞെടുത്ത് സിപിഐ സംസ്ഥാന സമ്മേളനം ഇന്ന് സമാപിക്കും


ലോട്ടറി അടിച്ചെന്ന് വാര്‍ത്ത, കടം വാങ്ങി ആഘോഷിച്ചു, പെട്രോള് പമ്പിനും മെഡിക്കല് സ്റ്റോറിനും വില പറഞ്ഞു! ഒടുവില് അടിച്ചതാകട്ടെ സമാശ്വാസ സമ്മാനവും! തലയില് കൈവെച്ച് യുവാവ് - BIGNEWSLIVE | Latest Malayalam News\nകടം വാങ്ങി നാട്ടുകാര്‍ക്കും വീട്ടുകാര്‍ക്കും ചെലവും ചെയ്തു. അങ്ങനെ സന്തോഷത്തോടെ നില്‍ക്കുന്ന സമയത്താണ് ട്വിസ്റ്റ് നടന്നത്.\nപത്തനംതിട്ട: ലോട്ടറി അടിച്ചെന്ന വാര്‍ത്തയുടെ അടിസ്ഥാനത്തില് ആഘോഷമാക്കിയ യുവാവിന് കിട്ടിയത് എട്ടിന്റെ പണി. ഇലവുംതിട്ടയിലെ ചന്ദനക്കുന്ന് കോളനിയിലെ മുരളിക്കാണ് പണി കിട്ടിയത്. ലോട്ടറി അടിച്ചുവെന്ന് വാര്‍ത്ത പരന്നതോടെ മുരളി കടംവാങ്ങി നാട്ടുകാര്‍ക്കും കൂട്ടുകാര്‍ക്കും ചെലവ് ചെയ്തു. കൂട്ടത്തില് നാട്ടിലെ പെട്രോള് പമ്പിനും മെഡിക്കല് സ്‌റ്റോറിനും വിലയും പറഞ്ഞുവെച്ചു. ഇതാണ് യുവാവിനെ കുടുക്കിയത്.\nകടം വാങ്ങി നാട്ടുകാര്‍ക്കും വീട്ടുകാര്‍ക്കും ചെലവും ചെയ്തു. അങ്ങനെ സന്തോഷത്തോടെ നില്‍ക്കുന്ന സമയത്താണ് ട്വിസ്റ്റ് നടന്നത്. യഥാര്‍ത്ഥത്തില് ലോട്ടറി അടിച്ചത് നാട്ടില് പണിക്കുവന്ന ബംഗാളിക്കായിരുന്നു. മുരളിക്ക് ലഭിച്ചതാകട്ടെ സമാശ്വാസ സമ്മാനവും. ഇതോടെ മുരളി ആകെ തകര്‍ന്നു. വാങ്ങിയ കടം ഇനി എങ്ങനെ തിരിച്ച് നല്‍കും എന്ന ആശയക്കുഴപ്പത്തിലാണ് യുവാവ്. കേരളഭാഗ്യക്കുറിയുടെ സ്ത്രീശക്തി ലോട്ടറിയുടെ ഒന്നാം സമ്മാനമായ 65 ലക്ഷം അടിച്ചുവെന്നാണ് മുരളി തെറ്റിദ്ധരിച്ചത്.\nമെഴുവേലി ആലക്കോട് ജങ്ഷന് സമീപം വീടുനിര്‍മ്മാണത്തിന് എത്തിയ ബംഗാളി സ്വദേശി ടിക്കറ്റ് ബാങ്കിലേല്‍പ്പിച്ചതോടെയാണ് മുരളിക്ക് അടിച്ചത് സമാശ്വാസ സമ്മാനമാണെന്നു മനസിലായത്. കഴിഞ്ഞ 14ന് നറുക്കെടുത്ത ടിക്കറ്റിനാണ് മുരളിക്ക് സമാശ്വാസ സമ്മാനം അടിച്ചത്. മകന് മുഖേനെ ടിക്കറ്റ് ദേശസാത്കൃത ബാങ്ക് ശാഖയില് നല്‍കി അവര് പരിശോധിച്ച് സീരിയല് നമ്പരിലെ വ്യത്യാസം കണ്ടപ്പോഴാണ് ഈ ടിക്കറ്റിന് ഒന്നാം സമ്മാനമില്ലെന്ന് ഉറപ്പിക്കുന്നത്.\nTags: Lottery wonLottery Won Malappuram nativeLottery won Theyyam artist


അരുമപശുക്കളെ വേനലിൽ വാടാതെ കാക്കാം\nMarch 2, 2018 June 13, 2018 Dr. Muhammed Asif M 1 Comment ഉഷ്ണസമ്മര്‍ദ്ദം, എനർജി സപ്ലിമെന്റുകൾ, കന്നുകാലി പരിപാലനം, ബൈപ്പാസ് പ്രോട്ടീൻ, മൃഗങ്ങളുടെ ശരീര താപനില, മൃഗപരിപാലനം, മൃഗസംരക്ഷണം വേനലില്, വേനല്‍ക്കാല തൊഴുത്ത് നിര്‍മ്മാണം, വേനല്‍ക്കാല മൃഗസംരക്ഷണം, വേനല്‍ക്കാലത്തെ കാലി രോഗങ്ങള്, സൂര്യതാപം മൃഗങ്ങളില്\nകഠിനമായ ഒരു വേനൽ കൂടി എത്തിക്കഴിഞ്ഞു. കേരളത്തിൽ പലയിടങ്ങളിലും അന്തരീക്ഷ താപനില 40 ഡിഗ്രി സെൽഷ്യസ് വരെ ഉയർന്നതായി വാർത്തകൾ ഉണ്ട്. കഠിനമായ ചൂടും, വരൾച്ചയുമായി ഈ\nഒഴിവുസമയ വിനോദത്തിനും ആദായത്തിനും പാവങ്ങളുടെ ബോൺസായി; കോക്കഡാമയെപ്പറ്റി അറിയേണ്ടതെല്ലാം\nഒഴിവുസമയ വിനോദത്തിനും ആദായത്തിനും പാവങ്ങളുടെ ബോൺസായിയയ കോക്കഡാമ എന്ന സസ്യകല. മണ്ണ് കൊണ്ട് നിര്‍മ്മിച്ച പന്തിനുള്ളില് കലാപരമായി വിവിധ ഇനം …\nവേണമെങ്കിൽ മാങ്ങ സൗദിയിലും വിളയും; മാമ്പഴപ്പെരുമയുമായി ഉംലജ് പട്ടണം\nവേണമെങ്കിൽ മാങ്ങ സൗദിയിലും വിളയും; മാമ്പഴപ്പെരുമയുമായി ഉംലജ് പട്ടണം ഈ വർഷത്തെ വിളവെടുപ്പിന് ഒരുങ്ങുകയാണ്. സൗദിയിലെ യാമ്പു നഗരത്തിൽ നിന്ന് …\nസച്ച് ഗൗരവ് – ക്ലോണിംഗിലൂടെ സൃഷ്ടിച്ച ഇന്ത്യയിലെ ആദ്യ ആസാമീസ് എരുമക്കുട്ടി; അപൂർവ നേട്ടവുമായി CIRB വിദഗ്ദർ\nക്ലോണിംഗിലൂടെ സൃഷ്ടിച്ച ഇന്ത്യയിലെ ആദ്യ ആസാമീസ് എരുമക്കുട്ടിയുമായി ശാസ്ത്രജ്ഞർ. ഹരിയാനയിലെ ഹിസാറിലുള്ള സെൻട്രൽ ഇൻസ്റ്റിറ്റ്യൂട്ട് ഫോർ റിസേർച്ച് ഒൻ ബഫലോസ് …\nഇക്കാര്യങ്ങൾ അറിഞ്ഞിരുന്നാൽ കശുമാവു കൃഷിയിൽനിന്ന് പണക്കിലുക്കം കേൾക്കാം\nകേരളത്തിൽ ഏറ്റവും വിസ്തൃതിയിൽ കൃഷി ചെയ്യുന്ന വിളകളിൽ ഒന്നാണ് കശുമാവ്. കേരളത്തിനു പുറമേ കര്‍ണാടക, ഗോവ, മഹാരാഷ്ട്ര, തമിഴ്‌നാട്, ആന്ധ്രാപ്രദേശ്, …


ഹനുമാനെ ഭജിക്കാനോ അദ്ദേഹത്തിന്‍റെ പേരുച്ചരിക്കാനോ കഴിയാത്ത ഒരു അപൂർവ ഗ്രാമം – ആനവണ്ടി ട്രാവൽ ബ്ലോഗ് മലയാളം Aanavandi Travel Blog Malayalam\nHome/News/ഹനുമാനെ ഭജിക്കാനോ അദ്ദേഹത്തിന്‍റെ പേരുച്ചരിക്കാനോ കഴിയാത്ത ഒരു അപൂർവ ഗ്രാമം\nMarch 26, 2018\tLeaveacomment 8,862 Views\nമഹാരാഷ്ട്രയിലെ അഹമ്മദ് നഗർ ജില്ലയിലെ ഒരു ഗ്രാമമാണ് “നന്ദൂർ നിംബാ ദൈത്യ ഗാവ്” വളരെ ഏറെ പ്രത്യേകത ഉള്ള ഒരു നാട് ആണ് ഇത്. പേര് സൂചിപ്പിക്കുന്നത് പോലെ തന്നെ ഒരു ദൈത്യരാജാവാണ് ഗ്രാമവാസികളുടെ കുലദേവത. ഈ നാട്ടിലേക്ക് പോകുന്നവർ പ്രത്യേകം ഓർമിച്ചിരിക്കേണ്ട ഒരു വസ്തുതയെന്തെന്നാൽ, ഗ്രാമാതിർത്തിക്കുള്ളിൽ കടന്നാൽ പിന്നെ സാക്ഷാൽ ശ്രീ ഹനുമാനെ ഓർക്കാനോ ഭജിക്കാനോ പാടില്ല, അദ്ദേഹത്തിന്റെ പേര് ഒരു കാരണവശാലും ആ പേര് ഉച്ചരിക്കാൻ പാടില്ല, എന്തിനധികം ആ പേര് ഉള്ള ഒരു വസ്തു പോലും കൈവശം വയ്ക്കാനും പാടില്ല. അതു തെറ്റിച്ചാൽ അപകടം ഉറപ്പ്. ഇതാണ് നിംബാ ദൈത്യ ഗ്രാമവാസികളുടെ വിശ്വാസം.\nഐതിഹ്യപ്രകാരം ഗ്രാമീണരുടെ കുലദൈവമായ നിംബാ ദൈത്യൻ ജനിച്ചത് ഈ ഗ്രാമത്തിലാണ്. ജന്മം കൊണ്ട് അസുരനെങ്കിലും പ്രഹ്ളാദനെയും, മഹാബലിയെയും പോലെ മഹാ ശ്രീരാമഭക്തനായിരുന്നു നിംബാ ദൈത്യൻ. ഒരിക്കൽ സീതാ സമേതനായി ആ ഗ്രാമത്തിൽ എത്തിയ ശ്രീരാമൻ നിമ്പയുടെ ഭക്തിയിൽ പ്രസന്നൻ ആയി ഭാവിയിൽ ആ ഗ്രാമത്തിൽ ഉള്ളവർ അയാളെ പൂജിക്കും എന്നു അനുഗ്രഹിച്ചു . എന്നാൽ പിന്നീട് ഇത് അറിയാൻ ഇടയായ സാക്ഷാൽ ഹനുമാൻ ശ്രീരാമ ഭക്തനായി ഒരു അസുരൻ വേണ്ട എന്നു തീരുമാനിച്ചു യുദ്ധം ആരംഭിച്ചു. എന്നാൽ നിമ്പയെ തോൽപ്പിക്കാൻ സാക്ഷാൽ ഹനുമാന് കഴിഞ്ഞില്ല. അവസാനം ശ്രീരാമൻ ഇടപെട്ട് യുദ്ധം അവസാനിപ്പിക്കുകയും ചെയ്തു. പക്ഷെ തന്റെ ഗ്രാമത്തിൽ ഹനുമാന് യാതൊരുവിധ സ്ഥാനവും ഉണ്ടാകരുതെന്ന് ദൈത്യൻ ശ്രീരാമനിൽ നിന്നും വരം വാങ്ങി.\nഗ്രാമത്തിലെ പ്രധാന ക്ഷേത്രം അസുര രാജാവ് നിമ്പാ ദൈത്യന്റേത് ആണ് എങ്കിലും ഹനുമാൻ ഒഴികെയുള്ള മറ്റു പല ദേവതകളുടെയും ക്ഷേത്രങ്ങൾ ഗ്രാമത്തിലുണ്ട്. ഗ്രാമത്തിലെ ഒരു വീടും ആ ക്ഷേത്രത്തിലും ഉയരത്തിൽ ഉണ്ടാക്കില്ല. എല്ലാ വീടിന്റെ മുന്നിലും നന്ദൂർ നിമ്പാ കൃപ എന്നു എഴുതിയിട്ടുണ്ടാകും . അതേ പോലെ എല്ലാ വാഹനങ്ങളിലും. ഗ്രാമത്തിലെ കടകൾ പോലും ദൈത്യന്റെ പേരിൽ ആണ് .ഗ്രാമത്തിൽ പല വിധ വാഹനങ്ങൾ ഉണ്ടെങ്കിലും മാരുതി കമ്പനിയുടെ വാഹനങ്ങൾ ആരും വാങ്ങില്ല. ഗ്രാമത്തിലെ ഡോക്ടർ അത് ലംഘിച്ച് പുതിയ മാരുതി കാർ വാങ്ങി വരുന്ന വഴി അത് അപകടത്തിൽ നശിക്കുകയും ചെയ്തു.\nമറ്റൊരു ഗ്രാമീണൻ തന്റെ മോട്ടോർ സൈക്കിളിന്റെ ടയർ കേടായപ്പോ മാരുതി എന്നൊരു കമ്പനിയുടെ പുതിയ ടയർ ആണ് വാങ്ങി ഇട്ടത് . വരുന്ന വഴി ആ വണ്ടി കത്തി നശിക്കുകയും ചെയ്തു. ഒരിക്കൽ ഗ്രാമത്തിൽ കൂലിപ്പണിക്ക് വന്ന ലാത്തൂരിൽ നിന്നുള്ള തൊഴിലാളികളില് ഒരാൾ ഭ്രാന്ത് വന്നത് പോലെ പിച്ചും പേയും പറയാൻ തുടങ്ങി . അയാളുട പേരു മാരുതി എന്നാണെന്ന് സഹ തൊഴിലാളികളിൽ നിന്നും മനസിലാക്കിയ ഗ്രാമീണർ അയാളെ ക്ഷേത്രത്തിൽ കൊണ്ടുപോയി ലക്ഷ്മണൻ എന്നു പേരു മാറ്റി. അതോടെ അയാളുടെ അസുഖവും മാറി.കേൾക്കുമ്പോൾ വിചിത്രമെന്നു തോന്നാമെങ്കിലും ഗ്രാമീണരുടെ വിശ്വാസങ്ങൾക്ക് സാക്ഷ്യം ഇവയെല്ലാമാണ്.\nതങ്ങളുടെ ജീവിതത്തിലെ എല്ലാ ഐശ്വര്യങ്ങൾക്കും കാരണം കുലദേവതയായ നിംബാ ദൈത്യൻ ആണെന്ന് കരുതുന്നവരാണ് ഗ്രാമവാസികൾ. അഞ്ഞൂറിൽ താഴെ വീടുകളും മൂവായിരത്തിൽ താഴെ മാത്രം ജനസംഖ്യയുമുള്ള ഗ്രാമത്തിലെ ബഹുഭൂരിപക്ഷം വീടുകളിലെയും രണ്ടോ മൂന്നോ അംഗങ്ങൾ വീതം സർക്കാർ ജോലി നേടിയവരാണ്. പ്രതിഷ്ഠ അസുരനായതിനാൽ മദ്യവും, മാംസവും ഉപയോഗിച്ചാണ് പൂജ എന്ന് കരുതിയെങ്കിൽ തെറ്റി, പരമ സാത്വികനായ നിംബാ ദൈത്യനിഷ്ടം പൂരം ബോളിയും, മധുര പലഹാരങ്ങളുമെല്ലാമാണ്.\nപ്രകൃതിയിൽ മോശമായി ഒന്നുമില്ല എന്ന തത്വത്തിൽ അധിഷ്ഠിതമാണ് ഭാരതീയ സംസ്കാരത്തിലെ ഓരോ വിശ്വാസക്രമങ്ങളും. സർവ്വ ഐശ്വര്യങ്ങളും പ്രദാനം ചെയ്യുന്ന ലക്ഷ്മിയെ ആരാധിക്കുന്ന സമൂഹം തന്നെ, സകല ദുരിതങ്ങളും നൽകുന്ന ജ്യേഷ്ഠാ ഭഗവതിയെയും മാനിക്കുന്നു. പഞ്ച പാണ്ഡവർക്ക് ഒപ്പം തന്നെ കൗരവാദികളെയും ബഹുമാനിക്കുന്നു. ദോഷങ്ങൾ നൽകാതിരിക്കാൻ കലിയോട് തന്നെ അപേക്ഷിക്കുന്നു. ഉയർച്ചയും, താഴ്ചയും പ്രകൃതി നിയമങ്ങൾ എന്ന ആശയം തന്നെയാണ് ഇത്തരം വൈവിധ്യപൂർണ്ണമായ ആചാരങ്ങൾ വഴി പ്രകടമാകുന്നതും. പ്രധാന നഗരമായ അഹമ്മദ് നഗറിൽ നിന്നും അറുപത് കിലോമീറ്ററോളം ദൂരമുള്ള നിംബാ ദൈത്യഗ്രാമം ഭാരതത്തിന്റെ വൈവിധ്യങ്ങൾ തേടി യാത്ര ചെയ്യുന്നവർക്ക് വ്യത്യസ്തമായ ഒരനുഭവം നൽകുന്നതുമാണ്.\nകടപ്പാട് – പ്രസാദ് പ്രഭാവതി (ഈസ്റ്റ് കോസ്റ്റ് ഡേയ്ലി).


Meera Jasmine – POCKET CREATIONS\nTag: Meera Jasmine\n‘യുവനടിമാരെ വെല്ലുന്ന ലുക്ക്!! ഒടുവിൽ വർക്ക്ഔട്ട് ചിത്രങ്ങളുമായി നടി മീര ജാസ്മിൻ..’ – ഫോട്ടോസ് വൈറൽ\nമലയാള സിനിമയിൽ ഇപ്പോൾ തിരിച്ചുവരവുകളുടെ കാലമാണ്. വർഷങ്ങളോളം സിനിമയിൽ സജീവമായി നിൽക്കുകയും പിന്നീട് ഒരു ബ്രേക്ക് എടുക്കുകയും ചെയ്ത ശേഷം സിനിമയിലേക്ക് തിരിച്ചുവരുന്ന നായികനടിമാർ ഇപ്പോൾ നമ്മുക്ക് കാണാൻ സാധിക്കും. നവ്യ നായർ, നിത്യദാസ്, ... Read More\n‘സ്വപ്നതുല്യമായ ആനന്ദം!! ക്രീം ഗൗണിൽ പൊളി ലുക്കിൽ നടി മീര ജാസ്മിൻ..’ – ഫോട്ടോസ് വൈറൽ\nഒരു കാലത്ത് സിനിമയിൽ തിളങ്ങി നിന്ന നായികമാർ വർഷങ്ങൾക്ക് ശേഷം തിരിച്ചുവരവ് നടത്തുന്ന കാഴ്ചകൾ നമ്മൾ കണ്ടിട്ടുണ്ടാവും. കൂടുതൽ പേരും വിവാഹശേഷമാണ് സിനിമയിൽ നിന്ന് വിട്ടുനിൽക്കുന്നത്. ചിലർ വ്യക്തിപരമായ കാരണങ്ങൾ കൊണ്ടും മാറിനിൽക്കാറുണ്ട്. പക്ഷേ ... Read More\nസൂത്രധാരൻ എന്ന മലയാള സിനിമയിലൂടെ അഭിനയ രംഗത്തേക്ക് വന്ന പിന്നീട് മികച്ച നടിമാരിൽ ഒരാളായി മാറിയ താരമാണ് നടി മീര ജാസ്മിൻ. ഒരു അഭിനയത്രി എന്ന നിലയിൽ തന്നെ കഴിവ് തെളിയിച്ചിട്ടുള്ള മീര ജാസ്മിൻ ... Read More


Actress Attack Case| നടിയെ ആക്രമിച്ച കേസിലെ വിഐപി ദിലീപിന്റെ സുഹൃത്ത് ശരത്തോ?| Is Sarathafriend of actor Dileep andabusinessman the VIP in the case – News18 Malayalam\nശരത്തിന്റെ ശബ്ദ സാംപിൾ ക്രൈംബ്രാഞ്ച് പരിശോധിക്കുന്നു\nകൊച്ചി: നടിയെ അക്രമിച്ച ദ്യശ്യങ്ങള് എത്തിച്ച് നല്‍കിയത് ദിലീപിന്റെ (Dileep) സുഹ്യത്ത് ശരത്താണോയെന്ന സംശയത്തില് ക്രൈംബ്രാഞ്ച്. ശരത്തിന്റെ ശബ്ദ സാംപിള് ക്രൈംബ്രാഞ്ച് പരിശോധിയ്ക്കുകയാണ്. ശരത്തിന്റെയും ദിലീപിന്റെ സഹോദരി ഭര്‍ത്താവ് സൂരജിന്റെയും വീടുകളില് പൊലീസ് പരിശോധന നടത്തി.\nഇതിനെത്തുടര്‍ന്നാണ് കോടതിയില് നിന്ന് അനുമതി വാങ്ങിയ ശേഷം ആലുവ തോട്ടുമുഖത്തുള്ള വീട്ടില് റെയ്ഡ് നടത്തിയത്.6മണിക്കൂറാണ് റെയ്ഡ് നീണ്ട് നിന്നത്. ഈ സമയം ശരത്ത് വീട്ടില് ഉണ്ടായിരുന്നില്ല. ശരത്ത് ഒളിവിലാണെന്നാണ് അന്വേഷണ സംഘം വ്യക്തമാക്കുന്നത്. വിഐപിയുടെ ശബ്ദം റെക്കോര്‍ഡ് ചെയ്ത് സംവിധാകന് ബാലചന്ദ്രകുമാര് ക്രൈംബ്രാഞ്ചിന് കൈമാറിയിരുന്നു. ശരത്തിന്റെ ശബ്ദ സാംപിള് പരിശോധിച്ച് വിഐപി ആണോയെന്ന് വ്യക്തത വരുത്താനാണ് പോലീസിന്റെ നീക്കം.\nചോദ്യം ചെയ്യലിന് ഹാജരാകാന് നോട്ടീസ് നല്‍കിയതിന് പിന്നാലെ മുന്‍കൂര് ജാമ്യാപേക്ഷയുമായി ശരത് കോടതിയെ സമീപിച്ചിട്ടുണ്ട്. അന്വേഷണ സംഘത്തെ അപായപ്പെടുത്താന് ശ്രമിച്ച കേസിലാണ് ദിലീപിന്റെ സഹോദരി ഭര്‍ത്താവ് സൂരജിന്റെ കത്രക്കടവിലുള്ള ഫ്ലാറ്റില് ക്രൈംബ്രാഞ്ച് ഉ്‌ദോയഗസ്ഥര് റെയ്ഡ് നടത്തിയത്.\nഅതേസമയം, നടിയെ അക്രമിച്ച കേസിലെ അന്വേഷണ ഉദ്യോഗസ്ഥരെ അപായപ്പെടുത്താന് ശ്രമിച്ചെന്ന കേസില് നടന് ദിലീപ് നല്‍കിയ മുന്‍കൂര് ജാമ്യാപേക്ഷയില് ഹൈക്കോടതി ഇന്ന് വിധി പറയും. കേസുമായി ബന്ധപ്പെട്ട് മാധ്യമങ്ങളിലൂടെ വരുന്ന വാര്‍ത്തകള് വിലക്കണമെന്ന ദിലീപിന്റെയും അപേക്ഷയും കോടതി പരിഗണിയ്ക്കും. നടന് ദിലീപിനെതിരായ ക്രൈംബ്രാഞ്ച് അന്വേഷണത്തില് നിര്‍ണായകമാണ് ഹൈക്കോടതി വിധി. അറസ്റ്റ് ഭയന്നാണ് ദിലീപ് മുന്‍കൂര് ജാമ്യാപേക്ഷയുമായി ഹൈക്കോടതിയെ സമീപിച്ചത്. പൊലീസിന്റെ കള്ളക്കഥയാണ് കേസെന്നായിരുന്നു ദിലീപിന്റെ വാദം. അന്വേഷണ ഉദ്യോഗസ്ഥനായ ബൈജു പൗലോസിന് തന്നോടുള്ള പകയാണ് കേസിന് പിന്നിലെന്നും ദിലീപ് ആരോപിച്ചിരുന്നു. സംവിധായകന് ബാലചന്ദ്രകുമാര് നല്‍കിയ രഹസ്യമൊഴിയും ഹാജരാക്കിയ ശബ്ദസാംപിളുകളും വിലയിരുത്തിയ ശേഷമായിരിക്കും കോടതി വിധി പറയുക. അതുകൊണ്ടുതന്നെ ദിലീപിന്റെ മുന്‍കൂര് ജാമ്യാപേക്ഷ തള്ളുമെന്ന കണക്കുകൂട്ടലിലാണ് ക്രൈംബ്രാഞ്ച്.\nAlso Read- Pocso | ആണ്‍വേഷം കെട്ടി പ്ലസ് വണ് വിദ്യാര്‍ത്ഥിനിയെ തട്ടിക്കൊണ്ടുപോയി; യുവതി അറസ്റ്റില്\nഹൈക്കോടതി വിധി വന്നാലുടന് ദിലീപിനെ ചോദ്യം ചെയ്യാനാണ് അന്വേഷണ സംഘത്തിന്റെ തീരുമാനം. ദിലീപിന്റെ സഹോദരന് അനൂപ്, സഹോദരി ഭര്‍ത്താവ് സൂരജ്, സുഹ്യത്ത് ശരത്ത് എന്നിവരെയും അന്വേഷണ സംഘം ചോദ്യം ചെയ്യും. പള്‍സര് സുനിയുടെ അമ്മയുടെ മൊഴി ആലുവ ജുഡീഷ്യല് ഫസ്റ്റ് ക്ലാസ് മജിസ്‌ട്രേറ്റ് കോടതി രേഖപ്പെടുത്തുന്നുണ്ട്.\nവിചാരണ കോടതിയിലെ നടപടികള് പൂര്‍ത്തിയാകും വരെ കേസുമായി ബന്ധപ്പെട്ട വാര്‍ത്തകള് പ്രസദ്ധീകരിയ്ക്കുന്നതില് നിന്ന് മാധ്യമങ്ങളെ വിലക്കണമെന്നാണ് ദിലീപ് ഹൈക്കോടതിയില് ആവശ്യപ്പെട്ടിരിയ്ക്കുന്നത്. നടിയെ അക്രമിച്ച കേസിന്റെ രഹസ്യ വിചാരണ നടത്തണമെന്ന കോടതി ഉത്തരവ് ലംഘിയ്ക്കുന്നതാണ് മാധ്യമ വാര്‍ത്തകളെന്നും ദിലീപ് ചൂണ്ടിക്കാണിക്കുന്നു.


ലാവ്‌ലിന് കേസ് : സിബിഐ ഹര്‍ജി പതിനഞ്ചിനു മുമ്പ് | General Arabia Newspaper Malayalam\nലാവ്‌ലിന് കേസ് : സിബിഐ ഹര്‍ജി പതിനഞ്ചിനു മുമ്പ്\nലാവ്‌ലിന് കേസില് പിണറായി വിജയനെ കുറ്റമുക്തനാക്കി ഹൈക്കോടതി വിധിച്ച ഉത്തരവിനെ ചോദ്യം ചെയ്ത് സുപ്രീം കോടതിയില് സിബിഐ ഈ ആഴ്ച ഹര്‍ജി നല്‍കും.\nസിംഗിള് ബെഞ്ച് വിധിക്കെതിരെ സിബിഐക്ക് അപ്പീല് പോകാമെന്ന് അന്ന് തന്നെ ഉത്തരവില് പറഞ്ഞിരുന്നു.\nസിബിഐയ്ക്ക വേണ്ടി ഹാജരായ അഡീഷണല് സൊളിസിറ്റര് ജനറല് കെ എം നടരാജനാണ് സുപ്രീം കോടതിയില് ഹര്‍ജി നല്‍കുന്നത്. ഇക്കാര്യത്തില് സിബിഐ ഡയറക്ടറേറ്റ് അനുമതി നല്‍കി.\nനവംബര് 15 ന് മുമ്പായി ഹര്‍ജി ഫയല് ചെയ്യാനാണ് സിബിഐ അനുമതി നല്‍കിയിരിക്കുന്നത്. ഹൈക്കോടതി വിധി പുറത്ത് വന്ന് 90 ദിവസത്തിനുള്ളിലാണ് ഹര്‍ജി സമര്‍പ്പിക്കേണ്ടത്. നവംബര് 20 ന് 90 ദിവസം തികയും ഇതിനു മുമ്പ്ര് അപ്പീല് നല്‍കാനാണ് സിബിഐ നീക്കം.\nഹൈക്കോടതി വിധിയില് ഉദ്യോഗസ്ഥര്‍ക്കെതിരെ നടപടി തുടരാനും വിധിച്ചിരുന്നു. ഇതിനെതിരെ എഞ്ചിനീയര്‍മാര് സുപ്രീം കോടതിയെ സമീപിച്ചിട്ടുണ്ട്. ഇതിനു പിന്നാലെയാണ് സിബിഐയും സുപ്രീം കോടതിയില് എത്തുന്നത്.\nനായനാര് മന്ത്രിസഭയില് വൈദ്യുതി മന്ത്രിയായിരുന്ന പിണറായി വിജയന് പള്ളിവാസലടക്കം മൂന്നു വൈദ്യുതി പദ്ധതികള്‍ക്ക് അറ്റക്കുറ്റപണി നടത്താന് കാനഡയിലെ സ്വകാര്യ കമ്പനിയായ എസ് എന്‍സി ലാവ് ലിനെ ഏല്‍പ്പിച്ചതില് ക്രമക്കേട് കണ്ടെത്തിയിരുന്നു.\n374 കോടി രൂപ ഖജനാവിന് നഷ്ടം വരുത്തിയ ഇടപാടില് അവിഹിതമായ വരുമാനം ഭരണതലത്തിലും ഉദ്യോഗസ്ഥതലത്തിലും ലഭിച്ചെന്നാണ് ആരോപണം.\n2013 ല് സിബിഐ കോടതി പിണറായി വിജയന് ഉള്‍പ്പടെയുള്ളവരെ കുറ്റവിമുക്തനാക്കിയിരുന്നു. ഇതിനെ ചോദ്യം ചെയ്താണ് സിബിഐ ഹൈക്കോടതിയെ സമീപിച്ചത്. എന്നാല്, ഹൈക്കോടതി പിണറായി വിജയനെ കുറ്റമുക്തനാക്കിയത് ശരിവെയ്ക്കുകയായിരുന്നു. മറ്റുള്ളവരെ വിചാരണ ചെയ്യാനും ഉത്തരവി്ടടിരുന്നു.\nഉദ്യോഗസ്ഥരെ ബലിയാടാക്കി ഉന്നതരെ രക്ഷിക്കാനുള്ള നീക്കമാണിതെന്ന് ചൂണ്ടിക്കാട്ടിയാണ് എഞ്ചിനീയര്‍മാര് തങ്ങളേയും കുറ്റമുക്തരാക്കണമെന്ന് ആവശ്യപ്പെട്ട് ഹര്‍ജി നല്‍കിയിരിക്കുന്നത്.\nമുഖ്യമന്ത്രി പിണറായി വിജയനെ രക്ഷിക്കാന് ബിജെപി ഒത്തുകളിക്കുകയാണെന്ന് പ്രതിപക്ഷ നേതാവ് രമേശ് ചെന്നിത്തല അടുത്തിടെ ആരോപിച്ചിരുന്നു. ഇതിനാലാണ് സിബിഐ ഹൈക്കോടതി വിധിക്കെതിരെ സുപ്രീം കോടതിയില് അപ്പില് പോകാത്തതെന്നായിരുന്നു രമേശ് ചെന്നിത്തല പറഞ്ഞിരുന്നു.


covid-19: കൊവിഡ് ഭീതിയില് കുത്തനെ ഇടിഞ്ഞ് സെന്‍സെക്‌സ്; ഇന്ത്യൻ സമ്പദ്‍വ്യവസ്ഥയും മുറിവ് - the rise of covid-19 cases and partial lockdowns will hit the gdp growth of the country | Samayam Malayalam\nthe rise of covid-19 cases and partial lockdowns will hit the gdp growth of the country\nകൊവിഡ് ഭീതിയില് കുത്തനെ ഇടിഞ്ഞ് സെന്‍സെക്‌സ്; ഇന്ത്യൻ സമ്പദ്‍വ്യവസ്ഥയും മുറിവ്\nSamayam Desk | Samayam Malayalam | Updated: 20 Apr 2021, 01:58:00 PM\nമുംബൈ ഓഹരി സൂചികയായ സെൻസെക്‌സിൽ മാത്രം രണ്ട് ശതമാനം ഇടിവാണ് തിങ്കളാഴ്ച്ച രേഖപ്പെടുത്തിയത്. ഈ വർഷം ഫെബ്രുവരിയിൽ 52,516 പോയിന്റിൽ നിന്ന് സെൻസെക്‌സിൽ ഒമ്പത് ശതമാനം ഇടിവുണ്ടായി.\nന്യൂഡൽഹി: കൊവിഡ് രണ്ടാം തരംഗം ഇന്ത്യൻ സമ്പദ്‍വ്യവസ്ഥയിൽ കടുത്ത സമ്മർദ്ദവും ആശങ്കയുമാണ് സൃഷ്ടിച്ചിട്ടുള്ളത്. ഓഹരി വിപണിയിലും, ആഭ്യന്തര ഉത്പാദനത്തിലും വൻ ഇടിവുണ്ടാകാൻ സാധ്യതയുണ്ടെന്നാണ് വിദഗ്ധരുടെ വിലയിരുത്തൽ. മുംബൈ ഓഹരി സൂചികയായ സെൻസെക്‌സിൽ മാത്രം രണ്ട് ശതമാനം ഇടിവാണ് തിങ്കളാഴ്ച്ച രേഖപ്പെടുത്തിയത്. ഈ വർഷം ഫെബ്രുവരിയിൽ 52,516 പോയിന്റിൽ നിന്ന് സെൻസെക്‌സിൽ ഒമ്പത് ശതമാനം ഇടിവുണ്ടായി. ഏകദേശം 4,567 പോയിന്റ് ആണ് ഇടിഞ്ഞത്. ദേശീയ ഓഹരി സൂചികയായ നിഫ്റ്റിയിൽ ഏഴ് ശതമാനം ഇടിവാണ് രേഖപ്പെടുത്തിയത്.\nകൊവിഡ് കേസ് പെരുകിയതോടെ രാജ്യത്തെ വിവിധയിടങ്ങളിൽ ഏർപ്പെടുത്തിയ ഭാഗിക നിയന്ത്രണങ്ങളും ഡൽഹിയിൽ പ്രഖ്യാപിച്ച ലോക്ഡൗണും ഇന്ത്യയുടെ ആഭ്യന്തര ഉത്പാദനത്തിൽ വൻ ഇടിവ് രേഖപ്പെടുത്തിയേക്കും. ഇന്ത്യയുടെ കയറ്റുമതി-ഇറക്കുമതി വ്യാപാരത്തെയും ഇത് ബാധിച്ചേക്കും. വരുംദിവസങ്ങളിൽ സർക്കാറിന്റെ വരുമാനത്തിലും വൻ ഇടിവ് ഉണ്ടാക്കാൻ സാധ്യതയുണ്ട്. കൊവിഡ് രണ്ടാംതരംഗം കേന്ദ്ര-സംസ്ഥാന സർക്കാറുകൾക്ക് അധിക സാമ്പത്തിക ബാധ്യത ഉണ്ടാക്കിയേക്കുമെന്നും വിദഗ്ധർ അഭിപ്രായപ്പെട്ടു.\nAlso Read: വാക്സിൻ വിതരണം ശക്തമാക്കണം; സിറം ഇൻസ്റ്റിറ്റ്യൂട്ടിനും ഭാരത് ബയോടെക്കിനും 4,500 കോടി രൂപയുടെ സഹായം\nപകർച്ചവ്യാധിയിൽ വിറങ്ങലടിച്ച ഡൽഹിയിൽ ആറ് ദിവസത്തെ ലോക്ഡൗൺ ആണ് പ്രഖ്യാപിച്ചിട്ടുള്ളത്. മഹാരാഷ്ട്ര,രാജസ്ഥാൻ, ഉത്തർപ്രദേശ് തുടങ്ങി പത്തോളം സംസ്ഥാനങ്ങളിൽ 78.58 ശതമാനം പുതിയ കൊവിഡ് കേസുകളാണ് റിപ്പോർട്ട് ചെയ്തിട്ടുള്ളത്. കൊവിഡ് കേസുകളുടെ എണ്ണം ദിനംപ്രതി വർധിച്ചാൽ ഓഹരി വിപണിയിലടക്കം തകർച്ചയുണ്ടാകാൻ സാധ്യതയേറെയാണ്. പകർച്ചവ്യാധി മൂലം പ്രതിസന്ധിയിലായ ഇന്ത്യൻ സമ്പദ്‌വ്യവസ്ഥയെ കരകയറ്റാൻ കേന്ദ്ര സർക്കാർ ആത്മനിർഭർ ഭാരത് പദ്ധതിയ്ക്ക് തുടക്കമിട്ടിരുന്നു. 27.1 ലക്ഷം കോടി രൂപയാണ് പദ്ധതിയ്ക്കായി വകയിരുത്തിയിരിക്കുന്നത്. രാജ്യത്തിന്റെ മൊത്ത ആഭ്യന്തര ഉത്പാദനത്തിന്റെ 13 ശതമാനം വരും ഇത്.\n2020 ജൂലൈ മാസത്തിലെ ആദ്യപാദത്തിൽ മാത്രം ജിഡിപിയിൽ 23.9 ശതമാനം ഇടിവാണ് രേഖപ്പെടുത്തിയത്. കൊവിഡിന്റെ പശ്ചാത്തലത്തിൽ ഇന്ത്യയുടെ ജിഡിപി വളർച്ച നിരക്ക് വിവിധ റേറ്റിങ് ഏജൻസികൾ വെട്ടിക്കുറച്ചിട്ടുണ്ട്. നോമുറ 2021-2022 സാമ്പത്തിക വർഷത്തെ വളർച്ച 13.5 ശതമാനത്തിൽ നിന്ന് 12.6 ശതമാനമായും, ജെപി മോർഗൻ 13 ശതമാനത്തിൽ നിന്ന് 11 ശതമാനമായും കുറച്ചു. യുബിഎസ് പത്ത് ശതമാനമായാണ് കുറച്ചത്.\nവാക്സിൻ വിതരണം ശക്തമാക്കണം; സിറം ഇൻസ്റ്റിറ്റ്യൂട്ടിനും ഭാരത് ബയോടെക്കിനും 4,500 കോടി രൂപയുടെ സഹായം ആര്‍ട്ടിക്കിള് ഷോ\nകൊവിഡ് -19 ഓഹരി വിപണി ഇന്ത്യൻ സമ്പദ്‍വ്യവസ്ഥ share market sensex Nifty lockdown indian economy GDP growth covid-19\nWeb Title : the rise of covid-19 cases and partial lockdowns will hit the gdp growth of the country


Malayalam News - പുരോഹിതൻ പറഞ്ഞത് തെറ്റ്; ആറാമത്തെ കുഞ്ഞ് പെൺകുഞ്ഞല്ല, അച്ഛൻ അമ്മയുടെ വയറ് കുത്തിക്കീറിയപ്പോൾ അഞ്ച് പെങ്ങൻമാർക്ക് നഷ്ടപ്പെട്ടത് കുഞ്ഞനിയനെ | Man in arrest of slashing pregnant wifes stomach to check gender | News18 Kerala, Crime Latest Malayalam News | ലേറ്റസ്റ്റ് മലയാളം വാർത്ത\nആറാമതും ഭാര്യ ഗർഭിണിയായപ്പോൾ ആൺകുഞ്ഞ് വേണമെന്ന് ആയിരുന്നു പന്നാലാലിന്റെ ആഗ്രഹം. ഇതിനെ തുടർന്ന് പുരോഹിതനെ കാണാൻ പോയതിനെ തുടർന്നുണ്ടായ സംഭവങ്ങളാണ് കൊലപാതകത്തിൽ കലാശിച്ചത്.\nUpdated: September 22, 2020, 10:40 AM IST\nLast Updated: September 22, 2020, 10:40 AM IST\nലഖ്നൗ: ഗർഭിണിയായ ഭാര്യയുടെ വയറ് കുത്തിക്കീറിയ സംഭവത്തിൽ ഭർത്താവ് അറസ്റ്റിൽ. കുഞ്ഞ് ആണാണോ പെണ്ണാണോ എന്നറിയുന്നതിന് ആറാമതും ഗർഭിണിയായ ഭാര്യയുടെ വയറ് കുത്തിക്കീറിയ യുവാവാണ് ഉത്തർപ്രദേശിൽ അറസ്റ്റിലായത്. ഭർത്താവിന്റെ ക്രൂരത അഞ്ച് പെൺമക്കൾക്ക് ശേഷം ദമ്പതികൾക്ക് ജനിക്കാനിരുന്ന ആൺകുഞ്ഞിന്റെയും മരണത്തിനും കാരണമായി.\nശനിയാഴ്ച ആയിരുന്നു യുവതിക്കെതിരെ ക്രൂരമായ ആക്രമണം നടന്നത്. ഭർത്താവിന്റെ ആക്രമണത്തിൽ ഗുരുതരമായി പരിക്കേറ്റ യുവതി ന്യൂഡൽഹിയിലെ ആശുപത്രിയിൽ ചികിത്സയിലാണ് തീവ്രപരിചരണ വിഭാഗത്തിൽ ചികിത്സയിലാണ്. ജനിക്കാൻ പോകുന്ന കുഞ്ഞ് ആണാണോ പെണ്ണാണോ എന്നറിയുന്നതിനു വേണ്ടി ആയിരുന്നു ഇയാൾ ആക്രമണം നടത്തിയതെന്ന് ആക്രമണത്തിന് ഇരയായ യുവതിയുടെ സഹോദരൻ പറഞ്ഞു. ദമ്പതികൾക്ക് അഞ്ച് പെൺമക്കളാണ് ഉള്ളത്.\nഒരു അരിവാൾ ഉപയോഗിച്ചാണ് അയാൾ തന്റെ സഹോദരിയെ ആക്രമിച്ചതെന്നും സഹോദരൻ പറഞ്ഞു. ജനിക്കാത്ത കുഞ്ഞ് ആണാണോ പെണ്ണാണോ എന്നറിയണമെന്ന് ആവശ്യപ്പെട്ട് ഭാര്യയുടെ വയറ് കീറുകയായിരുന്നു. ആക്രമണത്തിന് ഇരയായ യുവതിയുടെ സഹോദരൻ ഗോലു സിംഗ് വാർത്ത ഏജൻസിയോട് പറഞ്ഞു. ഞായറാഴ്ച വൈകുന്നേരത്തോടെ ഭർത്താവിനെ പൊലീസ് കസ്റ്റഡിയിൽ റിമാൻഡ് ചെയ്തു.\nഅഞ്ച് പെൺമക്കളുടെ പിതാവായ പന്നാലാൽ ആണ് ആറാമത്തെ കുട്ടി ആണാണോ പെണ്ണാണോ എന്നറിയാൻ ഭാര്യ അനിത ദേവിയുടെ വയറ് കുത്തിക്കീറിയത്. ആറാമതും ഭാര്യ ഗർഭിണി ആയപ്പോൾ ഇവർ പുരോഹിതനെ കാണുകയും ആറാമത്തെ കുഞ്ഞും പെണ്ണ് ആയിരിക്കുമെന്ന് പുരോഹിതൻ പറയുകയും ചെയ്തു. ഇതിൽ കുപിതനായ പന്നാലാൽ അനിതയെ ആക്രമിക്കുകയായിരുന്നു. കുഞ്ഞിനെ കൊല്ലുകയെന്ന ലക്ഷ്യത്തോടെ കുഞ്ഞ് ആണാണോ പെണ്ണാണോ എന്നറിയണമെന്ന് ആവശ്യപ്പെട്ട് അനിതയുടെ വയറ് കുത്തിക്കീറുകയായിരുന്നു. ബഹളം കേട്ട് ഓടിക്കൂടിയ അയൽക്കാർ അനിതയെ ആശുപത്രിയിൽ പ്രവേശിപ്പിക്കുകയായിരുന്നു.\nഉത്തർപ്രദേശിലെ നേക്പുർ സിവിൽ ലൈസൻസ് പൊലീസ് സ്റ്റേഷൻ പരിധിയിൽ ആയിരുന്നു സംഭവം. ആറാമതും ഭാര്യ ഗർഭിണിയായപ്പോൾ ആൺകുഞ്ഞ് വേണമെന്ന് ആയിരുന്നു പന്നാലാലിന്റെ ആഗ്രഹം. ഇതിനെ തുടർന്ന് പുരോഹിതനെ കാണാൻ പോയതിനെ തുടർന്നുണ്ടായ സംഭവങ്ങളാണ് കൊലപാതകത്തിൽ കലാശിച്ചത്.\nFirst published: September 22, 2020, 10:40 AM IST


ദളിത് ഭീകരനാക്കി തന്നെ ചിത്രീകരിച്ചു ; ഉപരിപഠന സ്വപ്നത്തെ ഇല്ലാതാക്കുമെന്ന ഭീഷണിയും ; എസ്എഫ്ഐക്കാരിൽ നിന്നുണ്ടായ ദുരനുഭവങ്ങൾ പങ്കുവച്ച് ആദിവാസി യുവാവ് ബിനേഷ് ബാലൻ -\nദളിത് ഭീകരനാക്കി തന്നെ ചിത്രീകരിച്ചു ; ഉപരിപഠന സ്വപ്നത്തെ ഇല്ലാതാക്കുമെന്ന ഭീഷണിയും ; എസ്എഫ്ഐക്കാരിൽ നിന്നുണ്ടായ ദുരനുഭവങ്ങൾ പങ്കുവച്ച് ആദിവാസി യുവാവ് ബിനേഷ് ബാലൻ\nകാഞ്ഞങ്ങാട് ∙ വിദേശത്ത് നിന്നുള്ള ഉപരിപഠനം എന്ന സ്വപ്നം യാഥാർത്ഥ്യം ആക്കാൻവേണ്ടി പരിശ്രമിക്കുന്ന കാലത്ത് എസ്എഫ്ഐക്കാരിൽനിന്നും സെക്രട്ടേറിയറ്റിലെ ഉദ്യോഗസ്ഥരിൽ നിന്നും നേരിടേണ്ടിവന്ന ദുരനുഭവങ്ങളെക്കുറിച്ചു ലണ്ടനിൽ നിന്നു ബിനേഷ് ബാലന്റെ ഫെയ്സ്ബുക് പോസ്റ്റ്. കാസർകോട് സ്വദേശിയായ ഈ ആദിവാസി യുവാവ് തന്നെ മാനസികമായും ശാരീരികമായും തളർത്താൻ ശ്രമിച്ച എസ്എഫ്ഐ നേതാക്കളുടെയും സർക്കാർ ഉദ്യോഗസ്ഥരുടെയും പേരെടുത്തു പറഞ്ഞാണു വിമർശനം ഉന്നയിച്ചിരിക്കുന്നത്.കേന്ദ്ര സർക്കാർ സ്കോളർഷിപ് നേടിയതോടെയാണ് പ്രതിസന്ധികളെ തരണം ചെയ്ത് ഈ യുവാവ് ഉപരിപഠനത്തിനായി ലണ്ടനിലെത്തിയത് .\nആദിവാസിയാണെന്നു മനസ്സിലാക്കി തന്നെയാണ് കാര്യവട്ടം ക്യാംപസിലെ ഹോസ്റ്റൽ കാലത്ത് അവിടത്തെ എസ്എഫ്ഐക്കാർ തന്നെ മർദിച്ചതെന്നാണു ബിനേഷിന്റെ തുറന്നെഴുത്ത്. രോഹിത് വെമുലയ്ക്കു വേണ്ടി ശബ്ദിക്കുന്നവർ തന്റെ സ്വപ്നമായ ഉപരിപഠനയാത്ര മുടക്കുമെന്നു വരെ ഭീഷണിപ്പെടുത്തി. ദലിത് ഭീകരനാക്കിയും മുസ്‌ലിം തീവ്രവാദ സംഘടനകളോടു ബന്ധമുള്ളവനാക്കിയും ചിത്രീകരിക്കാൻ ശ്രമിച്ചു. വിദേശപഠനത്തിനുള്ള വീസ തിരസ്കരിക്കപ്പെട്ടതിന്റെ വിഷമത്തിൽ കഴിയവേ, കഴിഞ്ഞ മാർച്ച് 17നു ഹോസ്റ്റൽ മുറിയിലിട്ട് എസ്എഫ്ഐ യൂണിറ്റ് പ്രസിഡന്റിന്റെ നേതൃത്വത്തിൽ മർദിച്ചുവെന്നാണു പ്രധാന ആരോപണം.\nപ്രത്യേക മാനസികാവസ്ഥയിലായിരിക്കെ, ലൈബ്രറിയിലേക്കു പോകാൻ കഴിയുന്നില്ലെന്ന ഫെയ്സ്ബുക് പോസ്റ്റിനു പിന്നാലെയാണ് മർദനമേറ്റതും ആശുപത്രിയിലായതും. എസ്എഫ്ഐയുടെ നേതൃത്വത്തിൽ ലൈബ്രറിക്കു മുൻപിൽ നാടൻപാട്ട് പരിപാടി നടക്കുന്ന സമയമായിരുന്നു ഇത്. ഇതാവാം അവരെ പ്രകോപിപ്പിച്ചത്. പലരും സാക്ഷികളായ സംഭവത്തെ തനിക്കെതിരാക്കി വ്യാഖ്യാനിക്കാനും ഇവർ ശ്രമിച്ചതായി ബിനേഷ് പറയുന്നു. അവിടെ വിദ്യാർഥിപോലും അല്ലാതിരുന്ന നേതാവിനെ നാലു മാസത്തോളം പാർപ്പിച്ച ഏകാധിപത്യ മനോഭാവമായിരുന്നു എസ്എഫ്ഐക്ക്. തെറ്റുകൾ തിരുത്താൻ നേതൃത്വം തയാറാകുമെന്നു വിശ്വസിക്കുന്നതായും ബിനേഷ് ചൂണ്ടിക്കാട്ടുന്നു.\nഅരിയില് നിന്നും വെള്ളി; ശാസ്ത്രലോകത്തെ ഞെട്ടിച്ച് മലയാളി ശാസ്ത്രജ്‌ഞൻ\nആഗോള തലത്തില് സ്വര്‍ണ്ണത്തിന് ആവശ്യം കുറഞ്ഞു


കെ.എസ്.ആര്.ടി.സി പുനരുദ്ധാരണ പാക്കേജ് അട്ടിമറിക്കാന് സ്വകാര്യ ബസ് ലോബി – Chandrika Daily\nBy chandrika Wednesday February 21, 2018 22:01 pm\nകെ.എസ്.ആര്.ടി.സി പുനരുദ്ധാരണ പാക്കേജ് അട്ടിമറിക്കാന് സ്വകാര്യ ബസ് ലോബി\nവായ്പ നല്‍കരുതെന്നാവശ്യപ്പെട്ട് ബാങ്കിന് കത്ത് നല്‍കി തിരുവനന്തപുരം: കെ.എസ്.ആര്.ടി.സിയെ സാമ്പത്തിക പ്രതിസന്ധിയില് നിന്ന് കരകയറ്റാനായി പ്രഖ്യാപിച്ച പുനരുദ്ധാരണ പാക്കേജ് അട്ടിമറിക്കാന് സ്വകാര്യ ബസ് ലോബികള് നീക്കം തുടങ്ങി….\nവായ്പ നല്‍കരുതെന്നാവശ്യപ്പെട്ട് ബാങ്കിന് കത്ത് നല്‍കി\nതിരുവനന്തപുരം: കെ.എസ്.ആര്.ടി.സിയെ സാമ്പത്തിക പ്രതിസന്ധിയില് നിന്ന് കരകയറ്റാനായി പ്രഖ്യാപിച്ച പുനരുദ്ധാരണ പാക്കേജ് അട്ടിമറിക്കാന് സ്വകാര്യ ബസ് ലോബികള് നീക്കം തുടങ്ങി. കെ.എസ്.ആര്.ടി.സിക്ക് മൂവായിരം കോടിയുടെ വായ്പ നല്‍കരുതെന്ന് ആവശ്യപ്പെട്ട് കണ്‍സോര്‍ഷ്യത്തില് അംഗമായ ബാങ്കിനെ സമീപിച്ചിരിക്കുകയാണ് പ്രമുഖ ബസ് ഉടമയുടെ അടുത്ത ബന്ധു. വിവരം പുറത്ത് വന്നതോടെ അന്വേഷണം നടത്തണമെന്ന് ആവശ്യപ്പെട്ട് കെ.എസ്.ആര്.ടി.സി എം.ഡി സര്‍ക്കാറിനെ സമീപിച്ചു.\nനഷ്ടത്തില് നിന്ന് നഷ്ടത്തിലേക്ക് കൂപ്പുകുത്തുന്ന കെ.എസ്.ആര്‍ടി.സിയുടെ അവസാന പിടിവള്ളിയാണ് ദേശസാല്‍കൃത ബാങ്കുകളുടെ കണ്‍സോര്‍ഷ്യമുണ്ടാക്കിയ വായ്പാ കരാര്. 3200 കോടിയുടെ വായ്പക്കാണ്് ബാങ്കുകളുടെ കണ്‍സോര്‍ഷ്യവുമായി ധാരണ ഉണ്ടാക്കിയത്. അതു പൊളിക്കാനാണ് സ്വകാര്യ ബസ് ലോബിയുടെ ശ്രമം. വായ്പാ തുക തിരിച്ചടക്കാനുള്ള ആസ്തി കെ.എസ്.ആര്.ടി.സിക്ക് ഇല്ലെന്നും വായ്പ കൊടുത്ത് കുഴപ്പത്തിലാകരുതെന്നും കാണിച്ച് കൊല്ലം സ്വദേശി വിനായക് ആണ് കണ്‍സോര്‍ഷ്യത്തിലെ ഒരു ബാങ്കിനെ സമീപിച്ചിരിക്കുന്നത്. ഇക്കാര്യം ബാങ്ക് അധികൃതര് കെ.എസ്.ആര്.ടി.സി എം.ഡി ഹേമചന്ദ്രനെ അറിയിക്കുകയായിരുന്നു. തുടര്‍ന്ന് നടത്തിയ പരിശോധനയില് വിനായകിന് പിന്നില് ബസ് ഉടമയാണെന്ന് വ്യക്തമായത്. കൊല്ലത്തെ സ്വകാര്യ ബസ് ഉടമ ശരണ്യ മനോജിന്റെ ബന്ധുവാണ് വിവേക്.\nനേരത്തെ സര്‍ക്കാര് നിരക്ക് വര്‍ധിപ്പിക്കാന് തയാറായിട്ടും സ്വകാര്യ ബസ് ഉടമകള് സമരം തുടരുകയായിരുന്നു. മിനിമം നിരക്ക് പത്ത് രൂപയാക്കണമെന്നും വിദ്യാര്‍ത്ഥികളുടെ യാത്രാ നിരക്ക് ഉയര്‍ത്തണമെന്നും ആവശ്യപ്പെട്ടായിരുന്നു നാലു ദിവസം സമരം നടത്തിയത്. എന്നാല് പിന്നീട് ബസ് ഉടമകള്‍ക്കിടയില് തന്നെ ഭിന്നത ഉടലെടുക്കകയും യാതൊന്നും നേടാതെ സമരം അവസാനിപ്പിക്കുകയുമായിരുന്നു. ഇതിന് പിന്നാലെയാണ് കെ.എസ്.ആര്.ടി.സിക്ക് വായ്പ നല്‍കുന്നത് തടയാന് സ്വകാര്യ ബസുടമകള് ഇടപെട്ടുവെന്ന വിവരം പുറത്തുവന്നത്.\nകെ.എസ്.ആര്.ടി.സി.യുടെ വരുമാനത്തില് ഭൂരിഭാഗവും പലിശയിനത്തില് കൊണ്ടുപോയത് കെ.ടി.ഡി.എഫ്.സിയായിരുന്നു. 14 ശതമാനത്തിലേറെ പലിശക്കാണ് ഇവിടെനിന്ന് കോര്‍പറേഷന് വായ്പയെടുത്തിരുന്നത്. മാസം 90 കോടി രൂപയായിരുന്നു കെ.എസ്.ആര്.ടി.സിയുടെ തിരിച്ചടവ്. ബാങ്കുകളുടെ കണ്‍സോര്‍ഷ്യത്തില് നിന്ന് എട്ടുശതമാനം നിരക്കിലാണ് വായ്പ ലഭിക്കുന്നത്. പലിശനിരക്കിലെ വ്യത്യാസംകാരണം ഇത് മാസം 30 കോടിയായി ചുരുങ്ങും. ഇത് പ്രതിസന്ധിയുടെ ആഴം കുറക്കുമെന്ന് കണ്ടാണ് ദേശസാല്‍കൃത ബാങ്കുകളുടെ കണ്‍സോര്‍ഷ്യവുമായി ധാരണയിലെത്തിയത്.\nCategories: More, Views Tags: Bus owners


മത്സ്യത്തൊഴിലാളികൾക്ക് കുറഞ്ഞ നിരക്കിൽ മണ്ണെണ്ണ | 15Jan2021\nJan 16, 2021, 02:00 AM IST\nതിരുവനന്തപുരം: പരമ്പരാഗത മത്സ്യത്തൊഴിലാളികൾക്ക് ലിറ്ററിന് 25 രൂപ നിരക്കിൽ മണ്ണെണ്ണ നൽകും. മത്സ്യഫെഡ്‌വഴി നടപ്പാക്കുന്ന പദ്ധതിയുടെ പ്രയോജനം 16,000 മത്സ്യത്തൊഴിലാളികൾക്ക് ലഭിക്കും. ഒരുവർഷം 15,000 കിലോലിറ്റർ മണ്ണെണ്ണയാണ് മത്സ്യമേഖലയ്ക്ക് വേണ്ടത്. ഇടനിലക്കാരെ ഒഴിവാക്കാൻ മത്സ്യഫെഡിന്റെ 13 ബങ്കുകൾ വഴിയാകും മണ്ണെണ്ണവിതരണം. അർഹതയുള്ളവർക്കുമാത്രമായി ആനുകൂല്യം നിജപ്പെടുത്തുന്നതോടെ ഒരു തൊഴിലാളിയുടെ മാസക്വാട്ട 150 ലിറ്ററിൽ അധികമായി ഉയർത്താനാകും. 60 കോടി രൂപ ഇതിനായി ചെലവിടും.\nകാലപ്പഴക്കംചെന്ന മണ്ണെണ്ണ എൻജിനുകൾ പെട്രോളിലേക്ക് മാറ്റുന്നതിനും ഇന്ധനസബ്‌സിഡി ലഭിക്കും.\nആഴക്കടൽ മത്സ്യബന്ധനത്തിന് ആധുനിക സംവിധാനങ്ങളോടെ 100 ആഴക്കടൽ മത്സ്യബന്ധന യാനങ്ങൾക്ക് വായ്പ അനുവദിക്കും. 1.75 കോടി രൂപ ചെലവുള്ള ഒരു യൂണിറ്റിന് 25 ശതമാനം സബ്‌സിഡി ലഭിക്കും.\nമത്സ്യഫെഡ്, തീരദേശ വികസന കോർപ്പറേഷൻ എന്നിവയുടെ സഹകരണത്തോടെ തീരമൈത്രി, സാഫ് സ്ത്രീകൂട്ടായ്മ എന്നിവവഴി 5000 പേർക്ക് തൊഴിൽ നൽകും. 20,000 കുളങ്ങളിൽ ഒരുകോടി മത്സ്യക്കുഞ്ഞുങ്ങളെ നിക്ഷേപിക്കും.\nതീരദേശവികസനത്തിന് 5000 കോടിയുടെ പാക്കേജ്\nഅക്വാകൾച്ചറിന് 66 കോടി രൂപ നൽകും. തീരദേശവികസനത്തിന് 5000 കോടി രൂപയുടെ പാക്കേജ് നടപ്പാക്കും. ഇതിൽ 1500 കോടി രൂപ 2021-ൽ പ്രതീക്ഷിക്കാം.\nവാർഷികപദ്ധതിയിൽ 209 കോടി രൂപയും കിഫ്ബിയിൽനിന്ന് ഫിഷിങ് ഹാർബറുകൾക്ക് 209 കോടി രൂപയും കിട്ടും. കടൽഭിത്തി (109 കോടി) ആശുപത്രികളും സ്കൂളുകളും (165 കോടി) 65 മാർക്കറ്റുകൾക്ക് (193 കോടി)എന്നിവയുൾപ്പെടെ മൊത്തം 676 കോടി രൂപ നൽകും.\nതീരസംരക്ഷണത്തിന് 100 കോടി രൂപ\nതീരസംരക്ഷണത്തിന് കിഫ്ബിയിൽനിന്ന് 100 കോടി രൂപയും തീരദേശ റോഡുകൾക്കുവേണ്ടി ഹാർബർ എൻജിനിയറിങ് വകുപ്പിന് 100 കോടി രൂപയും അനുവദിക്കും. കടൽത്തീരത്തിന് 50 മീറ്റർ പരിധിക്കുള്ളിൽ താമസിക്കുന്ന 2500 മത്സ്യത്തൊഴിലാളികളെ 250 കോടി രൂപ ചെലവഴിച്ച് പുനർഗേഹം പദ്ധതിയിൽ പുനരധിവസിപ്പിക്കും.\nഉൾനാടൻ മത്സ്യബന്ധനത്തിനും മത്സ്യകൃഷിക്കുംവേണ്ടി 92 കോടി രൂപയും അനുവദിച്ചു. വായ്പക്കുടിശ്ശിക തീർക്കുന്നതിന് ഒറ്റത്തവണ തീർപ്പാക്കൽപദ്ധതി നടപ്പാക്കും. ഓൺലൈൻ മത്സ്യക്കച്ചവടത്തിന് ഇ-ഓട്ടോ വാങ്ങുന്നതിന് മത്സ്യഫെഡ് വായ്പ നൽകും. 25 ശതമാനമാണ് സബ്‌സിഡി. കക്കസംഘങ്ങൾക്ക് മൂന്നുകോടിയും പ്രതിഭാതീരം പദ്ധതിക്ക് 10 കോടി രൂപയും നൽകും.\nചട്ടമ്പിത്തരത്തിന് ചുട്ടമറുപടി കിട്ടും -തോമസ് ഐസക്\nതിരുവനന്തപുരം: കിഫ്ബിയെ തകർത്ത് കേരള വികസനം സ്തംഭിപ്പിക്കാനുള്ള ബി.ജെ.പി. ശ്രമങ്ങൾക്ക് ..\nഅവസരം ലഭിക്കാത്തവർക്കായി ഓപ്പൺ സർവകലാശാലയും തദ്ദേശസ്ഥാപനങ്ങളും കൈകോർക്കുന്നു\nമുഖ്യമന്ത്രിയും ധനമന്ത്രിയും കേന്ദ്ര ഏജൻസികളെ ഭീഷണിപ്പെടുത്തുന്നു -കെ. സുരേന്ദ്രൻ\nപാലിൽ സ്വയംപര്യാപ്തത നേടി കേരളം


അമൃതലാല് ബോസ് - സര്‍വ്വവിജ്ഞാനകോശം\nഅമൃതലാല് ബോസ് (1853 - 1929)\nബംഗാളി നാടകകൃത്തും നടനും സംവിധായകനും. ഇദ്ദേഹത്തിന്റെ നാടകങ്ങള് എല്ലാം അഭിനയയോഗ്യത തികഞ്ഞവയാണ്. സ്റ്റേജ് ഡയറക്ടര് ആയിരുന്ന ജ്യോതിരീന്ദ്രനാഥ ടാഗോറില് നിന്നാണ് നാടകരചനയ്ക്കും നാടകാഭിനയത്തിനുമുള്ള പ്രചോദനം അമൃതലാലിന് ലഭിച്ചത്. മോളിയേയുടെ ഹാസ്യനാടകങ്ങളെ മാതൃകയാക്കി ഇദ്ദേഹം രചിച്ച നാടകങ്ങള് എല്ലാം വിജയമായിരുന്നു. കൊല്‍ക്കത്തയില് ഒരു നാടകസംഘം ഉണ്ടാക്കി വളര്‍ത്തിയെടുക്കുന്നതില് ബോസ് സാരമായ പങ്കു വഹിച്ചിട്ടുണ്ട്. 1872-ല് ഇദ്ദേഹം കൊല്‍ക്കത്തയില് സ്ഥാപിച്ച നാടകസംഘമാണ് ഇന്ത്യയിലെ ആദ്യത്തെ ജനകീയ നാടകസമിതി.\nഹാസ്യനാടകങ്ങളും പ്രഹസനങ്ങളും എഴുതുന്നതില് അമൃതലാലിന് അസാമാന്യമായ വൈദഗ്ധ്യമുണ്ടായിരുന്നു. കൃപണേര്‍ധന് (ലുബ്‍ധന്റെ ധനം), വിവാഹ ബിഭ്രാട് (വിവാഹ വിഭ്രാന്തി), ഹീരക് ചൂര്‍ണ് (ഹീരക ചൂര്‍ണം), നവയൌവന് (നവയൌവനം) തുടങ്ങിയ നാടകങ്ങളില് സമകാലികജീവിതത്തിലെ എല്ലാ കെടുതികളും പ്രതിബിംബിച്ചിരിക്കുന്നു. സ്ത്രീധനശല്യം, പാശ്ചാത്യ വേഷഭൂഷകളുടെ അന്ധമായ അനുകരണം എന്നിവ ബോസിന്റെ സുശക്തമായ വിമര്‍ശനത്തിനു വിധേയമായിട്ടുണ്ട്. ജീവനുള്ള കഥാപാത്രങ്ങളും നീറുന്ന സമകാലികപ്രശ്നങ്ങളും നിറഞ്ഞ ആ നാടകങ്ങള് കലാപരമായി വളരെ ഉയര്‍ന്ന നിലവാരം പുലര്‍ത്തുന്നു. 1929-ല് ഇദ്ദേഹം നിര്യാതനായി.\n"http://web-edition.sarvavijnanakosam.gov.in/index.php?title=%E0%B4%85%E0%B4%AE%E0%B5%83%E0%B4%A4%E0%B4%B2%E0%B4%BE%E0%B4%B2%E0%B5%8D%E2%80%8D_%E0%B4%AC%E0%B5%8B%E0%B4%B8%E0%B5%8D" എന്ന താളില്‍നിന്നു ശേഖരിച്ചത്


| ലോകകപ്പില് ഇന്ത്യക്ക് ആദ്യ തോല്‍വി , ഇംഗ്ലണ്ടിനോട് തോറ്റത് 31 റണ്‍സിന് | Mangalam\nThursday, August 22, 2019 Last Updated2Min4Sec ago English Edition\nSunday 30 Jun 2019 11.31 PM\nബിര്‍മിങ്‌ഹാം: ഇന്ത്യയ്‌ക്ക് അകത്തുനിന്നും പാകിസ്‌താനില് നിന്നു ഉയര്‍ന്ന പ്രാര്‍ഥനകള് ഫലം കണ്ടില്ല. ഓറഞ്ച് ജഴ്‌സിയില് കന്നിയങ്കത്തിനിറങ്ങിയ ഇന്ത്യക്ക് ഇംഗ്ലണ്ടിനെതിരേ പിഴച്ചപ്പോള് വിരാട് കോഹ്ലിക്കും സംഘത്തിനും ക്രിക്കറ്റ് ലോകകപ്പിലെ ആദ്യ തോല്‍വി.\nഇന്നലെ ബിര്‍മിങ്‌ഹാമില് ഇംഗ്ലണ്ട് ഉയര്‍ത്തിയ 338 എന്ന കൂറ്റന് വിജയലക്ഷ്യം പിന്തുടര്‍ന്ന ഇന്ത്യക്ക് അഞ്ചു വിക്കറ്റ് നഷ്‌ടത്തില് 305 റണ്‍സ് നേടാനേ കഴിഞ്ഞുള്ളു. സെഞ്ചുറി നേടിയ നായകന് രോഹിത് ശര്‍മയുടെയും അര്‍ധസെഞ്ചുറി നേടിയ നായകന് വിരാട് കോഹ്ലിയുടെയും പോരാട്ടം പാഴായി.\nരോഹിത് 109 പന്തില് നിന്ന് 15 ബൗണ്ടറികളോടെ 102 റണ്‍സ് നേടിയപ്പോള് 76 പന്തില് നിന്ന് ഏഴു ബൗണ്ടറികളോടെ 66 റണ്‍സായിരുന്നു കോഹ്ലിയുടെ സമ്പാദ്യം. മൂന്നാം ഓവറില്‍ത്തന്നെ കെ.എല്. രാഹുലിനെ(0) നഷ്‌ടമായ ഇന്ത്യക്ക് രണ്ടാം വിക്കറ്റില് രോഹിത്-കോഹ്ലി സഖ്യം കൂട്ടിച്ചേര്‍ത്ത 138 റണ്‍സാണ് പ്രതീക്ഷ നല്‍കിയത്.\nഎന്നാല് 29-ാം ഓവറില് കോഹ്ലിയെ നഷ്‌ടമായതോടെ ഇന്ത്യ പതറി. പിന്നീട് ഋഷഭ് പന്തിനൊപ്പം(29 പന്തില് 32) രോഹിത് 52 റണ്‍സ് കൂട്ടിച്ചേര്‍ത്തു പൊരുതിയെങ്കിലും ഫലമുണ്ടായില്ല. ലോകകപ്പില് തന്റെ മൂന്നാം സെഞ്ചുറി നേടിയതിനു പിന്നാലെ രോഹിത് പുറത്തായതോടെ ഇന്ത്യയുടെ പ്രതീക്ഷയറ്റു.\nപിന്നീടെത്തിയ ഹര്‍ദ്ദിക് പാണ്ഡ്യ(33 പന്തില് 45), മഹേന്ദ്ര സിങ് ധോണി(31 പന്തില് 42) എന്നിവര് പൊരുതിനോക്കിയെങ്കിലും ലക്ഷ്യം കൈയെത്താ ദൂരത്തായിരുന്നു. ജയത്തോടെ ഇംഗ്ലണ്ട് സെമി സാധ്യത നിലനിര്‍ത്തി.\nനേരത്തെ ഓപ്പണര് ജോണി ബെയര്‍സ്‌റ്റോയുടെ തകര്‍പ്പന് സെഞ്ചുറിയുടെയും(109 പന്തില് 111), ഓള്‍റൗണ്ടര് ബെന് സ്‌റ്റോക്‌സിന്റെ അര്‍ധസെഞ്ചുറിയുടെയും(54 പന്തില് 79) മികവിലാണ് ഇംഗ്ലണ്ട് മികച്ച സ്‌കോറില് എത്തിയത്.\nടോസ് നേടി ബാറ്റിങ് തെരഞ്ഞെടുത്ത ഇംഗ്ലണ്ട് തുടക്കത്തില് തന്നെ താളം കണ്ടെത്തി. ഒന്നാം വിക്കറ്റില് ജേസണ് റോയിയും ജോണി ബെയര്‍സ്‌റ്റോയും ചേര്‍ന്ന് 160 റണ്‍സ് കൂട്ടുകെട്ടുണ്ടാക്കിയപ്പോഴേ മത്സരം ഇന്ത്യയുടെ കൈയില് നിന്ന് വഴുതിയിരുന്നു.\n66 റണ്‍സെടുത്ത റോയിയെ പുറത്താക്കി കുല്‍ദീപ് യാദവ് ഇന്ത്യക്കു ബ്രേക്ക് ത്രൂ സമ്മാനിച്ചെങ്കിലും രണ്ടാം വിക്കറ്റില് ബെയര്‍സേ്‌റ്റായും റൂട്ടും ചേര്‍ന്ന് 45 റണ്‍സ് കൂട്ടുകെട്ടുണ്ടാക്കി ഇംഗ്ലണ്ടിനു മികച്ച അടിത്തറ സമ്മാനിച്ചു.\nഇതിനിടെ ബെയര്‍സ്‌റ്റോ സെഞ്ചുറി പൂര്‍ത്തിയാക്കിയിരുന്നു. 109 പന്തില് 111 റണ്‍സെടുത്ത ബെയര്‍സേ്‌റ്റായെ പുറത്താക്കി മുഹമ്മദ് ഷമിയാണ് ഈ കൂട്ടുകെട്ട് പൊളിച്ചത്. രണ്ട് റണ്‍സ് കൂട്ടിച്ചേര്‍ക്കുന്നതിനിടെ ഓയിന്‍ന് മോര്‍ഗനെയും ഷമി മടക്കി.\nപിന്നീട് ബെന് സ്‌റ്റോക്‌സിന്റെ ഊഴമായിരുന്നു. ഇന്ത്യന് സ്‌പിന്നര്‍മാരെ തെരഞ്ഞുപിടിച്ചു ഇംഗ്ലീഷ് ഓള്‍റൗണ്ടര് ശിക്ഷിച്ചപ്പോള് സ്‌കോര് കുതിച്ചുയര്‍ന്നു. നാലാം വിക്കറ്റില് റൂട്ടും ബെന് സ്‌റ്റോക്ക്‌സും ചേര്‍ന്ന് 70 റണ്‍സാണു കൂട്ടിച്ചേര്‍ത്തത്. റൂട്ടിനെ പുറത്താക്കി ഈ കൂട്ടുകെട്ടും ഷമിയാണ് പൊളിച്ചത്.\nപിന്നീട് ക്രീസിലെത്തിയ ജോസ് ബട്‌ലര് എട്ടു പന്തില് 20 റണ്‍സോടെ സ്‌കോറിങ് വേഗത കൂട്ടി. എന്നാല് തന്റെ പന്തില് ക്യാച്ചെടുത്ത് ഷമി തന്നെ ബട്‌ലറേയും മടക്കി. 49-ാം ഓവറില് ക്രിസ് വോക്‌സിനെ (7) പുറത്താക്കി ഷമി തന്റെ വിക്കറ്റ് നേട്ടം അഞ്ചാക്കി.\nസ്‌റ്റോക്‌സിനെ അവസാന ഓവറില് ബുംറ മടക്കിയതോടെ 350 എന്ന ഇംഗ്ലീഷ് മോഹം അസ്‌തമിച്ചു. ലിയാം പ്ലങ്കറ്റും(1)ജെഫ്രെ ആര്‍ച്ചറും(0) പുറത്താകാതെ നിന്നു.


തൊലി കറുത്തെന്ന പേരില് കുടുംബക്കാരുടെ കളിയാക്കല് കേട്ട് സഹിക്കെട്ടു; 28കാരിയായ വീട്ടമ്മ പാര്‍ട്ടിയ്‌ക്കൊരുക്കിയ ഭക്ഷണത്തില് വിഷം ചേര്‍ത്ത്5പേരെ കൊന്നു\nപരിഹാസങ്ങളില് മനംനൊന്താണ് വീട്ടമ്മ ഈ കടുംകൈ ചെയ്തതെന്ന് പോലീസ് വ്യക്തമാക്കി.\nകുടുംബത്തിന്റെ പരിപാടിയ്ക്കായി ഒരുക്കിയ ഭക്ഷണത്തില് വിഷം ചേര്‍ത്ത 28 വയസ്സുള്ള വീട്ടമ്മയെ പോലീസ് അറസ്റ്റ് ചെയ്തു. വിഷം കലര്‍ന്ന ഭക്ഷണം കഴിച്ച് അഞ്ച് പേര് മരിച്ചിരുന്നു. നിറം കറുത്ത് പോയതിന്റെ പേരിലും, പാചകത്തിലെ പോരായ്മകളും മൂലം കുടുംബാംഗങ്ങളും, ബന്ധുക്കളും ജ്യോതി സുരേഷ് സുര്‍വാസിനെ ഭയാനകമായ രീതിയില് കളിയാക്കുകയും അപമാനിക്കുകയും ചെയ്തിരുന്നു.\nഈ പരിഹാസങ്ങളില് മനംനൊന്താണ് വീട്ടമ്മ ഈ കടുംകൈ ചെയ്തതെന്ന് പോലീസ് വ്യക്തമാക്കി. ബന്ധുവായ സുഭാഷ് മാനെയുടെ പുതിയ വീടിന്റെ താമസത്തിന്റെ ഭാഗമായി ഒരുക്കിയ ഭക്ഷണത്തിലാണ് യുവതി കീടനാശിനി കലര്‍ത്തിയത്. ജൂണ് 18ന് മഹാരാഷ്ട്രയിലെ ഖലാസ്പൂരിലുള്ള മഹദ് ഗ്രാമത്തിലായിരുന്നു ചടങ്ങുകള്.\nവിഷം കലര്‍ന്ന ഭക്ഷണം കഴിച്ച് നാല് കുട്ടികള് ഉള്‍പ്പെടെ അഞ്ച് പേരാണ് മരിച്ചത്.7വയസ്സ് മുതല് 13 വയസ്സ് വരെ പ്രായമുള്ള കുട്ടികള് മരിച്ചു. 53 വയസ്സുള്ള മറ്റൊരാളും വിഷം കലര്‍ന്ന ഭക്ഷണം കഴിച്ച് മരണത്തിന് കീഴടങ്ങി. രണ്ട് ബന്ധുക്കളാണ് മരിച്ചവരുടെ കൂട്ടത്തിലുള്ളത്.\nരണ്ട് വര്‍ഷം മുന്‍പാണ് ജ്യോതിയുടെ വിവാഹം നടന്നത്. എന്നാല് കുടുംബാംഗങ്ങള് യുവതിയുടെ കറുത്ത നിറത്തെ പരിഹസിക്കുന്നത് പതിവായിരുന്നു. ഭക്ഷണം ഉണ്ടാക്കുന്നതിന് രുചി പോരെന്ന് പറഞ്ഞും ബുദ്ധിമുട്ടിച്ചിരുന്നു. ഇതിലെ രോഷം മൂലമാണ് കുടുംബത്തിലെ എല്ലാവരെയും കൊല്ലാന് യുവതി പദ്ധതിയിട്ടത്.\nഇതിനായാണ് ഭക്ഷണത്തില് വിഷം കലര്‍ത്തിയത്. പോലീസ് ശേഖരിച്ച ഭക്ഷണത്തിന്റെ സാമ്പിളുകളില് കീടനാശിനി അടങ്ങിയതായി സ്ഥിരീകരിച്ചു. ജ്യോതിയ്‌ക്കെതിരെ കൊലപാത കുറ്റം ചുമത്തിയിട്ടുണ്ട്.


എല്ലാം നേതാക്കൾ പറഞ്ഞിട്ട് ; വെളിപ്പെടുത്തലുകളുമായി കർസേവകർ | National | Deshabhimani | Thursday Oct 1, 2020\nസ്വന്തം ലേഖകൻUpdated: Thursday Oct 1, 2020\nഎൽ കെ അദ്വാനി അടക്കമുള്ള സംഘപരിവാർ നേതാക്കളുടെ നിർദേശപ്രകാരമാണ് ബാബ്‌റി മസ്‌ജിദ് തകർത്തതെന്ന വെളിപ്പെടുത്തലുമായി നിരവധി കർസേവകർ. ബാബ്‌റി മസ്‌ജിദ് ധ്വംസനത്തിന്റെ 25–-ാം വാർഷികത്തിൽ ഒരു വാർത്താപോർട്ടലിന് നൽകിയ അഭിമുഖത്തിലാണ് നേതാക്കളുടെ നിർദേശപ്രകാരമാണ് പള്ളിപൊളിച്ചതെന്ന തുറന്നുപറച്ചിൽ. സിബിഐ കുറ്റപത്രത്തിലെ ഏറ്റവും പ്രായംകുറഞ്ഞ കർസേവകനായ സന്തോഷ് ദൂബെയടക്കമുള്ളവരാണ് നേതാക്കളുടെ നിർദേശപ്രകാരം പള്ളി തകർത്തതെന്ന് വ്യക്തമാക്കിയത്.\n1992 ഡിസംബർ മൂന്നിന് യുപിയിലെ റവന്യൂ മന്ത്രിയും ബിജെപി നേതാവുമായ ബ്രംദത്ത് ദ്വിവേദി ഫൈസാബാദിലെ ദൂബെയുടെ വസതിയിലെത്തി. അദ്വാനി കാണാൻ താൽപ്പര്യപ്പെടുന്നതായി അറിയിച്ചു. അയോധ്യയിലെ ഹനുമാൻബാഗ് ക്ഷേത്രത്തിൽ മുതിർന്ന ബിജെപി–- വിഎച്ച്‌പി നേതാക്കളുടെ യോഗത്തിലായിരുന്നു അദ്വാനി. ഒരു വെല്ലുവിളി ഏറ്റെടുക്കാൻ ആവശ്യപ്പെടുംവിധമാണ് അദ്വാനി സംസാരിച്ചത്. പള്ളിയാണ് ക്ഷേത്രനിർമാണത്തിന് തടസ്സം. രാമനുവേണ്ടി ജീവൻത്യാഗത്തിന് ഒരുക്കമുള്ള മുന്നൂറ് യുവാക്കളെ തനിക്ക് വേണം. ഡിസംബർ ആറിനുശേഷം പള്ളി അവിടെ കാണാൻ പാടില്ല. പള്ളി തകർക്കാനുള്ളതെല്ലാം നിങ്ങൾക്ക് കിട്ടും. നമ്മുടെ സർക്കാരാണ് ഭരിക്കുന്നത്–- അദ്വാനി പറഞ്ഞതായി ദൂബെ വെളിപ്പെടുത്തി. ചുറ്റിക, കൂന്താലി, മൺവെട്ടി, മൂർച്ചയേറിയ ഇരുമ്പുദണ്ഡുകൾ, കയറുകൾ, ഡ്രില്ലിങ് യന്ത്രങ്ങൾ, സ്‌ഫോടകവസ്‌തുക്കൾ തുടങ്ങിയവയെല്ലാം ലഭിച്ചു.  പദ്ധതിപ്രകാരം അഞ്ചുമണിക്കൂർകൊണ്ട് പള്ളി പൊളിച്ചു–- ദൂബെ പഞ്ഞു.\nപ്രവീൺ ശർമയെ കേൾക്കൂ\nകർസേവകനായിരുന്ന പ്രവീൺ ശർമയ്‌ക്ക് പള്ളി പൊളിക്കുമ്പോൾ പ്രായം 20 വയസ്സ്. ക്ഷേത്രനിർമാണത്തിനുള്ള കർസേവയെന്നാണ് നേതാക്കൾ ആദ്യം പറഞ്ഞത്. പിന്നീട് ആയുധങ്ങളും മറ്റും നൽകി. അദ്വാനിയുടെയും ഉമാ ഭാരതിയുടെയുമൊക്കെ പ്രസംഗങ്ങൾ പ്രകോപനപരമായിരുന്നു. ആളുകൾ സുരക്ഷാവലയം ഭേദിച്ച് പള്ളിക്ക് നേരെ നീങ്ങി. അന്ന് സംഭവിച്ച കാര്യങ്ങളിൽ ഇന്ന് നിരാശയുണ്ട്–- ശർമ പറഞ്ഞു.\nആയുധങ്ങൾ നേരത്തേ ലഭിച്ചു\nകുറ്റപത്രത്തിൽ പേരുകാരനായ ലക്ഷ്‌മൺസേനാ നേതാവ് രാംജി ഗുപ്‌തയ്‌ക്ക് പള്ളി പൊളിക്കുമ്പോൾ 40 വയസ്സ്. രാമജന്മഭൂമിയുടെ ചുമതല ഗുപ്‌തയ്‌ക്കായിരുന്നു. നേരത്തേതന്നെ ആയുധങ്ങൾ ലഭിച്ചിരുന്നു. പദ്ധതിപ്രകാരം സുരക്ഷാവലയം ഭേദിച്ച് ചെറുസംഘങ്ങളായി പള്ളിക്ക് സമീപത്തേക്ക് നീങ്ങി. കമ്പിവടികളും മറ്റും ഉപയോഗിച്ച് കെട്ടിടം ദുർബലപ്പെടുത്തി. തുടർന്ന്, കയറുകെട്ടി വലിച്ചിട്ടു–- ഗുപ്‌ത പറഞ്ഞു.\nസൗകര്യമൊരുക്കി സുരക്ഷാ ഭടന്മാർ\nകർസേവകർ ആയുധങ്ങളുമായി സമീപിച്ചപ്പോൾ സുരക്ഷാഭടൻമാർ സ്വയം ഒഴിഞ്ഞുതന്നുവെന്ന് കർസേവകനായ വിജയ് തിവാരി പറഞ്ഞു. പള്ളി പൊളിക്കുമ്പോൾ 18 വയസ്സുമാത്രമാണ് വിജയ് തിവാരിക്ക് പ്രായം. നേതാക്കൾ തലേന്നുതന്നെ ആയുധങ്ങൾ എത്തിച്ചിരുന്നു. നാനൂറ് വർഷമായുള്ള അടിമത്വത്തിന്റെ ചിഹ്‌നം ഇടിച്ചുകളയാനായിരുന്നു നേതാക്കളുടെ ആഹ്വാനമെന്നും തിവാരി പറഞ്ഞു.


ഏറ്റവും പ്രിയപ്പെട്ട മെസ്സേജിംഗ് ആപ്പായ വാട്സ്ആപ്പും ഒടുവില് 'ചതിച്ചു' - മലയാളം ഇ മാഗസിൻ.കോം\nലോകത്താകമാനം ഉള്ളവരുടെ ഏറ്റവും പ്രിയപ്പെട്ട മെസ്സേജിംഗ് ആപ്പായ വാട്സ്ആപ്പും ഒടുവില് ചതിച്ചു. നിലവില് ജനപ്രീതി നേടിയ മിക്ക സാമൂഹിക മാധ്യമങ്ങളും പരസ്യങ്ങള്‍ക്ക് മുന്നില് കീഴടങ്ങിക്കഴിഞ്ഞു. ഇപ്പോള് ബാക്കിയുണ്ടായിരുന്ന വാട്സ്ആപ്പും. അടുത്ത വര്‍ഷം മുതലായിരിക്കും വാട്‌സാപ്പിന്റെ സാറ്റാറ്റസുകളില് പരസ്യം പ്രത്യക്ഷപ്പെടുക.\nമുഴുവന് സ്‌ക്രീനിലും നിറഞ്ഞു നില്‍ക്കുന്ന പരസ്യം മുകളിലേക്കു സ്വൈപ്പ് ചെയ്താല് ഉല്‍പന്നത്തെക്കുറിച്ചുള്ള കൂടുതല് വിവരങ്ങള് ലഭ്യമാകും. ഈ ഫീച്ചര് ഇന്‍സ്റ്റഗ്രാം സ്‌റ്റോറീസിനോട് സമാനമായിരിക്കുമെന്നാണ് പുറത്ത് വരുന്ന റിപ്പോര്‍ട്ടുകള്. എന്നാല് ഇത് പല ഉപയോക്താക്കള്‍ക്കും ഉള്‍ക്കൊള്ളാന് കഴിയണമെന്നില്ല. ഇത് ഒരുപക്ഷേ ഉപയോക്താക്കളുടെ എണ്ണത്തില് വലിയ ഇടിവ് ഉണ്ടാക്കാനുള്ള സാധ്യതകളിലേക്കാണ് വിരല് ചൂണ്ടുന്നത്.\nലോകത്തെ ഏറ്റവും ജനപ്രീതിയുള്ള ആപ്പുകളിലൊന്നാണ് വാട്‌സാപ്. 150 കോടിയിലേറെ ഉപയോക്താക്കള് ഉണ്ടെന്നാണ് കണക്ക്. ഇന്ത്യയില് മാത്രം 30 കോടിയിലേറെ ഉപയോക്താക്കളുണ്ട്. വാട്സാപ്പിനെ ഫേസ്ബുക്ക് വാങ്ങിയ ശേഷം പുതിയ നയങ്ങള് ഇഷ്ടപ്പെടാതെ സ്ഥാപകരായ ജാന് കോം, ബ്രയന് ആക്ഷനും കമ്പനി വിടുകയായിരുന്നു.\nഎന്നാല് ഇപ്പോള് സ്ഥാപകര് നല്‍കിയ വാഗ്ദാനമൊക്കെ പൂട്ടികെട്ടിവെച്ചശേഷമാണ് ഉപയോക്താക്കള്‍ക്ക് ബുദ്ധിമുട്ടുണ്ടാക്കുന്ന പരസ്യങ്ങള് പ്രത്യക്ഷപ്പെടാന് പോകുന്നത്. 2014ല് 1900 കോടി ഡോളര് നല്‍കിയാണ് വാട്‌സാപ്പിനെ ഫെയ്‌സ്ബുക് ഏറ്റെടുത്തത്. വാട്‌സാപ്പിന്റെ വാര്‍ഷിക മാര്‍ക്കറ്റിങ് മീറ്റിങ്ങിലാണ് പരസ്യങ്ങള് കൊണ്ടുവരാന് പോകുന്ന കാര്യം വെളിപ്പെടുത്തിയത്. കഴിഞ്ഞ വര്‍ഷം വാട്‌സാപ് നഷ്ടത്തിലാണ് ഓടുന്നതെന്ന് ഫേസ്ബുക്ക് അറിയിച്ചിരുന്നു.


Hyundai Alcazar:ഫീച്ചര് സമ്പന്നം, സുഖസവാരി; ഹ്യുണ്ടായി അല്‍കസാറിന്റെ ആദ്യഡ്രൈവ് വിശേഷങ്ങള് - Malayalam DriveSpark\nUpdated: Wednesday, June 30, 2021, 0:51 [IST]\nഇന്ത്യന് വിപണിക്ക് എസ്‌യുവികളോട് പ്രിയം ഏറിവരുന്നെന്നാണ് കണക്കുകള് വ്യക്തമാക്കുന്നത്. അതുകൊണ്ട് തന്നെ ഇന്ന് ഈ ശ്രേണിയില് മത്സരം കടുക്കുന്നുവെന്ന് വേണം പറയാന്.\nലക്ഷക്കണക്കിന് ആളുകള് വിവിധ ആകൃതിയിലും വലുപ്പത്തിലും എസ്‌യുവികള് സ്വന്തമാക്കിയിട്ടുണ്ട്, കൂടാതെ ഒരെണ്ണം സ്വന്തമാക്കാന് ആഗ്രഹിക്കുന്നു. നിര്‍മ്മാതാക്കള് ഈ സെഗ്മെന്റുകളില് കൂടുതല് കൂടുതല് എസ്‌യുവി മോഡലുകള് അവതരിപ്പിക്കുകയും ചെയ്യുന്നു.\nഇന്ത്യന് വിപണിയിലെ മികച്ച വാഹന നിര്‍മാതാക്കളില് ഒന്നാണ് ഹ്യുണ്ടായി. രാജ്യത്തെ രണ്ടാമത്തെ വലിയ വാഹന നിര്‍മാതാക്കളും ഈ കൊറിയന് ബ്രാന്‍ഡുതന്നെയാണ്. കുറച്ച് വര്‍ഷങ്ങള്‍ക്ക് മുമ്പ്, ഹ്യുണ്ടായി തങ്ങളുടെ ഹാച്ച്ബാക്ക് വിഭാഗത്തെ വളരെയധികം ആശ്രയിച്ചിരുന്നു, ഇയോണ്, സാന്‍ട്രോ, i10, i10 ഗ്രാന്‍ഡ്, i20 മുതലായ കാറുകളായിരുന്നു ബ്രാന്‍ഡിന് വില്‍പ്പനയില് വലിയൊരു സംഖ്യ നല്‍കിയിരുന്നത്.\nഎന്നാല് അടുത്ത കാലത്തായി, അത് മാറിയെന്ന് വേണം പറയാന്. ഹാച്ച്ബാക്കുകളേക്കാള് കൂടുതല് എസ്‌യുവികള് ഇപ്പോള് ഹ്യുണ്ടായി വില്‍ക്കുന്നു. ഹ്യുണ്ടായി എസ് യുവികളായ വെന്യു, ക്രെറ്റ, കോന ഇവി, ട്യൂസോണ് എന്നിവയെല്ലാം അതാതു വിഭാഗങ്ങളില് തരംഗങ്ങള് സൃഷ്ടിക്കുന്നു.\nഎന്നിരുന്നാലും, ഒരു പുതിയ എസ്‌യുവി സെഗ്മെന്റില് ഒരു പുതിയ ഉല്‍പ്പന്നം നല്‍കാനും അതിന്റെ അസൂയാവഹമായ എസ്‌യുവികളുടെ പട്ടികയില് ചേര്‍ക്കാനും ഹ്യുണ്ടായി ആഗ്രഹിച്ചു. ഇതിന്റെ ഫലമായി 2021 ജൂണ് 18-ന് നിര്‍മാതാക്കള് ഇന്ത്യന് വിപണിയില് പുതിയ അല്‍കസാര് പുറത്തിറക്കി.\nഇന്ത്യയില് വിപണിയിലെത്തിയപ്പോള് അല്‍കസാറിന്റെ ആഗോള അരങ്ങേറ്റം ഉണ്ടായിരുന്നു, ഇത് അല്‍കസാറിനെ സംബന്ധിച്ചിടത്തോളം ഇന്ത്യന് വിപണിക്ക് എത്രത്തോളം പ്രാധാന്യമുണ്ടെന്ന് കാണിക്കുന്നു. പുതിയ ഹ്യുണ്ടായി അല്‍കസാറിന്റെ ടോപ്പ്-ഓഫ്-ലൈന്,6സീറ്റര്, സിഗ്‌നേച്ചര് മോഡല് ഞങ്ങള് ഡ്രൈവ് ചെയ്യുകയും, അതില് നിന്ന് ലഭിച്ച വിവരങ്ങളുമാണ് ഇവിടെ പങ്കുവെയ്ക്കുന്നത്.\nഹ്യുണ്ടായി അല്‍കസാറിന് തീര്‍ച്ചയായും സ്‌പോര്‍ട്ടിയും ആകര്‍ഷകവുമായ രൂപമുണ്ട്. മുന്നില് നിന്ന് നോക്കിയാല്, പുതിയ ഹ്യുണ്ടായി ക്രെറ്റയില് കണ്ടതിന് സമാനമായ ഒരു ഫ്രണ്ട് ഫാസിയ ഇതിന് ലഭിക്കുന്നു.\nബമ്പറില് സ്ഥാപിച്ചിരിക്കുന്ന ഹെഡ്‌ലാമ്പുകള്‍ക്കൊപ്പം സമാന ഹെഡ്‌ലാമ്പും ഡിആര്‍എല് സജ്ജീകരണവും ഇതിന് ലഭിക്കുന്നു. ഇത് ഒരു ട്രൈ-ബീം എല്‍ഇഡി ഹെഡ്‌ലാമ്പാണ്. ഇത് സെഗ്മെന്റിന്റെ ആദ്യ സവിശേഷതയാണെന്നും കമ്പനി അവകാശപ്പെടുന്നു.\nഎസ്‌യുവിക്ക് ഒരു വലിയ ക്രോം-സ്റ്റുഡ്ഡ് സിഗ്‌നേച്ചര് കാസ്‌കേഡിംഗ് ഗ്രില്ലും ഒരു ഫെയ്ക്ക് സ്‌കിഡ് പ്ലേറ്റും ലഭിക്കുന്നു. ഹ്യുണ്ടായി ലോഗോ ഗ്രില്ലില് പ്രധാനമായും പ്രദര്‍ശിപ്പിക്കുമ്പോള് എല്‍ഇഡി ഫോഗ് ലാമ്പുകളും ടേണ് ഇന്‍ഡിക്കേറ്ററുകളും ബമ്പറില് താഴേക്ക് സ്ഥാപിച്ചിരിക്കുന്നു. മൊത്തത്തില്, ഫ്രണ്ട് എന്‍ഡ് ക്രെറ്റയുടെ ഫ്രണ്ട് ഫാസിയയുമായി വളരെ സാമ്യമുള്ളതാണ്.\nഅല്‍കസാറിന്റെ സൈഡ് പ്രൊഫൈല് നോക്കുമ്പോള്, അത് ക്രെറ്റയുടെ അതേ പ്ലാറ്റ്‌ഫോമില് അധിഷ്ഠിതമാണെന്ന് വിശ്വസിക്കാന് പ്രയാസമാണ്. എസ്‌യുവിയുടെ വലിപ്പം വളരെ വലുതാണ്. പ്രീമിയം ഫ്‌ലോട്ടിംഗ് റൂഫ് രൂപകല്‍പ്പന നല്‍കുന്നതിന് A, B, C പില്ലറുകള് എല്ലാം ബ്ലാക്ക് ഫിനിഷിലാണ് പൂര്‍ത്തിയാക്കിയിരിക്കുന്നത്.\nപ്രീമിയം ഡയമണ്ട് കട്ട് 18 ഇഞ്ച് അലോയ് വീലുകളിലാണ് അല്‍കസാറിന് ലഭിക്കുന്നത്. ഇതിന് ഒരു ഫസ്റ്റ്-ഇന്-സെഗ്മെന്റ് സൈഡ് ഫുട്ട് സ്റ്റെപ്പും ലഭിക്കുന്നു. ഈ പാദ ഘട്ടം വാഹനത്തിന്റെ മൊത്തത്തിലുള്ള രൂപകല്‍പ്പനയുമായി നന്നായി യോജിക്കുന്നു.\nഡാര്‍ക്ക് ക്രോമില് പൂര്‍ത്തിയായ ക്ലാസ്സി ഡോര് ഹാന്‍ഡിലുകള് ഉപയോഗിച്ച് ഹ്യുണ്ടായി അല്‍കസാറിനെ സജ്ജമാക്കി. വാഹനത്തിന്റെ പിന്‍വശം പ്രീമിയം അനുഭവം മൊത്തത്തില് മറ്റൊരു തലത്തിലേക്ക് കൊണ്ടുപോകുന്നു.\nഇതിന് സ്പ്ലിറ്റ് എല്‍ഇഡി ടെയില് ലാമ്പുകള് ലഭിക്കുന്നു, ഡാര്‍ക്ക് ക്രോം സ്ട്രിപ്പ് അവയെ ബന്ധിപ്പിക്കുന്നു. ഈ ഡാര്‍ക്ക് ക്രോം സ്ട്രിപ്പില് അല്‍കസാര് എന്ന എഴുതിയിരിക്കുന്നതും കാണാന് സാധിക്കും.\nഫോക്‌സ് സ്‌കിഡ് പ്ലേറ്റും കാസ്‌കേഡിംഗ് ഗ്രില് പോലുള്ള ഉള്‍പ്പെടുത്തലും ഉപയോഗിച്ച് ഒരു മസ്‌കുലര് ബമ്പറും ഇതിന് ലഭിക്കുന്നു. അല്‍കസാറില് ഇരട്ട എക്സ്ഹോസ്റ്റ് ഔട്ട്ലെറ്റുകളും ഉണ്ട്. സിഗ്‌നേച്ചര് ട്രിമില് ടെയില്‍ഗേറ്റിന്റെ ചുവടെ ഇടത് വശത്ത് '2.0' ബാഡ്ജ് നല്‍കിയിരിക്കുന്നു, അതോടൊപ്പെ 'സിഗ്‌നേച്ചര്' ബാഡ്ജ് ടെയില്‍ഗേറ്റിന്റെ ചുവടെ-വലതുവശത്തും നല്‍കിയിട്ടുണ്ട്.\nഹ്യുണ്ടായി അല്‍കസാറിന്റെ ഇന്റീരിയര് വിശാലമാണ്. ഡ്യുവല്-ടോണ് ഇന്റീരിയര് ആദ്യകാഴ്ചയില് തന്നെ മനോഹരമെന്ന് വേണം പറയാന്. ഹ്യുണ്ടായി ഇതിനെ കോഗ്‌നാക് ബ്രൗണ് എന്ന് വിളിക്കുന്നു, ഇത് ബ്രൗണ്, ബ്ലാക്ക് എന്നിവയുടെ പ്രീമിയം സംയോജനമാണ്.\nഡാഷ്ബോര്‍ഡ് സോഫ്റ്റ്-ടച്ച് മെറ്റീരിയലുകള് കൊണ്ട് നിര്‍മ്മിച്ചതാണെന്ന് തോന്നുന്നു. എന്നിരുന്നാലും, അങ്ങനെയല്ല. മുഴുവന് ഡാഷ്ബോര്‍ഡും ശരിയായ ഹാര്‍ഡ് പ്ലാസ്റ്റിക്കുകളാല് നിര്‍മ്മിച്ചതാണെങ്കിലും സോഫ്റ്റ്-ടച്ച് പ്ലാസ്റ്റിക്ക് പോലെയാണ് ഇത് നിര്‍മ്മിച്ചിരിക്കുന്നത്. ചെലവ് ചുരുക്കല് നീക്കത്തിന്റെ ഭാഗമായാണിത്.\n10.25 ഇഞ്ച് ടച്ച്സ്‌ക്രീന് ഇന്‍ഫോടെയ്ന്‍മെന്റ് യൂണിറ്റാണ് ഡാഷ്ബോര്‍ഡില് സെന്റര്-സ്റ്റേജ് കൈകാര്യം ചെയ്യുന്നത്. ആന്‍ഡ്രോയിഡ് ഓട്ടോ, ആപ്പിള് കാര്‍പ്ലേ എന്നിവയുമായി ബ്ലൂടൂത്ത് സ്മാര്‍ട്ട്ഫോണ് കണക്റ്റിവിറ്റി ഇതിന് ലഭിക്കുന്നു.\nനിങ്ങളുടെ സ്മാര്‍ട്ട്ഫോണ് സിസ്റ്റത്തിലേക്ക് കണക്റ്റുചെയ്യുന്നത് വളരെ എളുപ്പമുള്ള ജോലിയാണ്, ഒപ്പം എല്ലാ സവിശേഷതകളും എളുപ്പത്തില് ആക്സസ് ചെയ്യാനുമാകും. സ്‌ക്രീനിന്റെ ടച്ച്, ഇന്റര്‍ഫേസ് മികച്ചതാണ്, മാത്രമല്ല ഇത് എളുപ്പത്തില് ഉപയോഗിക്കാനും സാധിക്കും.\n64 നിറങ്ങളിലുള്ള ആംബിയന്റ് ലൈറ്റിംഗ് ഉള്‍പ്പെടെ, മറ്റ് നിരവധി വാഹന പ്രവര്‍ത്തനങ്ങള് ടച്ച്‌സ്‌ക്രീന് വഴി നിയന്ത്രിക്കാന് കഴിയും. ആംബിയന്റ് ലൈറ്റിംഗ് ഈ ശ്രേണിയിലെ ഒരു പുതുമയാണ്. ഇതിനെ മനോഹരമാക്കുന്നതിന് ഹ്യുണ്ടായി 64 നിറങ്ങളാണ് അല്‍കസാറില് സജ്ജീകരിച്ചിരിക്കുന്നത്. ഇത് ഉപയോക്താവിന് അനന്തമായ ആംബിയന്‍സ് കസ്റ്റമൈസേഷന് ഓപ്ഷനുകള് നല്‍കുന്നു.\n10.25 ഇഞ്ച് സ്‌ക്രീനാണ് ഇന്‍സ്ട്രുമെന്റേഷന് കൈകാര്യം ചെയ്യുന്നത്. ഇത് എല്ലായ്പ്പോഴും ധാരാളം വിവരങ്ങള് പ്രദര്‍ശിപ്പിക്കുന്നു, വാഹനം എന്താണെന്ന് ഡ്രൈവറെ ബോധവാന്മാരാക്കുന്നു. പൂര്‍ണ്ണ ഡിജിറ്റല് ഉപകരണം ബ്ലൈന്‍ഡ്-സ്പോട്ട് നിരീക്ഷണം പോലുള്ള ഉയര്‍ന്ന സവിശേഷതകള് പ്രാപ്തമാക്കുന്നു.\nഡ്രൈവര് ഇടത് അല്ലെങ്കില് വലത് ഇന്‍ഡിക്കേറ്ററുകള് ഉപയോഗിക്കുമ്പോള്, സ്‌ക്രീനിലെ ടാക്കോമീറ്റര് ORVM- കളില് സ്ഥിതിചെയ്യുന്ന ക്യാമറകളില് നിന്നുള്ള ഇമേജറി ഉപയോഗിച്ച് മാറ്റിസ്ഥാപിക്കുന്നു. ബോസില് നിന്നുള്ള 8-സ്പീക്കര് ഓഡിയോ സിസ്റ്റമാണ് വാഹനത്തില് ഒരുക്കുന്നത്.\nരണ്ടാമത്തെ വരിയില് വയര്‍ലെസ് സ്മാര്‍ട്ട്ഫോണ് ചാര്‍ജിംഗും ലഭിക്കുന്നു, ഇത് വീണ്ടും ഒരു സെഗ്മെന്റ് ഫസ്റ്റ് സവിശേഷതയാണ്. രണ്ടാമത്തെ സീറ്റില് ക്യാപ്റ്റന് സീറ്റുകളുള്ള ആറ് സീറ്റര് വേരിയന്റാണ് ഞങ്ങള് ടെസ്റ്റ് ഡ്രൈവിനായി ലഭിച്ചത്.\nഇന്ത്യക്കാര് കൂടുതല് സ്ഥലവും പ്രായോഗികതയും ഇഷ്ടപ്പെടുന്നു, അവിടെയാണ് മൂന്നാം നിര സീറ്റുകള് പ്രവര്‍ത്തിക്കുന്നത്. ആറോ ഏഴോ പേര്‍ക്ക് ഇരിക്കാവുന്ന ഹ്യുണ്ടായിയുടെ പോര്‍ട്ട്ഫോളിയോയിലെ ഏക വാഹനമാണ് അല്‍കസാര്.\nമൂന്നാം നിരയിലെ യാത്രക്കാര്‍ക്ക് സ്വന്തമായി എസി വെന്റുകളും ഒരു ഫസ്റ്റ്-ഇന്-സെഗ്മെന്റ് വ്യക്തിഗത ഫാന് കണ്‍ട്രോള് നോബും ലഭിക്കും. മൂന്നാം നിരയ്ക്കായി യുഎസ്ബി ചാര്‍ജിംഗ് പോര്‍ട്ടുകളും ഹ്യുണ്ടായി നല്‍കിയിട്ടുണ്ട്, ഇത് കൂടുതല് പ്രായോഗികമാക്കുകയും ചെയ്യുന്നു.\nപ്രായോഗികത & ബൂട്ട് സ്‌പെയ്‌സ്\nതങ്ങളുടെ വിഭാഗത്തിലെ ഏറ്റവും സുഖപ്രദമായ കാറാണ് അല്‍കസാര് എന്ന് ഹ്യുണ്ടായി അവകാശപ്പെടുന്നു. അല്‍കസാറിനൊപ്പം കുറച്ച് മണിക്കൂറുകള് ചെലവഴിച്ചതിന് ശേഷം, ഒന്നും രണ്ടും വരികള്‍ക്ക് ഇത് ശരിയാണെന്ന് സ്ഥിരീകരിക്കാന് ഞങ്ങള്‍ക്ക് കഴിയും. എന്നിരുന്നാലും, മൂന്നാം വരിയിലും ഇത് പറയാന് കഴിയില്ല.\nഅല്‍കസാറിന് അതിന്റെ സെഗ്മെന്റിലെ ഏറ്റവും ദൈര്‍ഘ്യമേറിയ വീല്‍ബേസാണ്, ഇത് വിശാലമായ ക്യാബിനിലേക്ക് വിവര്‍ത്തനം ചെയ്യുന്നു. എന്നിരുന്നാലും, മൂന്നാമത്തെ വരിക്ക് സുഖകരമായിരിക്കാന് ഈ വീല്‍ബേസ് പോലും പര്യാപ്തമല്ലെന്ന് വേണം പറയാന്.\nമുതിര്‍ന്നവര്‍ക്ക് മൂന്നാം വരി സുഖസൗകര്യങ്ങള്‍ക്കായി അല്‍പ്പം തടസ്സമുണ്ടെന്ന് മനസ്സിലായി. എന്നാല് ഏറ്റവും പിന്നിലെ വരി കുട്ടികള്‍ക്കായി നീക്കിവെയ്ക്കാം. മുതിര്‍ന്നവര്‍ക്ക് ഇവിടെ ഇരുന്നുള്ള യാത്ര മടുപ്പ് സൃഷ്ടിക്കും.\nഎന്നിരുന്നാലും മൂന്നാം വരിയിലേക്ക് പ്രവേശിക്കുന്നതും ഇറങ്ങുന്നതും വളരെ എളുപ്പമാണ്. മൂന്നാമത്തെ നിരയുമായി താരതമ്യപ്പെടുത്തുമ്പോള് രണ്ടാമത്തെ വരി വലിയ വ്യത്യാസമാണ് വരയ്ക്കുന്നത്. ഇരിപ്പിടങ്ങള് വളരെ സുഖകരമാണ്, ഉപയോഗിക്കുന്ന വസ്തുക്കളുടെ ഗുണനിലവാരം മികച്ചതാണ്.\nക്യാപ്റ്റന് സീറ്റുകള്‍ക്കിടയില് കപ്പ്ഹോള്‍ഡറുകളും മൊബൈല് ഫോണ് ചാര്‍ജിംഗ് സവിശേഷതകളുമുള്ള വിശാലമായ ആംറെസ്റ്റ് ഉണ്ട്. സീറ്റ് ബാക്ക് ടേബിളുകള് എല്ലാം സൗകര്യപ്രദമാക്കുന്നു. അല്‍കസാറില് ഒരു എയര് പ്യൂരിഫയറും എയര് ക്വാളിറ്റി ഇന്‍ഡെക്സിനായി ഒരു ഡിസ്പ്ലേയും ഉണ്ട്.\nനിവലിലെ മഹാമാരി സമയത്ത് ഇത് വളരെ ഉപയോഗപ്രദമായ ഒരു സവിശേഷതയാണ്. രണ്ടാം നിര യാത്രക്കാര്‍ക്കും സണ്‍ഷെയ്ഡുകളുടെ സൗകര്യം ലഭിക്കും. എന്നിരുന്നാലും ഏറ്റവും സുഖപ്രദമായ ഇരിപ്പിടം തീര്‍ച്ചയായും ഡ്രൈവര് ഇരിക്കുന്ന ഇരിപ്പിടമാണ്.\n8 രീതിയില് ഇലക്ട്രിക്കിലി ക്രമീകരിക്കാവുന്ന ഇതിന് മൂന്ന് ലെവല് കൂളിംഗ്, വെന്റിലേഷന് സവിശേഷത ലഭിക്കുന്നു. ഫ്രണ്ട് പാസഞ്ചര് സീറ്റും വളരെ സുഖകരമാണ്. വാഹനത്തിലെ ഏറ്റവും മികച്ച സവിശേഷതകളിലൊന്നാണ് വലിയ പനോരമിക് സണ്‍റൂഫാണ്.\nസണ്‍റൂഫ് ഇന്‍ഫോടെയ്ന്‍മെന്റ് യൂണിറ്റ് വഴി വോയ്സ് പ്രവര്‍ത്തിപ്പിക്കാന് കഴിയും. സണ്‍റൂഫ് തീര്‍ച്ചയായും ക്യാബിന് കൂടുതല് വായുസഞ്ചാരമുള്ളതാക്കുന്നു, മാത്രമല്ല ഇത് ഒരു മികച്ച അനുഭവം നല്‍കുന്നു.\nപ്രായോഗികതയുടെ കാര്യത്തില്, ഹ്യുണ്ടായി അല്‍കസാര് തീര്‍ച്ചയായും മികച്ചതാണ്. ഫാക്ടറിയില് നിന്ന് ഒന്നിലധികം ഇരിപ്പിടങ്ങളുണ്ട്. മൂന്നാമത്തെ വരിയും രണ്ടാമത്തേതും പൂര്‍ണ്ണമായും ഭാഗികമായോ മടക്കാനാകും. മൂന്ന് നിരകളിലും ഇരിക്കാവുന്ന ഹ്യുണ്ടായി അല്‍കസാറിന് 180 ലിറ്റര് ബൂട്ട് ഇടമുണ്ട്. സീറ്റുകള് മടക്കിക്കഴിഞ്ഞാല് ഇത് ഗണ്യമായി വര്‍ദ്ധിക്കുന്നു.\nഎഞ്ചിന് പ്രകടനം & ഡ്രൈവിംഗ് ഇംപ്രഷന്\nഞങ്ങള് ഓടിച്ച സിഗ്‌നേച്ചര് വേരിയന്റിന് 2.0 ലിറ്റര് MPi മോഡലായിരുന്നു. 1,999 സിസി ഇന്‍ലൈന് ഫോര് സിലിണ്ടര് പെട്രോള് എഞ്ചിന് 6,500 rpm-ല് 157 bhp കരുത്തും 4,500 rpm-ല് 191 Nm torque ഉം ഉത്പാദിപ്പിക്കുന്നു.\n6 സ്പീഡ് ഓട്ടോമാറ്റിക് വേരിയന്റ് വേരിയന്റായിരുന്നു ഇത്. എന്നിരുന്നാലും, ഈ എഞ്ചിന്6സ്പീഡ് മാനുവല് ട്രാന്‍സ്മിഷനിലും ലഭ്യമാണ്. 1.5 ലിറ്റര് ഡീസല് യൂണിറ്റ് ഉപയോഗിച്ചും അല്‍കസാറിനെ കമ്പനി വാഗ്ദാനം ചെയ്യുന്നുണ്ട്.\nഈ യൂണിറ്റ് 4,000 rpm-ല് 113.4 bhp കരുത്തും 1,500-2,750 rpm-ല് 250 Nm torque ഉം സൃഷ്ടിക്കുന്നു.6സ്പീഡ് മാനുവല്,6സ്പീഡ് ഓട്ടോമാറ്റിക് ഗിയര്‍ബോക്‌സ് എന്നിവയും ഈ യൂണിറ്റില് ലഭ്യമാണ്.\nപെട്രോള് യൂണിറ്റിലെ പവര് ഡെലിവറി രേഖീയമാണ്. എസ്‌യുവിക്ക് ശക്തമായ മിഡ് റേഞ്ച് ഉണ്ടെങ്കിലും പവര് ഇല്ല. ഇത് നാച്ചുറലി ആസ്പിരേറ്റഡ് മോട്ടോര് ആയതിനാല്, ചില ടര്‍ബോചാര്‍ജ്ഡ് കാറുകളില് കാണുന്നതുപോലെ കാലതാമസമില്ലാത്തതിനാല് ഇതിന് പെട്ടെന്നുള്ള ത്രോട്ടില് പ്രതികരണമുണ്ട്. ഗിയര്‍ബോക്‌സ് ഉറപ്പ് വേഗതയേറിയതല്ല, മാത്രമല്ല മന്ദഗതിയിലാണെന്ന് തോന്നി.\nS മോഡില്, അടുത്തതിലേക്ക് മാറുന്നതിന് മുമ്പ് കാര് ഗിയറുകള് കൂടുതല് നേരം പിടിക്കും. പാഡില് ഷിഫ്റ്ററുകള് വഴി ഗിയര്‍ബോക്സിന്റെ പൂര്‍ണ നിയന്ത്രണം ഡ്രൈവര്‍ക്കും നേടാനാകും. ഇക്കോ, കംഫര്‍ട്ട്, സ്‌പോര്‍ട്ട് എന്നിങ്ങനെ കാറില് മൂന്ന് ഡ്രൈവിംഗ് മോഡുകള് ഉണ്ട്.\nഎസ്‌യുവി ഇക്കോ മോഡില് പരമാവധി ഇന്ധനക്ഷമത നല്‍കുന്നു, അതോടൊപ്പം, ത്രോട്ടില് പ്രതികരണം അല്‍പ്പം അവ്യക്തമായി അനുഭവപ്പെടുന്നു. സ്പോര്‍ട്ട് മോഡില്, എസ്‌യുവി അങ്ങേയറ്റം പ്രതികരിക്കുന്നു. ഈ എഞ്ചിന് മോഡുകള്‍ക്കൊപ്പം, എസ്‌യുവിക്ക് മഡ്, സാന്‍ഡ്, സ്‌നോ എന്നിങ്ങനെ മൂന്ന് ട്രാക്ഷന് കണ്‍ട്രോള് മോഡുകളും ലഭിക്കുന്നു.\nഅല്‍കസാറിലെ സസ്പെന്‍ഷന് സജ്ജീകരണം മൃദുവായ ഭാഗത്താണ്, ഇത് നിങ്ങള്‍ക്ക് സുഖപ്രദമായ യാത്ര നല്‍കും. എന്നാല് അതേ സമയം, സോഫ്റ്റ് സെറ്റപ്പ് കാരണം, എസ്‌യുവിയുടെ കൈകാര്യം ചെയ്യല് കുറവാണ്.\nതങ്ങളുടെ ഉപഭോക്താക്കള്‍ക്ക് ലോകത്തിലെ ഏറ്റവും മികച്ചത് ആസ്വദിക്കണമെന്ന് ഹ്യുണ്ടായ് ആഗ്രഹിച്ചിരിക്കാം, മാത്രമല്ല ഇത് ഒരു വലിയ വാഹനമായതിനാല് ബോഡി റോള് ഉണ്ടായിരുന്നു. എന്നിരുന്നാലും, ഈ വലുപ്പത്തിലുള്ള മറ്റ് എസ്‌യുവികളുമായി താരതമ്യപ്പെടുത്തുമ്പോള് ഇത് കുറവാണ്.\nസ്റ്റിയറിംഗ് വീല് പ്രതികരണം മികച്ചതാണ്. എന്നിരുന്നാലും, സ്റ്റിയറിംഗ് വീലിനെക്കുറിച്ച് ഞങ്ങള് ഇഷ്ടപ്പെട്ട ഒരു കാര്യം, ഇത് മുമ്പത്തേതിനേക്കാള് അല്പം കൂടുതല് കടുപ്പമുള്ളതാണ്. മുമ്പത്തെ ഹ്യുണ്ടായി കാറുകളില്, സ്റ്റിയറിംഗ് വീല് വളരെ ഭാരം കുറഞ്ഞതും ഉയര്‍ന്ന വേഗതയില് ശരിക്കും അപകടകരവുമായിരുന്നു.\nARAI സാക്ഷ്യപ്പെടുത്തിയ ഇന്ധനക്ഷമത, പെട്രോള് മാനുവലില് 14.5 കിലോമീറ്ററും പെട്രോള് ഓട്ടോമാറ്റിക്ക് 14 കിലോമീറ്ററും ആണ്. അതേസമയം, ഡീസല് മാനുവല്, ഓട്ടോമാറ്റിക് വേരിയന്റുകള്‍ക്ക് യഥാക്രമം 18.5 കിലോമീറ്റര്, 18 കിലോമീറ്റര് ഇന്ധനക്ഷമതയും അവകാശപ്പെടുന്നു.\nസുരക്ഷ & പ്രധാന സവിശേഷതകള്\nധാരാളം സുരക്ഷാ സവിശേഷതകളും മറ്റ് പ്രധാന സവിശേഷതകളുമായിട്ടാണ് വാഹനം എത്തുന്നത്. എതിരാളികള് വാഗ്ദാനം ചെയ്യുന്നതിനേക്കാള് കൂടുതല് സവിശേഷതകളുമായി അല്‍കസാറിന്റെ എന്‍ട്രി ലെവല് മോഡല് പോലും കമ്പനി വാഗ്ദാനം ചെയ്യുന്നു.\nഹ്യുണ്ടായി അല്‍കസാര് സുരക്ഷാ സവിശേഷതകള്:\n- ബ്ലൈന്‍ഡ് വ്യൂ മോണിറ്റര് (BVM)\n- മൂന്ന് ട്രാക്ഷന്-നിയന്ത്രണ മോഡുകള്: മഡ്, സാന്‍ഡ്, സ്‌നോ\n- ഇബിഡിയുള്ള എബിഎസ്\n- ഇലക്ട്രോണിക് സ്റ്റെബിളിറ്റി കണ്‍ട്രോള് (ESC)\n- ഹില് സ്റ്റാര്‍ട്ട് കണ്‍ട്രോള് (HSC)\n- ഓട്ടോ ഹോള്‍ഡുള്ള ഇലക്ട്രോണിക് പാര്‍ക്കിംഗ് ബ്രേക്ക്\n- ടയര് പ്രഷര് മോണിറ്ററിംഗ് സിസ്റ്റം (TPMS)\n- ഓട്ടോ ഹെഡ്‌ലാമ്പുകള്\n- 360 ഡിഗ്രി ക്യാമറ\n-6എയര്‍ബാഗുകള്\n- അഡാപ്റ്റീവ് മാര്‍ഗ്ഗനിര്‍ദ്ദേശങ്ങളുള്ള പിന് പാര്‍ക്കിംഗ് ക്യാമറ\nഹ്യുണ്ടായി അല്‍കസാര് പ്രധാന സവിശേഷതകള്:\n- ക്രൂയിസ് കണ്‍ട്രോള്\n- 8-സ്പീക്കര് ബോസ് ഓഡിയോ സിസ്റ്റം\n- വോയ്സ്-ആക്റ്റിവേറ്റഡ് സണ്‍റൂഫ്\n- സ്മാര്‍ട്ട് കീ ഉപയോഗിച്ച് റിമോട്ട് എഞ്ചിന് പ്രവര്‍ത്തനം\n- പാഡില് ഷിഫ്റ്ററുകള്\n- പുഡില് വിളക്കുകള്\n- ഫോളോ-മി-ഹോം ഹെഡ്‌ലാമ്പുകള്\nവകഭേദങ്ങള് & നിറങ്ങള്\nആറ് സിംഗിള്-ടോണ് കളര് ഓപ്ഷനുകളും രണ്ട് ഡ്യുവല്-ടോണ് കളര് ഓപ്ഷനുകളുമായാണ് ഹ്യുണ്ടായി അല്‍കസാര് വാഗ്ദാനം ചെയ്യുന്നത്.\n- ടൈഗ ബ്രൗണ്\n- പോളാര് വൈറ്റ്\n- ഫാന്റം ബ്ലാക്ക്\n- ടൈഫൂണ് സില്‍വര്\n- ടൈറ്റന് ഗ്രേ\n- ഫാന്റം കറുത്ത മേല്‍ക്കൂരയുള്ള പോളാര് വൈറ്റ്\n- ഫാന്റം ബ്ലാക്ക് മേല്‍ക്കൂരയുള്ള ടൈറ്റന് ഗ്രേ\nഹ്യുണ്ടായി പുതിയ എസ്‌യുവിയുമായി റോഡ്‌സൈഡ് അസിസ്റ്റന്‍സിനൊപ്പം3വര്‍ഷം / അണ്‍ലിമിറ്റഡ് കിലോമീറ്റര് വാറണ്ടിയും സ്റ്റാന്‍ഡേര്‍ഡായി വാഗ്ദാനം ചെയ്യുന്നു.\nവാങ്ങുന്നവര്‍ക്ക്5വര്‍ഷം / 1,40,000 കിലോമീറ്റര് വരെ വിപുലീകൃത വാറന്റി തെരഞ്ഞെടുക്കാം. ഈ കാലയളവിനുള്ളില് കാറിന്റെ ഉടമസ്ഥാവകാശം കൈമാറ്റം ചെയ്യപ്പെട്ടാല് ഈ വിപുലീകൃത വാറണ്ടിയും കൈമാറാനാകും.\nഅല്‍കസാര് ഇന്ത്യയില് വളരെ മത്സരാത്മകമായ ഒരു വിഭാഗത്തിലേക്കാണ് എത്തുന്നത്. പുതിയ ടാറ്റ സഫാരി, എംജി ഹെക്ടര് പ്ലസ് എന്നിവരുമായി ഇത് മത്സരിക്കും. വരാനിരിക്കുന്ന മഹീന്ദ്ര XUV700 ഈ വിഭാഗത്തിലും മത്സരിക്കും. ചിലര് ഹ്യുണ്ടായി അല്‍കസാറിനെ ടൊയോട്ട ഇന്നോവ ക്രിസ്റ്റയുമായി താരതമ്യപ്പെടുത്തുന്നു.\nഹ്യുണ്ടായി അല്‍കസാര് അതിന്റെ എല്ലാ എതിരാളികളുമായും താരതമ്യപ്പെടുത്തുമ്പോള് സവിശേഷതകളുടെ പട്ടികയില് വിജയിക്കുന്നുവെന്ന് നമുക്കറിയാം.\nഹ്യുണ്ടായി അല്‍കസാര് മികച്ച ഉപകരണങ്ങളും സവിശേഷതകളും വാഗ്ദാനം ചെയ്യുന്നു. ഇത് ഒരു പ്രീമിയം ഡിസൈനുമായി വരുന്നു. എസ്‌യുവി ഒന്നിലധികം സീറ്റിംഗ് ഓപ്ഷനുകള്, ഒന്നിലധികം പവര്‍ട്രെയിന് ഓപ്ഷനുകള്, നിരവധി ട്രിം ലെവലുകള് എന്നിവ വാഗ്ദാനം ചെയ്യുന്നു.\nഅതിനാല് ഇത് ഒരു വിജയമാണെന്ന് വേണം പറയാന്. വിലയുടെ ഘടകം കണക്കിലെടുക്കുമ്പോള്, വില്‍പ്പനയുടെ കാര്യത്തില് ഇത് എങ്ങനെ പ്രവര്‍ത്തിക്കുന്നുവെന്ന് കാണേണ്ടതുണ്ട്. വിലയും വില്‍പ്പനയും മാറ്റിവെച്ചാല്, മികച്ച ഒരു ഉത്പന്നം എന്ന് വേണം പറയാന്.\nHyundai Alcazar First Drive Review, Design, Engine, Specifications, Price Details Here. Read in Malayalam.


അക്ഷയതൃതീയ മെയ് 14 ന്: ഓൺലൈൻ വ്യാപാരം ലക്ഷ്യമിട്ട് ജ്വല്ലറികൾ | Akshaya Tritiya may 14 2021\nഓൺലൈൻ വ്യാപാരത്തിനായിട്ടുളള തയ്യാറെടുപ്പുകളും വ്യാപാര ശാലകൾ തു‌ടങ്ങിക്കഴിഞ്ഞു.\nThiruvananthapuram, First Published May 11, 2021, 3:55 PM IST\nതിരുവനന്തപുരം: മെയ് 14 നാണ് ഈ വർഷത്തെ അക്ഷയതൃതീയ. സ്വർണാഭരണങ്ങൾ വാങ്ങാൻ ശുഭ ദിനമായാണ് അക്ഷയതൃതീയ കണക്കാക്കുന്നത്.\nരാജ്യത്തെ ഏറ്റവും ഉയർന്ന ഒറ്റദിന വ്യാപാരം നടക്കുന്നത് അക്ഷയ തൃതീയ നാളിലാണ്. ചെറിയ ആഭരണങ്ങളും സ്വർണനാണയങ്ങളുമാണ് ഏറ്റവും കൂടുതൽ വിറ്റഴിയുന്നത്. ഉപഭോക്താക്കൾ ആഘോഷ പൂർവ്വമാണ് സ്വർണാഭരണങ്ങൾ വാങ്ങാനെത്തുന്നത്. 2019 ൽ 10 ലക്ഷത്തോളം ഉപഭോക്താക്കളാണ് കേരളത്തിലെ 12,000 ഓളം സ്വർണ വ്യാപാരശാലകളിലേക്ക് ഒഴുകിയെത്തിയത്.\nകൊവിഡ് 19 പ്രതിസന്ധികളെ തുടർന്ന് 2020 ൽ അക്ഷയതൃതീയ ആഘോഷം മുടങ്ങിയിരുന്നെങ്കിലും ഓൺലൈൻ വ്യാപാരം 10 ശതമാനത്തോളം നടന്നിരുന്നു. ഇത്തവണ ഓൺലൈനിൽ മാത്രമാണ് അക്ഷയ തൃതീയ വ്യാപാരം. കേരളത്തിലെ ചെറുതും വലുതുമായ മിക്കവാറും സ്വർണ വ്യാപാരശാലകളും ഇത്തവണ കൂടുതൽ ഓൺലൈൻ വ്യാപാരം ലക്ഷ്യമിടുന്നു.\nഓൺലൈൻ വ്യാപാരത്തിനായിട്ടുളള തയ്യാറെടുപ്പുകളും വ്യാപാര ശാലകൾ തു‌ടങ്ങിക്കഴിഞ്ഞു. ഇതിനായി സമൂഹ മാധ്യമങ്ങളെ പരമാവധി ഉപയോഗിക്കാനും പദ്ധതിയുണ്ട്. ഓരോ സ്വർണ വ്യാപാരശാലകളും ഉപഭോക്താക്കളുടെ പ്രത്യേക വാട്ട്സാപ്, ഇൻസ്റ്റാഗ്രാം, ഫെയ്സ്ബുക്ക്, കൂട്ടായ്മകൾ വഴിയാണ് പ്രചാരണങ്ങൾ സംഘടിപ്പിക്കുന്നത്. 15 ശതമാനമത്തിലധികം വ്യാപാരം ഇത്തവണ പ്രതീക്ഷിക്കുന്നതായി ഓൾ കേരള ഗോൾഡ് ആന്റ് സിൽവർ മർച്ചന്റ്സ് അസോസിയേഷൻ വ്യക്തമാക്കി.\nLast Updated May 11, 2021, 4:03 PM IST\nAkshaya Tritiya gold sale\ngold sale through online\nസ്വർണ വിൽപ്പനയിൽ വൻ ഇടിവ്: വ്യാപാരം നടന്നത് ഓൺലൈനിൽ മാത്രം; നിരക്ക് സർവകാല റെക്കോർഡിൽ\nഅക്ഷയ തൃതീയക്ക് ഇന്ത്യാക്കാർ വാങ്ങിയത് 23 ടൺ സ്വർണ്ണം\nഇന്ന് അക്ഷയതൃതീയ; ഉഷാറായി സ്വര്‍ണ വിപണി


ഇറ്റലിയിൽ നിന്നും മറ്റൊരു അസാധാരണ സാക്ഷ്യം – Nelson MCBS\nRenewed Holy Qurbana Text of Syromalabar Church | സീറോമലബാർ സഭയുടെ നവീകരിച്ച കുർബാനക്രമം\nബുർക്കിന ഫാസോയിൽ വീണ്ടും തീവ്രവാദികളുടെ ആക്രമണം; 22 പേർ കൊല്ലപ്പെട്ടു\nനൈജീരിയയിൽ തട്ടിക്കൊണ്ടു പോകപ്പെട്ട വൈദികരിൽ ഒരാൾ മോചിതനായി\nചിക്കാഗോയിൽ നടന്ന വെടിവയ്പ്പിൽ ഖേദം പ്രകടിപ്പിച്ച് ഫ്രാൻസിസ് പാപ്പാ\nക്രിസ്തുവിനെയും ക്രിസ്തുവിശ്വാസത്തെയും അവഹേളിച്ച് പ്രഭാഷണം; മതപ്രഭാഷകനെതിരെ കേസെടുത്തു\n3,928,406 People Visited\nഇറ്റലിയിൽ നിന്നും മറ്റൊരു അസാധാരണ സാക്ഷ്യം\nBy Nelson on March 22, 2020 • ( Leaveacomment )\nകോവിഡ് -19 ബാധിച്ച ഇറ്റലിയിൽ നിന്നും, Lulian Urban എന്ന 38 വയസുകാരൻ ഒരു ഡോക്ടറുടെ Lombardia യിൽ നിന്നുള്ള അസാധാരണമായ സാക്ഷ്യം: “ഞാൻ നിരീശ്വരവാദിയായിരുന്നു, പക്ഷേ ഇപ്പോൾ ഞാൻ ദൈവത്തിലേക്ക് മടങ്ങുന്നു”\n“കഴിഞ്ഞ മൂന്നാഴ്ചയായി ഞങ്ങളുടെ ആശുപത്രിയിൽ കാണുകയും നടക്കുകയും ചെയ്യുന്ന കാര്യങ്ങൾ, ഭയാനകമായ പേടി സ്വപ്നങ്ങളിൽ പോലും കാണാത്തവയാണ്. ആദ്യം ചെറിയ ഒരു ഒഴുക്ക്, പിന്നെ വളർന്നു ,ഒരു വലിയ നദി പോലെ; ഒരു ഡസൻ, പിന്നെ നൂറുകണക്കിന് ആളുകൾ ഒഴുകിയെത്തിരിക്കുന്നു. ഇപ്പോൾ ഞങ്ങൾ ഡോക്ടർമാരല്ല സെലക്ടർമാരാണ്. ആരാണ് ജീവിക്കേണ്ടതെന്നും ആരെയാണ് മരണത്തിന്റെ ഭവനത്തിലേക്ക് പറഞ്ഞയക്കേണ്ടതെന്നും തീരുമാനിക്കുന്ന സെലക്ടർമാർ. അതെ, വേദനയോടെ പറയട്ടെ ജീവിക്കാനുള്ള അവകാശത്തിനുവേണ്ടി രാജ്യത്തിന് tax നൽകുന്നവരാണ് ഇവരെല്ലാം. പക്ഷെ ഇപ്പോൾ ഞങ്ങൾ തീരുമാനിക്കും ആര് ജീവിക്കണം ആര് മരിക്കണം എന്ന്.\nരണ്ടാഴ്‌ച മുമ്പുവരെ ഞങ്ങൾ, ഞാനും എന്റെ സഹപ്രവർത്തകരിൽ പലരും നിരീശ്വരവാദികളായിരുന്നു. ഞങ്ങൾ ഡോക്ടർമാരായതിനാൽ ശാസ്ത്രം ദൈവത്തെ ഒഴിവാക്കുന്നു എന്ന് നൂറുശതമാനവും വിശ്വസിച്ചവർ.\nപള്ളിയിൽ പോകുന്ന എന്റെ മാതാപിതാക്കളെ നോക്കി എന്നും പരിഹസിക്കുന്ന ഒരാളായിരുന്നു ഞാൻ. ഒൻപതു ദിവസം മുമ്പ് 75 വയസുള്ള ഒരു വൈദീകൻ ഇവിടെ എത്തി. ഒരു പാവം മനുഷ്യൻ. ശ്വസിക്കാൻ കടുത്ത പ്രയാസം അനുഭവപ്പെടുകായായിരുന്നു അദ്ദേഹത്തിന്. എങ്കിലും എപ്പോഴും ഒരു ബൈബിൾ അദ്ദേഹത്തിന്റെ കൈയിൽ ഉണ്ടായിരുന്നു. മരിച്ചുകൊണ്ടിരിക്കുന്ന രോഗികളുടെ അടുത്തിരുന്നു അദ്ദേഹം അത് ആയാസപ്പെട്ട് വായിചു കേൾപ്പിക്കുന്നു. ചിലരുടെ കൈകളിൽ അദ്ദേഹം ബൈബിൾ പിടിപ്പിക്കുന്നു ഞങ്ങൾ അത് കൗതുകപൂർവം നോക്കി കണ്ടു.\nഎന്റെ രണ്ടു സഹപ്രവത്തകർ മരണപെട്ടു കഴിഞ്ഞു. ചിലരെ രോഗംബാധിച്ചിരിക്കുന്നു. ആകെ നിരാശയിലാണ്. ഞങ്ങൾ മാനസികമായും ശാരീരികമായും ആകെത്തളർന്നു കഴിഞ്ഞു. ഈ അവസരത്തിലാണ് ഞങ്ങൾ ഇത് കാണുന്നത്. ഇപ്പോൾ ഞങ്ങൾ സമ്മതിക്കുന്നു. മനുഷ്യരെന്ന നിലയിൽ ഞങ്ങൾ ഞങ്ങളുടെ പരിധിയിലെത്തി. ഞങ്ങൾ നോക്കുന്ന ആളുകളുടെ മരണ സംഖ്യ ഉയരുന്നതല്ലാതെ ഞങ്ങൾക്ക് ഒന്നും ചെയ്യാനില്ല.\nഞങ്ങൾ അദ്ദേഹത്തിന്റെ പ്രവർത്തിയെ ശ്രദ്ധിക്കാൻ തുടങ്ങി. മനുഷ്യൻ അവസാനിക്കുന്നിടത്തു ദൈവം തുടങ്ങുന്നു എന്ന് ഞങ്ങൾക്കു തോന്നിത്തുടങ്ങി. സാവധാനം ഞങ്ങൾ ആ പുരോഹിതനോടടുത്തു; ഞങ്ങൾ പതിയെ സംസാരിക്കാൻ ആരംഭിച്ചു. സത്യം പറയട്ടെ ഇന്നലെവരെ നിരീശ്വരവാദികളായിരുന്ന ഞങ്ങൾ ഇപ്പോൾ സമാധാനത്തിനായി ദൈവത്തോട് പ്രാർത്ഥിക്കുന്നു. രോഗികളെ പരിചരിക്കാൻ ഞങ്ങളെ സഹായിക്കണമെന്ന് പ്രാർത്ഥിക്കുന്നു. നഷ്ടപ്പെട്ട് എന്ന് കരുതിയ ആ ധൈര്യം എങ്ങനെയോ തിരിച്ചുവന്നിരിക്കുന്നു. ഞങ്ങൾ ഇപ്പോൾ കൂടുതൽ ഊർജസ്വലരാണ്.\nഇന്നലെ ആ 75 കാരൻ വൈദീകൻ മരിച്ചു. അതായതു മൂന്നാഴ്ച കൊണ്ടു 120 മത്തെ മരണം. എല്ലാ പ്രതീക്ഷയും നശിച്ചു തളർന്നിരുന്ന ഞങ്ങളെ വെറും ഒൻപതു ദിവസം കൊണ്ടു ഞങ്ങൾ ഒരിക്കലും പ്രതീക്ഷിക്കാത്ത ഒരു സമാധാനം ഞങ്ങൾക്ക് തരുവാൻ അദ്ദേഹം സഹായിച്ചു. അദ്ദേഹത്തിന്റെ ദുർബലമായ അവസ്ഥയിലാണ് ഞങ്ങളെ സഹായിച്ചത് എന്ന് ഓർക്കുമ്പോൾ…….. ആ നല്ല ഇടയൻ കർത്താവിന്റെ അടുത്തേക്ക് പോയി.\nഈ രീതിയിൽ ഞാൻ തുടർന്നാൽ ഞാനും ഉറപ്പായും അവനെ അനുഗമിക്കും. കഴിഞ്ഞ ആറു ദിവസമായി ഞാൻ എന്റെ വീട് കണ്ടിട്ടില്ല. എപ്പോഴാണ് അവസാനം ഭക്ഷണം കഴിച്ചത് എന്നുപോലും ഞാൻ ഓർക്കുന്നില്ല. ഇപ്പോൾ ഞാൻ ഈ ഭൂമിയിൽ ഒന്നും അല്ല എന്ന് മനസിലാക്കുന്നു. പക്ഷെ ആ വൈദീകനെപോലെ മറ്റുള്ളവർക്കുവേണ്ടി എന്റെ അവസാന ശ്വാസം വരെയും ഞാൻ ജീവിക്കും. എന്റെ പ്രീയപെട്ടവർ എന്റെ ചുറ്റും ദുരിതമനുഭവിക്കുകയും മരിക്കുകയും ചെയ്യുമ്പോൾ എന്റെ ദൈവത്തിന്റെ അടുത്തേക്ക് മടങ്ങി വന്നതിൽ ഞാൻ സന്തോഷവാനാണ്.”\nഫെബ്രുവരി 21 മുതൽ കൊറോണ വൈറസ് വടക്കൻ ഇറ്റലിയിൽ ദുരിതം വിതച്ചു മുന്നേറുന്നു. 4,032 പേർ ഇന്ന് വരെ മരിച്ചു. എത്രപേർ മരിച്ചു, എത്രപേർ സുഖം പ്രാപിച്ചു, രോഗബാധിതരുടെ ആകെ എണ്ണം എത്ര ഇവ ദിവസേന ഞങ്ങളെ അറിയിക്കുന്നു. കഴിഞ്ഞ ബുധനാഴ്ച, ശ്മശാനങ്ങളിൽ സ്ഥലമില്ലാത്തതിനാൽ മൃതദേഹങ്ങൾ ബെർഗമോയിൽ കയറ്റി മറ്റു സ്ഥലങ്ങളിലേക്ക് കൊണ്ടുപോയ ഇറ്റാലിയൻ സൈന്യത്തിന്റെ ട്രക്കുകളുടെ നിരയുടെ സങ്കടകരമായ ചിത്രം ഇറ്റലിയെ മുഴുവൻ കരയിപ്പിച്ചു. ഇന്ന് രാവിലെ സമാനമായ ഒരു രംഗം ആവർത്തിച്ചു, 70 മൃതദേഹങ്ങൾ മറ്റ് പ്രവിശ്യകളിലേക്ക് സംസ്‌കരിക്കാനായി സൈന്യം കൊണ്ടുപോയി.\nഇറ്റലിയിൽ 50,724 ഭവനരഹിതരുണ്ട്. ഭൂരിഭാഗവും, ശരാശരി 44 വയസും കുറഞ്ഞ വിദ്യാഭ്യാസ യോഗ്യതയുമുള്ള പുരുഷന്മാരാണ്. അവർ തെരുവിൽ താമസിക്കുന്നു, മുനിസിപ്പൽ കാന്റീനുകളിലോ കോഫി ബാറിലോ അവർ ഭക്ഷണം കഴിക്കുന്നു. ഇപ്പോൾ ഈ സേവനങ്ങളെല്ലാം അടച്ചു കഴിഞ്ഞു. രാഷ്ട്രത്തിനു ഇപ്പോൾ അവരെക്കുറിച്ച് ചിന്തിക്കാൻ സമയമില്ല. എന്നല്ല; അത് ഇപ്പോൾ അസാധ്യമാണ്. ഇതിനകം തന്നെ തെരുവുകളിൽ താമസിക്കുന്ന ആളുകൾ രോഗബാധിതരാകാനുള്ള സാധ്യത വളരെ കൂടുതൽ ആണ്.\nഈ അടിയന്തിരാവസ്ഥ പ്രഖ്യാപിച്ച വേളയിൽ, ഏറ്റവും കുറഞ്ഞത് അവർക്കു ഷെൽട്ടറുകൾ ഉണ്ടാക്കുവാനായി കിണഞ്ഞു പരിശ്രമിക്കുന്ന നിരവധി പേരുണ്ട്. അതിൽ എടുത്തു പറയേണ്ട ആളാണ് വൈദീകനായ ഒറെസ്തേ ബെൻസി. ഇറ്റലിയിലുടനീളം ഭവനരഹിതരായവരെ കൈകാര്യം ചെയ്യുന്ന പോപ്പ് ജോൺ XXIII കമ്മ്യൂണിറ്റി “ബെത്ലഹേമിലെ ഭവനം” എന്ന് വിളിക്കപ്പെടുന്ന ആ സംഘടന ചെയ്യുന്ന കാര്യങ്ങൾ വിവരിക്കാവുന്നതിലുമപ്പുറമാണ്.\nദുരിതം പേറുന്ന ഇറ്റലിയെ സഭ എങ്ങനെ ശുശ്രൂഷിക്കുന്നു എന്ന് എത്ര എഴുതിയാലും അവസാനിക്കില്ല. പ്രീയപെട്ടവരെ ഇറ്റലിയുടെ നേർക്കാഴ്ചകൾ നമ്മെ അമ്പരപ്പിക്കും, അസ്വസ്ഥരാക്കും, കണ്ണുകൾ ഈറനണിയിക്കും. ലുലിയൻ ഉർബാൻ എന്ന ഡോക്ടർ പറഞ്ഞത് വളരെ ശരിയാണ് മനുഷ്യൻ അവസാനിപ്പിക്കുമ്പോൾ ദൈവം തുടങ്ങും.\nകൊറോണ ബാധിച്ച് യുവാവ് മരിച്ചു; ഇന്ത്യയിൽ കൊറോണ ബാധിച്ച് മരിച്ചവരുടെ എണ്ണം ആറായി\nVanakkamasam, St Joseph, March 23


ശബരിമലയിലെ യുവതീ പ്രവേശനം; വിധി അന്തിമമല്ലെന്ന് സുപ്രീം കോടതി | News Moments | The world in your palm top\nശബരിമലയിലെ യുവതീ പ്രവേശനം; വിധി അന്തിമമല്ലെന്ന് സുപ്രീം കോടതി\nന്യൂഡല്‍ഹി: ശബരിമലയിലെ യുവതീ പ്രവേശന വിധി അന്തിമമല്ലെന്ന് സുപ്രീം കോടതി. ചീഫ് ജസ്റ്റിസ് എസ്.എ.ബോബ്‌ഡെയാണ് ഈ പരാമര്‍ശം നടത്തിയത്. അഞ്ചംഗ ഭരണഘടനാ ബെഞ്ചിന്റെ വിധി വിശാല ബെഞ്ചിന്റെ പരിഗണനയ്ക്ക് വിട്ട സാഹചര്യത്തിലാണ് ഈ നിരീക്ഷണം. ബിന്ദു അമ്മിണിയുടെ ഹര്‍ജി പരിഗണിക്കുന്നതിനിടെയാണ് ചീഫ് ജസ്റ്റിസ് ഈ പരാമര്‍ശം നടത്തിയത്.\nയുവതീ പ്രവേശന വിധി നടപ്പാക്കാന് സംസ്ഥാന സര്‍ക്കാരിന് നിര്‍ദേശം നല്‍കണമെന്നായിരുന്നു ബിന്ദു അമ്മിണിയുടെ ഹര്‍ജി. ഇത് വേഗത്തില് പരിഗണിക്കണമെന്നാണ് ബിന്ദു അമ്മിണി ആവശ്യപ്പെട്ടത്. ഹര്‍ജി അടുത്തയാഴ്ച കോടതി പരിഗണിക്കും. പ്രമുഖ അഭിഭാഷക ഇന്ദിരാ ജയ്‌സിംഗാണ് ബിന്ദു അമ്മിണിക്ക് വേണ്ടി ഹാജരായത്. പുതുതായി കേസ് പരിഗണിക്കുന്ന ഭരണഘടനാ ബഞ്ചിന്റെ അധ്യക്ഷനാകുന്ന ചീഫ് ജസ്റ്റിസ് തന്നെയാണ് ഈ പരാമര്‍ശം നടത്തിയിരിക്കുന്നത്.\nശബരിമല ദര്‍ശനത്തിന് പൊലീസ് സുരക്ഷ നല്‍കാന് സംസ്ഥാന സര്‍ക്കാരിന് നിര്‍ദേശം നല്‍കണമെന്ന ആവശ്യവുമായി രഹ്ന ഫാത്തിമ നല്‍കിയ ഹര്‍ജിയും അടുത്ത ആഴ്ച പരിഗണിക്കും. ബുധനാഴ്ചയാണ് ചീഫ് ജസ്റ്റിസ് ഇക്കാര്യം അറിയിച്ചത്. ഈ ഹര്‍ജികള് ഭരണഘടനാ ബെഞ്ച് പരിഗണിക്കേണ്ട സാഹചര്യമുണ്ടോ എന്ന കാര്യത്തിലും ചീഫ് ജസ്റ്റിസ് തീരുമാനം എടുത്തേക്കും.\nശബരിമല ദര്‍ശനത്തിന് സംരക്ഷണം നല്‍കില്ലെന്ന് പോലീസ് നിലപാട് എടുത്തതോടെയാണ് ബിന്ദു അമ്മിണി കോടതിയെ സമീപിച്ചിരിക്കുന്നത്. ശബരിമല ദര്‍ശനത്തിന് തൃപ്തി ദേശായിയുടെ സംഘത്തിനൊപ്പം പോകുന്നതിന് സംരക്ഷണം നല്‍കണമെന്ന് കോച്ചി സിറ്റി പോലീസ് കമ്മീഷണറെയാണ് ബിന്ദു അമ്മിണി സമീപിച്ചത്. കമ്മീഷണര് ഓഫീസില് വെച്ച് ബിന്ദുവിന് നേരെ ഹിന്ദു ഹെല്‍പ്‌ലൈന് പ്രവര്‍ത്തകനായ ശ്രീനാഥ് പെപ്പര് സ്‌പ്രേ പ്രയോഗിച്ചിരുന്നു.


ഇബ്‌നു ഫദ്‌ലാന് എന്ന യാത്രികന് |\n'നമ്മുടെ ദൈവത്തിന് ഭാര്യയുണ്ടോ?' എന്ന തരത്തിലുള്ള നിഷേധം നിറഞ്ഞ ചോദ്യങ്ങള്‍ക്ക് മുമ്പില് അദ്ദേഹം വിറകൊള്ളുകയും ചോദ്യ കര്‍ത്താവിന് വേണ്ടി പാപമോചനം നടത്തുകയും ചെയ്തിരുന്നു. പല രൂപങ്ങള് കൊത്തിയുണ്ടാക്കി ആളുകള് അവക്ക് മുമ്പില് സാഷ്ടാംഗം ചെയ്യുന്ന കാഴ്ച്ച അദ്ദേഹത്തെ ഏറെ ദുഖിപ്പിച്ചു. തുടര്‍ന്നദ്ദേഹം 'അവര് പറഞ്ഞുപരത്തുന്നതില് നിന്നെല്ലാം അല്ലാഹു എത്രയോ പരിശുദ്ധനാണ്. അവയ്‌ക്കെല്ലാമുപരി അവന് എത്രയോ ഉന്നതനായിരിക്കുന്നു.' (അല്‍ഇസ്‌റാഅ്: 43) എന്ന ഖുര്‍ആന് സൂക്തം പാരായണം ചെയ്യുകയും ചെയ്തു. അപ്രകാരം മുസ്‌ലിം സ്ത്രീയുടെ പവിത്രത കളങ്കപ്പെടുത്തുന്നത് അദ്ദേഹത്തെ അതിയായി രോഷം കൊള്ളിച്ചിരുന്നു.


ഇന്ത്യക്ക് യുദ്ധഭ്രാന്ത്; തെരഞ്ഞെടുപ്പിന് മുമ്പായി എന്തെങ്കിലും സംഭവിക്കുമെന്ന് ഇംറാൻ ഖാൻ: പാകിസ്താന് ഉറക്കമില്ല\n2019-03-28 02:44:33am |\nഇസ്ലാമാബാദ്: ലോക്സഭാ തെരഞ്ഞെടുപ്പിന് മുന്നോടിയായി ഇന്ത്യയിൽ വീണ്ടും ആക്രമണമുണ്ടാകുമെന്ന് ആശങ്കയുണ്ടെന്ന് പാക് പ്രധാനമന്ത്രി ഇംറാൻ ഖാൻ. ഫിനാൻഷ്യൽ ടൈംസിന് നൽകിയ അഭിമുഖത്തിലാണ് ഇംറാൻ ഇക്കാര്യം വ്യക്തമാക്കിയത്. പാകിസ്താെൻറ മണ്ണിൽ സ്വൈര്യ വിഹാരം നടത്താൻ തീവ്രവാദ സംഘങ്ങളെ അനുവദിക്കുകയില്ലെന്നും അദ്ദേഹം കൂട്ടിച്ചേർത്തു. \nഇത്തരം തീവ്രവാദ ഗ്രൂപ്പുകൾ രാജ്യത്ത് പ്രവർത്തിക്കുേമ്പാൾ നമുക്ക് ഒരു നിലപാട് സ്വീകരിക്കാൻ സാധിക്കില്ല. പുൽവാമ പോലെ എന്തു സംഭവിച്ചാലും അതിെൻറ ഉത്തരവാദിത്തം പാകിസ്താൻ ഏറ്റെടുക്കേണ്ടി വരുന്നത് അനുവദിക്കാനാവില്ലെന്നും ഇംറാൻ പറഞ്ഞു.\nപുതിയ പാകിസ്താനിൽ തീവ്രവാദത്തിന് സ്ഥാനമില്ല. രാജ്യത്ത് തീവ്രവാദ ഗ്രൂപ്പുകൾക്കെതിരെ നടപടി തുടങ്ങിക്കഴിഞ്ഞു. തീവ്രവാദ ഗ്രൂപ്പുകളുടെ ഘടനകൾ പൊളിക്കാൻ തുടങ്ങിയിരിക്കുന്നു. ഇപ്പോൾ പാകിസ്താനിൽ നടക്കുന്നത് ഇതിന് മുമ്പ് ഒരിക്കലും സംഭവിക്കാത്തതാണ് - ഇംറാൻ പറഞ്ഞു. ഇന്ത്യയിൽ പൊതുതെരെഞ്ഞടുപ്പിന് മുമ്പ് എന്തെങ്കിലും സംഭവിക്കുമെന്ന് ആശങ്കപ്പെടേണ്ടിയിരിക്കുന്നു. ഇന്ത്യക്ക് യുദ്ധഭ്രാന്താണെന്നും ഇംറാൻ കൂട്ടിച്ചേർത്തു.


Local News Archives - Agnibhoomi\nHome Archive by category Local News\nJeena Kerala Others Palakkad December 22, 2020 81\nJeena Kozhikode December 20, 2020 27\nകോഴിക്കോട്: കോഴിക്കോട് ജില്ലയില് ഷിഗെല്ല രോഗ ലക്ഷണങ്ങള് റിപ്പോര്‍ട്ട് ചെയ്തവരുടെ എണ്ണം അന്‍പത് കവിഞ്ഞു. ഷിഗെല്ല രോഗം പടരാതിരിക്കാന് അതീവ ജാഗ്രതയുമായി ആരോഗ്യ വകുപ്പ്. വീടുകള് കയറിയുള്ള പ്രതിരോധ പ്രവര്‍ത്തനങ്ങളാണ് നടത്തുന്നത്. കോഴിക്കോട് കോട്ടാംപറമ്പില് പതിനൊന്ന് വയസുള്ള കുട്ടി ഷിഗെല്ല ബാധിച്ച് മരിച്ചതിനെ തുടര്‍ന്നാണ് ആരോഗ്യവകുപ്പ് അതീവ ജാഗ്രത പ്രഖ്യാപിച്ചത്. Continue Reading\nഫാത്തിമ ലത്തീഫിന്റെ മരണം: സിബിഐ സംഘം ഇന്ന് കൊല്ലത്ത് എത്തും\nJeena Kerala Kollam Others December 18, 2020 21\nകൊല്ലം: മദ്രാസില് ഐഐടി വിദ്യാര്‍ത്ഥിയായിരുന്ന ഫാത്തിമ ലത്തീഫിന്റെ മരണത്തില് സിബിഐ അന്വേഷണ സംഘം ഇന്ന് കൊല്ലത്ത് എത്തും. കഴിഞ്ഞവര്‍ഷം നവംബര് ഒന്‍പതിനാണ് ഹോസ്റ്റല് മുറിയില് ആത്മഹത്യ ചെയ്ത നിലയില് ഫാത്തിമ ലത്തീഫിനെ കണ്ടെത്തിയത്. ഇതാദ്യമായാണ് സിബിഐ സംഘം ഫാത്തിമയുടെ വീട്ടിലേക്ക് എത്തുന്നത്. അന്വേഷണം വേഗത്തിലാക്കണമെന്ന് ആവശ്യപ്പെട്ട് ഫാത്തിമയുടെ പിതാവ് സിബിഐ ഡയറക്ടര്‍ക്ക് Continue Reading\nJeena Kollam Others December 17, 2020 24\nകൊല്ലം: തദ്ദേശ തെരഞ്ഞെടുപ്പിൽ ബിജെപി കൊല്ലത്ത് നടത്തിയത് വലിയ മുന്നേറ്റം. 2015ൽ ജില്ലയിലെ 85 തദ്ദേശ സ്ഥാപനങ്ങളിലായി 88 സീറ്റുകളാണ് ബിജെപിയ്ക്ക് ഉണ്ടായിരുന്നത്. ഇത്തവണ സീറ്റുകളുടെ എണ്ണം 152 ലേക്ക് ഉയർത്താനായി. കല്ലുവാതുക്കൽ, നെടുവത്തൂർ പഞ്ചായത്തുകളുടെ ഭരണവും ബിജെപി പിടിച്ചെടുത്തു. ചിറ്റുമല, ഇത്തിക്കര ബ്ലോക്ക് പഞ്ചായത്തുകളിൽ ബിജെപി പ്രതിനിധികൾ വിജയിച്ച് ബ്ലോക്ക് Continue Reading\nവോട്ടര് കുഴഞ്ഞ് വീണു മരിച്ചു\nJeena Kerala Kozhikode December 14, 2020 26\nകോഴിക്കോട്: പോളിംഗ് ബൂത്തില് വോട്ടര് കുഴഞ്ഞ് വീണു മരിച്ചു. കോഴിക്കോട് ബേപ്പൂര് സ്വദേശി ബേബിയാണ് മരിച്ചത്. 68 വയസായിരുന്നു. നമ്പ്യാര് വീട്ടില് നാണുവിന്റെ ഭാര്യയാണ്. രാവിലെ 9.30 യോട് കൂടിയാണ് സംഭവം. ബേപ്പൂര് എല്‍പി സ്‌കൂളിലെ അഞ്ചാം ബൂത്തിലാണ് ഇവര് വോട്ട് രേഖപ്പെടുത്തിയത്. വോട്ട് ചെയ്ത് തിരിച്ചുപോകുമ്പോഴാണ് മരണം.Continue Reading


രക്തം ശുദ്ധീകരിക്കാൻ ഒരു കിടിലൻ വിദ്യ... പെട്ടെന്നുതന്നെ സകല പ്രശ്നങ്ങളും മാറ്റാം...\nശരീരത്തിലുണ്ടാകുന്ന പ്രധാന പ്രശ്നങ്ങളിലൊന്നാണ് രക്തം ആയി ബന്ധപ്പെട്ട ചില പ്രശ്നങ്ങൾ. നമുക്കുള്ള ഔഷധം നമ്മുടെ ചുറ്റും തന്നെ കാണാൻ സാധിക്കുന്നതാണ്. നമ്മുടെ ചുറ്റുമുള്ള ഓരോ സസ്യജാലങ്ങളും നിരവധി ഗുണങ്ങൾ കൊണ്ട് സമ്പുഷ്ടമാണ്. അത്തരത്തിലുള്ള ഒന്നാണ് ഇവിടെ നിങ്ങളുമായി പങ്കു വെക്കുന്നത്. നന്നാറി നറുനീണ്ടി പേരുകളിൽ അറിയപ്പെടുന്ന ഒന്നാണ് ഇത്. വ്യക്തി ശുദ്ധീകരണത്തിന് ഏറ്റവും അനുയോജ്യമായ ദിവ്യൗഷധം ആണ് ഇത്.\nരക്തസംബന്ധമായ രക്ത ദോഷങ്ങൾ ആയ ഒരുപാട് രോഗങ്ങൾ ഉണ്ടാകാറുണ്ട്. പ്രത്യേകിച്ച് തൊക്ക് രോഗങ്ങൾ ഇത്തരം രക്തദൂഷ്യ രോഗങ്ങളെ പൂർണമായും ഇല്ലാതാക്കാൻ സഹായിക്കുന്ന അൽഭുത കഴിവാണ് നന്നാറി ക്ക് ഉള്ളത്. ഇതിന്റെ വേരാണ് ഔഷധമായി ഉപയോഗിക്കേണ്ടത്. നന്നാറി യുടെ ഉണങ്ങിയ വേര് മുകൾഭാഗത്തെ തൊലികളഞ്ഞ് എടുക്കുക. 20 ഗ്രാം ഒരു ലിറ്റർ വെള്ളത്തിൽ തിളപ്പിച്ച് അരലിറ്റർ ആക്കി മാറ്റുക.\nഈ വെള്ളം തണുത്തതിനുശേഷം അല്പാല്പമായി കുടിച്ചു തീർക്കുക ഇങ്ങനെ ദിവസവും ചെയ്താൽ നിങ്ങളുടെ രക്തം പൂർണ്ണമായും ശുദ്ധീകരിക്കുന്നതാണ്. മരുന്ന് പ്രയോഗിക്കുന്നതിനു മുമ്പായി വയറിളക്കുക പൂർണ്ണമായും വെജിറ്റേറിയൻ ഭക്ഷണം മാത്രം കഴിക്കുക നാടൻ സാധനങ്ങൾ ഉപയോഗിച്ചുകൊണ്ട് പല്ലുതേയ്ക്കുക. രക്തശുദ്ധീകരണത്തിന് ഏറ്റവും നല്ല ഔഷധമാണ് നന്നാറി.\nഇക്കാര്യങ്ങൾ മറ്റുള്ളവരിലേക്കും ഷെയർ ചെയ്യുമല്ലോ. NB ഒരു ഡോക്ടറുടെ നിർദേശപ്രകാരം മാത്രം ഇത്തരത്തിലുള്ള അറിവുകൾ ഉപയോഗിക്കുന്നതാണ് നല്ലത്. ഓരോരുത്തരുടെയും ശരീരം പലതരത്തിലാണ് ഇതിനെ പ്രതികരിക്കുക. അതുകൊണ്ടുതന്നെ ഇത്തരത്തിലുള്ള അറിവുകൾ ഒരു ഡോക്ടറുടെ നിർദേശപ്രകാരം മാത്രം ഉപയോഗിക്കുക. കൂടുതൽ അറിയുവാൻ ഈ വീഡിയോ കാണൂ.\nനൂറു ദിവസത്തിനുള്ളിൽ 20,000 വീട്… ലൈഫ് മിഷൻ പദ്ധതി..


ബിനീഷ് കോടിയേരി എന്‍ഫോഴ്സ്മെന്റ് ഡയറക്‌ട്രേറ്റ് ഓഫീസില് - ദി ഗൾഫ് ഇന്ത്യൻസ്\nബിനീഷ് കോടിയേരി എന്‍ഫോഴ്സ്മെന്റ് ഡയറക്‌ട്രേറ്റ് ഓഫീസില്\nസ്വര്‍ണ്ണകള്ളക്കടത്ത് കേസുമായി ബന്ധപ്പെട്ട് ബിനീഷ് കോടിയേരി ചോദ്യം ചെയ്യലിനായി എന്‍ഫോഴ്സ്മെന്റ് ഡയറക്‌ട്രേറ്റ് ഓഫീസിലെത്തി. രാവിലെ 11 മണിക്ക് കൊച്ചിയിലെ ഓഫീസില് ഹാജരാകാനായിരുന്നു ആവശ്യപ്പെട്ടിരുന്നത്.\nയുഎഇ കോണ്‍സുലേറ്റിലെ വിസ സ്റ്റാംപിങ് സേവനകള് ചെയ്തിരുന്ന യുഎഎഫ്‌എക്സ് കമ്പനി, ബിനീഷിന്റെ പേരില് ബെംഗളൂരുവില് രജിസ്റ്റര് ചെയ്ത രണ്ട് കമ്പനികള് എന്നിവയുടെ സാമ്പത്തിക ഇടുപാടുകളുമായി ബന്ധപ്പെട്ടാണ് അന്വേഷണം.\nAlso read: പമ്പ ഡാമിന്റെ ഷട്ടറുകള് അടച്ചു; പെരിങ്ങല് കുത്ത് ഡാമിലെ ജലനിരപ്പ് കുറഞ്ഞു\nസ്വര്‍ണ്ണക്കളക്കടത്തിന് പിന്നിലെ ഹവാല ബിനാമി ഇടപാടുകള്, കള്ളപ്പണം വെളുപ്പിക്കല് എന്നിവയാണ് എന്‍ഫോഴ്സ്മെന്റ് ഡയറക്‌ട്രേറ്റ് അന്വേഷിക്കുന്നത്. സ്വര്‍ണ്ണകള്ളക്കടത്ത് റാക്കറ്റ് സ്വര്‍ണ്ണം കൊണ്ട് വരുന്നതിന് ഫണ്ട് കണ്ടെത്താന് ബെംഗളൂരുവിലെ മയക്ക് മരുന്ന് മാഫിയയുടെ സഹായം തേടിയതായും അന്വേഷണ ഏജന്‍സികള്‍ക്ക് നേരത്തെ തന്നെ വിവരം ലഭിച്ചിരുന്നു.\nരണ്ടാഴ്ച മുന്‍പാണ് മലയാളിയായ അനൂബ് മുഹമ്മദ് ഉള്‍പ്പെട്ട മയക്ക് മരുന്ന് റാക്കറ്റ് ബെംഗളൂരിവില് പിടിയിലാകുന്നത്. ചോദ്യം ചെയ്യലില് കെ ടി റമീസുമായും, ബിനീഷ് കോടിയേരിയുമായും അടുത്ത ബന്ധമുണ്ടെന്ന് അന്വേഷണ ഏജന്‍സികള്‍ക്ക് മനസ്സിലായി. ബിനീഷ് തന്റെ ഹോട്ടല് തുടങ്ങാന് ആറ് ലക്ഷം രൂപ സഹായിച്ചിട്ടുണ്ടെന്നും അനൂബ് മൊഴി നല്‍കി. പിന്നീട് ബെംഗളൂരു കേന്ദ്രീകരിച്ച് ബിനീഷ് രണ്ട് ബിസിനസ്സ് സ്ഥാപനങ്ങള് രജിസ്റ്റര് ചെയ്ത വിവരവും പുറത്ത് വന്നു.\nAlso read: കോട്ടയം ജില്ലയിലെ വ്യാപാര സ്ഥാപനങ്ങള്‍ക്ക് വീണ്ടും മുന് സമയക്രമം\nഇത് അനധികൃത പണം ഇടപാടുകള്‍ക്ക് വേണ്ടി മാത്രം തുടങ്ങിയ സ്ഥാപനമെന്നാണ് അന്വേഷണ ഏജന്‍സികളുടെ നിഗമനം. ഇതോടൊപ്പം യുഎഇ കോണ്‍സുലേറ്റിലെ വിസ സ്റ്റാംപിംഗ് പേയ്മെന്‍റുകള്‍ക്കായി ചുമതലപ്പെടുത്തിയിരുന്ന യുഎഎഫ്‌എക്സ് എന്ന സ്ഥാപനത്തിന് പിന്നിലും ബിനീഷിന് പങ്കുണ്ടെന്ന ആരോപണം ഉയര്‍ന്നു. ഇതിന്റെ ഉടമ അബ്ദുല് ലത്തീഫ് ബിനീഷിന്റെ ബിനാമിയാണെന്ന ആരോപണവും ഉയര്‍ന്നിരുന്നു.\nbangloreBineesh Kodiyeridrug caseEnforcement Directorategold smugglngofficequestioning\nനിയന്ത്രണങ്ങളോടെ രാജ്യത്തെ സ്‌കൂളുകള് തുറക്കുന്നു; സമ്മിശ്ര പ്രതികരണം\nഇന്ത്യയില് കോവി‍ഡ് ബാധിതര് 44 ലക്ഷത്തിലേക്ക്; 24 മണിക്കൂറിനിടെ 89,706 പേര്‍ക്ക് രോഗം\nശബരിമല മണ്ഡല-മകരവിളക്ക് തീർത്ഥാടനം: പ്രതിദിനം 1,000 തീര്‍ത്ഥാടകർക്ക് മാത്രം പ്രവേശനം\nസംസ്ഥാനത്ത് ഇന്ന് 8790 പേര്‍ക്ക് കോവിഡ്; 7660 പേർക്ക് രോഗമുക്തി\nEconomy, India, Kerala, Market\nചാഞ്ചാട്ടം തുടരുന്നു; സെന്‍സെക്‌സ് 599 പോയിന്റ് ഇടിഞ്ഞു\nമുഖ്യമന്ത്രിക്ക് തുടരാനുള്ള ധാര്‍മികാവകാശം നഷ്ടപ്പെട്ടു: ഉമ്മന് ചാണ്ടി\nസംവരണം; രാഷ്ട്രീയ താല്‍പര്യങ്ങള്‍ക്കും വേണ്ടി ഉപയോഗിക്കുന്നത് അപലപനീയമാണെന്ന് സി.പി.ഐ (എം)\nനാലായിരം രൂപക്ക് ഡബിൽ ഡെക്കറിൽ ഇനി ഫോട്ടോ ഷൂട്ട് നടത്താം\nസംവരണം; എതിര്‍ക്കുന്നവര് കുരുടന് ആനയെ കണ്ടപോലെയെന്ന് കാനം രാജേന്ദ്രന്\nപൂട്ടികിടക്കുന്ന എൻ ടി സി യൂണിറ്റുകൾ ഉടൻ തുറക്കണം: മന്ത്രി ടി പി രാമകൃഷ്ണൻ\nഅയോധ്യക്കു ശേഷം മധുരയും വാരണാസിയും തന്നെ\nഹത്രസും വാളയാറും തമ്മില് എത്ര ദൂരം ?\nചിരാഗിന്റെ രാഷ്ട്രീയ തന്ത്രം നിതിഷിന്റെ ഉറക്കം കെടുത്തുന്നു\nAlso read: കെ.ടി ജലീലിന്റെ രാജി ആവശ്യപ്പെട്ട് പ്രതിപക്ഷ പ്രതിഷേധം ശക്തം\nAlso read: തദ്ദേശ തെരഞ്ഞെടുപ്പ് തിരക്കിട്ട് നടത്തില്ല; നിലപാട് അറിയിച്ച് തെരഞ്ഞെടുപ്പ് കമ്മീഷന്\nAlso read: പള്ളി തകര്‍ത്തതിലെ കോടതി വിധി; ഹൈക്കോടതിയെ സമീപിക്കുമെന്ന് വഖഫ് ബോര്‍ഡ്


മര്‍ക്കടമുഷ്ടിക്കാരായ രാഷ്ട്രീയക്കാരെ മുട്ടുകുത്തിച്ച ശേഷന്- Remembering TN Seshan | Indian Express Malayalam\nremembering tn seshan sy quraishi\nഅദ്ദേഹവുമായുള്ള താരതമ്യം ഞാനുള്‍പ്പെടെയുള്ള പിന്‍ഗാമികളെ സംബന്ധിച്ചിടത്തോളം വെല്ലുവിളിയായിരുന്നു\nUpdated: November 11, 2019 2:29:12 pm\nമൂന്നു ദശാബ്ദം മുന്‍പുള്ള, ജനാധിപത്യത്തിന്റെ മഹത്തായ പുനരുജ്ജീവനത്തിന്റെ മഹത്തായ യുഗത്തിന്റെ അവസാനമാണു ടിഎന് ശേഷന്റെ കടന്നുപോക്ക്. തൊണ്ണൂറുകളുടെ ആദ്യ പാദത്തില്, മര്‍ക്കടമുഷ്ടിക്കാരായ രാഷ്ട്രീയനേതാക്കളുടെ മനസില് അദ്ദേഹം ഭയം കോരിയിട്ടെങ്കിലും സാധാരണക്കാരുടെ മനസില് അദ്ദേഹത്തിനോടുള്ള ബഹുമാനം വര്‍ധിക്കുകയായിരുന്നു.\nഅദ്ദേഹത്തിന്റെ മഹത്വത്തില് അധിഷ്ഠിതമാണു പിന്‍ഗാമികളായ എല്ലാ മുഖ്യ തിരഞ്ഞെടുപ്പ് കമ്മിഷണര്‍മാരുമെന്നു പറയാന് എനിക്ക് ഒട്ടും മടിയില്ല. എന്നാല് അദ്ദേഹവുമായുള്ള താരതമ്യം ഞാനുള്‍പ്പെടെയുള്ള പിന്‍ഗാമികളെ സംബന്ധിച്ചിടത്തോളം വെല്ലുവിളിയായിരുന്നു.\nതിരഞ്ഞെടുപ്പ് നിരീക്ഷികനായി നിരവധി തവണ അദ്ദേഹത്തിനു കീഴില് ഞാന് ജോലി ചെയ്തിട്ടുണ്ട്. ആര്‍ജെഡി നേതാവ് ലാലു പ്രസാദ് യാദവിന്റെ മണ്ഡലമായ ബിഹാറിലെ ദനാപുരിലേക്ക് ഒരിക്കല് അദ്ദേഹം എന്നെ അയച്ചു. മറ്റൊരിക്കല് തമിഴ്‌നാട് മുന് മുഖ്യമന്ത്രി ജയലളിത താമസിച്ചിരുന്ന (ടി.എന്.ശേഷന്റെ കൂടി വീടുണ്ടായിരുന്ന) മൈലാപ്പൂരിലേക്കാണ് എന്നെ അയച്ചത്. ഇരു നേതാക്കളുമായും അദ്ദേഹം നിരന്തര പോരടിച്ചിരുന്നതിനാല് എന്റെ കഠിനമായ ജോലി കൂടുതല് കഠിനമാക്കി.\nഎന്നെ തിരഞ്ഞെടുപ്പ് നിരീക്ഷകനായി നിയോഗിച്ച 1996ലെ ബിഹാര് തിരഞ്ഞെടുപ്പ് ഓര്‍ക്കുകയാണ്. എന്റെ ഉത്തരവാദിത്തം സംബന്ധിച്ച വിശദീകരണം അദ്ദേഹം അവസാനിപ്പിച്ചത് ഉറപ്പുള്ള ഈ വാക്കുകളോടെയായിരുന്നു: ‘ഭയപ്പെടേണ്ട. ഒന്നും സംഭവിക്കില്ല, ഒരു ബോംബ് നിങ്ങളുടെ മേല് പതിക്കുമെന്നതും ഒരു വെടിയുണ്ട നിങ്ങളുടെ വയറിലൂടെ കടന്നുപോകുമെന്നതും ഒഴികെ.’ അതു ശരിയായിരുന്നു. ഏതാനും വാരകള്‍ക്കകലെ രണ്ടു ബോംബ് സ്‌ഫോടനങ്ങളാണു ഞാന് കണ്ടത്. ഭാഗ്യവശാല് തുളവീഴാത്ത വയറുമായി ഞാന് തിരിച്ചെത്തി.\nആദരം കലര്‍ന്ന ഭയം കൊണ്ട് അദ്ദേഹം ഭീകരതയുടേതായ അതിര്‍ത്തി നമ്മില് സൃഷ്ടിച്ചു. അദ്ദേഹത്തോട് തര്‍ക്കിക്കാനുള്ള ധൈര്യം ആര്‍ക്കുമുണ്ടായിരുന്നില്ല, അദ്ദേഹത്തോട് ഇടയാനും. പക്ഷേ, പുറമെ പരുക്കനായിരുന്നെങ്കിലും മൃദവായ ഹൃദയത്തിനുടമായിരുന്നു അദ്ദേഹം.\nമറ്റൊരിക്കല്, ജാര്‍ഖണ്ഡിലെ മാവോയിസ്റ്റ് മേഖലയില് ഞാന് നിരീക്ഷകനായി നിയോഗിക്കപ്പെട്ടു. ഇടുപ്പ് തെറ്റിയ എനിക്ക് ഗിരിവര്‍ഗ മേഖലയിലെ മോശം റോഡുകള് വെല്ലുവിളിയായേക്കാമായിരുന്നു. എന്റെ ആരോഗ്യസ്ഥിതി പരിഗണിച്ച് നഗരപ്രദേശത്തെ മണ്ഡലത്തിലേക്കു നിയമനം മാറ്റിത്തരാന് ധൈര്യം സംഭരിച്ച് അദ്ദേഹത്തോട് ഞാന് പറഞ്ഞു. വളരെ സ്‌നേഹത്തോടെ അദ്ദേഹം എന്നെ നിരീക്ഷക ചുമതലയില്‍നിന്ന് ഒഴിവാക്കിത്തന്നു.\nഞാന് മുഖ്യ തിരഞ്ഞെടുപ്പ് കമ്മിഷണായി നിയമിതനായപ്പോള് അദ്ദേഹത്തിന്റെ അനുഗ്രഹം തേടാന് ചെന്നൈയിലെ വസതിയില് പോയിരുന്നു. വളരെയധികം വാത്സല്യത്തോടെ പെരുമാറിയ അദ്ദേഹം, എനിക്കു സമ്മാനങ്ങള് നല്‍കാന് സൗമ്യയായ ഭാര്യയോട് ആവശ്യപ്പെട്ടു. അവര് അകത്തുനിന്നു കൊണ്ടുവന്ന കുറച്ച് വസ്തുക്കളില്‍നിന്ന് ചന്ദനത്തില് തീര്‍ത്ത ഗണേശവിഗ്രഹം ഞാന് തെരഞ്ഞെടുത്തു.\nRead Also: ടി.എൻ.ശേഷൻ അന്തരിച്ചു; സംസ്കാരം ഇന്ന്\n‘ദ ഗ്രേറ്റ് മാര്‍ച്ച് ഓഫ് ഡെമോക്രസി: സെവന് ഡിക്കേഡ്‌സ് ഓഫ് ഇന്ത്യാസ് ഇലക്ഷന്‍സ്’ എന്ന പേരില് ഏതാനും മാസം മുന്‍പ് ഞാനൊരു പുസ്തകം പ്രസിദ്ധീകരിച്ചിരുന്നു. അതിലൊരു അധ്യായം, തെരഞ്ഞെടുപ്പ് സംവിധാനത്തിലെ കാര്യങ്ങള് നേരെയാക്കാന് താന് നേരിട്ട പ്രശ്‌നങ്ങളെക്കുറിച്ച് ടിഎന് ശേഷന് എഴുതിയതായിരുന്നു. ശേഷനെക്കുറിച്ച് ഫ്രഞ്ച് പ്രൊഫസര് ക്രിസ്‌റ്റോഫ് ജാഫ്‌റെലോട്ട് എഴുതിയ മറ്റൊരു അധ്യായവും പുസ്തകത്തിലുണ്ടായിരുന്നു.\nആദ്യ മുഖ്യ തെരഞ്ഞെടുപ്പ് കമ്മിഷണര് സുകുമാര് സെന്, തെരഞ്ഞെടുപ്പ് കമ്മിഷനെ അധികാരം, വിശ്വാസം, സുതാര്യത എന്നിവയുടെ പുതിയ ഉയരങ്ങളിലേക്കു എത്തിച്ച ടിഎന് ശേഷന് എന്നീ രണ്ടു മഹാരഥന്മാര്‍ക്കു പുസ്‌തകം സമര്‍പ്പിക്കാന് കഴിഞ്ഞുവെന്നത് എന്നെ സംബന്ധിച്ചിടത്തോളം സന്തോഷകരമായ കാര്യമാണ്.\nഎന്റെ ഇനിയുള്ള ജീവിതത്തില് മറ്റൊരു ടിഎന് ശേഷനെ ലഭിക്കണമേയെന്നാണ് എന്റെ പ്രാര്‍ഥന.\n(2010 ജൂലൈ 30-2012 ജൂണ് 10 കാലയളവില് മുഖ്യ തെരഞ്ഞെടുപ്പ് കമ്മിഷണറായിരുന്നു എസ്‌വൈ ഖുറൈഷി)\nWeb Title: Remembering tn seshan sy quraishi


വൈകി വന്ന വിവേകം; സംസ്ഥാനത്ത് പ്ലസ് വണ്ണിന് 79 താല്‍ക്കാലിക ബാച്ചുകള് കൂടി – Chandrika Daily\nBy web desk3Thursday December 9, 2021 22:50 pm\nവൈകി വന്ന വിവേകം; സംസ്ഥാനത്ത് പ്ലസ് വണ്ണിന് 79 താല്‍ക്കാലിക ബാച്ചുകള് കൂടി\nസയന്‍സ് ബാച്ചുകളുടെ എണ്ണം 20 ആക്കിയിട്ടുണ്ട്. കോമേഴ്‌സിന് പത്തും ഹ്യൂമാനിറ്റീസിന് നാല്‍പ്പത്തൊമ്പതും അധിക ബാച്ചുകളാണ് അനുവദിച്ചിരിക്കുന്നത്.\nസംസ്ഥാനത്ത് പ്ലസ് വണ്ണിന് താല്‍ക്കാലികമായി 79 അധിക ബാച്ചുകള് അനുവദിച്ചു.സയന്‍സ് ബാച്ചുകളുടെ എണ്ണം 20 ആക്കിയിട്ടുണ്ട്. കോമേഴ്‌സിന് പത്തും ഹ്യൂമാനിറ്റീസിന് നാല്‍പ്പത്തൊമ്പതും അധിക ബാച്ചുകളാണ് അനുവദിച്ചിരിക്കുന്നത്.\nവിദ്യാര്‍ഥികളുടെയും രക്ഷിതാക്കളുടെയും പരാതികളും അപേക്ഷകളും പരിഗണിച്ചു. സയന്‍സ് ബാച്ചുകള് അധികം വേണമെന്ന് ആവശ്യമുയര്‍ന്നിരുന്നു. ഈ പശ്ചാത്തലങ്ങള് എല്ലാം പരിശോധിച്ചാണ് മുഖ്യമന്ത്രിയുടെ നിര്‍ദേശം അനുസരിച്ച് മൊത്തം 79 അധിക ബാച്ചുകള് അനുവദിക്കാന് തീരുമാനിച്ചത് വിദ്യാഭ്യാസ മന്ത്രി പറഞ്ഞു\nതാത്കാലിക ബാച്ചുകള് അനുവദിച്ച പശ്ചാത്തലത്തില് നിലവിലുള്ള വേക്കന്‍സികള് കൂടി ഉള്‍പ്പെടുത്തി സ്‌കൂള് കോമ്പിനേഷന് ട്രാന്‍സ്ഫറിന് ഡിസംബര് 14 മുതല് അപേക്ഷ ക്ഷണിക്കുന്നതാണ് വിദ്യാഭ്യാസ മന്ത്രി വി ശിവന്‍കുട്ടി കൂട്ടിച്ചേര്‍ത്തു.


wayanad: mananthavady corporation chairman breaks covid protocole | കോവിഡ് പ്രോട്ടോക്കോള് ലംഘിച്ച് മാനന്തവാടി നഗരസഭാ അധ്യക്ഷന്... പരാതിയുമായി കോണ്‍ഗ്രസ്!! - Malayalam Oneindia\n6 hrs ago സ്വവര്‍ഗാനുരാഗികളെ പിന്തുണച്ച് മാര്‍പാപ്പ; അവരും ദൈവത്തിന്റെ മക്കള്, കുടുംബ ജീവിതത്തിന് അവകാശം\n7 hrs ago പള്ളിവാസല് എക്സറ്റന്‍ഷന് പദ്ധതിക്ക് പുനരാരംഭം; അടുത്ത മെയില് വൈദ്യുതി ഉല്‍പ്പാദനം തുടങ്ങും\n7 hrs ago 17 പ്രദേശങ്ങളെ ഹോട്ട്‌സ്‌പോട്ടില് നിന്ന് നീക്കി; ഇന്ന് പരിശോധിച്ചത് 62000 സാംപിളുകള്\nകോവിഡ് പ്രോട്ടോക്കോള് ലംഘിച്ച് മാനന്തവാടി നഗരസഭാ അധ്യക്ഷന്... പരാതിയുമായി കോണ്‍ഗ്രസ്!!\nPublished: July 30 2020, 21:39 [IST]\nമാനന്തവാടി: വയനാട്ടില് കോവിഡ് കേസുകള് കുത്തനെ കുതിക്കുമ്പോഴും അശ്രദ്ധമായി പെരുമാറി സിപിഎമ്മിന്റെ നഗരസഭാ അധ്യക്ഷന്. കോവിഡ് പ്രോട്ടോക്കോള് ലംഘിച്ച് സാമൂഹിക അകലം പാലിക്കാതെ പിലാക്കാവില് നഗരസഭാ അധ്യക്ഷന്റെ നേതൃത്വത്തില് യോഗം നടത്തിയിരിക്കുകയാണ്. മാനന്തവാടി നഗരസഭാ അധ്യക്ഷന് പങ്കെടുത്ത സിപിഎം യോഗമായിരുന്നു ഇത്. കോണ്‍ഗ്രസ് ഇതിനെതിരെ പരാതി നല്‍കിയിരിക്കുകയാണ്.\nമുഖ്യമന്ത്രി അടക്കമുള്ളവര് എല്ലാവരോടും നിയമം അനുസരിക്കാന് പറയുമ്പോഴും, സ്വന്തം പാര്‍ട്ടിക്കാര് ഇതൊന്നും ചെയ്യുന്നില്ലെന്നാണ് ആരോപണം. സിപിഎം നേതൃത്വത്തില് 65 വയസ്സ് കഴിഞ്ഞവര് അടക്കമുണ്ട്. ഇവരെല്ലാം പങ്കെടുത്തിട്ടുണ്ട്. ജില്ലയുടെ വിവിധ ഭാഗങ്ങളില് നിന്നുള്ള നേതാക്കളും യോഗത്തിന് വന്നിരുന്നു. കോവിഡ് മാനദണ്ഡങ്ങള് ലംഘിക്കുന്നതിന് സാധാരണക്കാരന്റെ പേരില് നടപടി സ്വീകരിക്കുന്ന അധികൃതര്, ഇത്തരം ആളുകളുടെ ഗുരുതര ലംഘനങ്ങള് കണ്ടില്ലെന്ന് നടിക്കരുതെന്ന് കോണ്‍ഗ്രസ് പറഞ്ഞു.\nഅതേസമയം ജില്ലയില് ഇന്നലെ 43 പേര്‍ക്കാണ് രോഗം സ്ഥിരീകരിച്ചത്. എല്ലാവര്‍ക്കും സമ്പര്‍ക്കത്തിലൂടെയാണ് രോഗബാധയുണ്ടായത്. ഒമ്പത് പേര് രോഗമുക്തി നേടി. ഇതോടെ ജില്ലയില് കോവിഡ് സ്ഥിരീകരിക്കുന്നവരുടെ ആകെ എണ്ണം 497 ആയി. ഇതില് 278 പേര് രോഗമുക്തി നേടി. നിലവില് 218 പേരാണ് ചികിത്സയിലുള്ളത്. ഇതില് മാനന്തവാടി ജില്ലാ ആശുപത്രിയില് 210 പേരും കോഴിക്കോട് മെഡിക്കല് കോളേജില് ഏഴും എറണാകുളത്ത് ഒരാളുമാണ് ചികിത്സയില് കഴിയുന്നത്.\nവാളാട് മരണാനന്തര ചടങ്ങിലും വിവാഹത്തിലും പങ്കെടുത്ത ഒട്ടേറെ പേര്‍ക്ക് കോവിഡ് സ്ഥിരീകരിച്ച സാഹചര്യത്തില്, ചടങ്ങുകള് നടത്തിയ. വീട്ടുകാരും പങ്കെടുത്തവരും അടക്കം 550 പേര്‍ക്കെതിരെ തലപ്പുഴ പോലീസ് കേസെടുത്തിരിക്കുകയാണ്. കോവിഡ് മാനദണ്ഡങ്ങള് ലംഘിച്ചതിന് ആരോഗ്യവകുപ്പ് അധികൃതരുടെ പരാതിയിലാണ് കേസ്. മരണാനന്തര ചടങ്ങുമായി ബന്ധപ്പെട്ട് 150 പേര്‍ക്കെതിരെയും വിവാങ്ങളുമായി ബന്ധപ്പെട്ട് 400 പേര്‍ക്കെതിരെയുമാണ് കേസെടുത്തത്. മരണാനന്തര ചടങ്ങില് പങ്കെടുത്ത പലരും വിവാഹത്തിലും പങ്കെടുത്തിട്ടുണ്ട്.\nwayanad വയനാട് coronavirus\nwayanad: mananthavady corporation chairman breaks covid protocole\nStory first published: Thursday, July 30, 2020, 21:39 [IST]


'ഈ മീശ എന്റെ കിരീടമാണ്; വ്യക്തിത്വത്തിന്റെ ഭാഗമാണ്'- മീശക്കാരി മനസ്സ് തുറക്കുന്നു\nDec 27, 2021 • 9M\nമീശ അഴകാണ്, വീര്യം ആണ്, പൗരുഷത്തിന്റെ ലക്ഷണം ആണ് എന്നൊക്കെ ആണല്ലോ നമ്മുടെ സമൂഹത്തിലെ സൗന്ദര്യ സങ്കൽപ്പങ്ങൾ പറഞ്ഞ് വയ്ക്കുന്നത്. കട്ടി മീശ പിരിച്ച നായകന്മാർ സ്‌ക്രീനിൽ നിറഞ്ഞ് നിൽക്കുമ്പോൾ കയ്യടിക്കുന്ന മലയാളികൾ ഇന്നും കുറവല്ല. എന്നാൽ ഈ മീശ ഒരു സ്ത്രീക്ക് ആണെങ്കിലോ? തന്റെ കട്ടി മീശ പിരിച്ച് വച്ച്, ആത്മവിശ്വാസത്തോടെ ഒരു സ്ത്രീ നിങ്ങളെ നോക്കി ചിരിക്കുന്ന രംഗം ഒന്ന് ഓർത്ത് നോക്കൂ.. അതെ, 'മീശക്കാരി' എന്ന് സ്വയം അഭിമാനത്തോടെ വിളിക്കുന്ന സോഷ്യൽ മീഡിയ സെലിബ്രിറ്റി ഷൈജയെ കുറിച്ച് തന്നെയാണ് പറയുന്നത്.\nഒരു വ്യക്തിയുടെ സൗന്ദര്യം അയാളുടെ ശാരീരിക സവിശേഷതകളിൽ അല്ല, മറിച്ച് തന്റെ ശരീരത്തെ കുറിച്ച് അയാൾക്കുള്ള അഭിമാനത്തിൽ ആണ് എന്ന് ഊന്നി പറയുകയാണ് കണ്ണൂർക്കാരി ഷൈജ. കാലം ഇത്ര മാറിയിട്ടും മുഖത്തെ രോമങ്ങൾ നീക്കം ചെയ്യാനുള്ള ലേസർ ചികിത്സകളും പുത്തൻ സാങ്കേതിക വിദ്യകളും നിലവിൽ വന്നിട്ടും തന്റെ മീശ ഒരു കിരീടം പോലെ കൊണ്ട് നടക്കുന്ന ഈ വീട്ടമ്മ മലയാളികൾക്ക് ഒട്ടാകെ ഒരു മാതൃകയാണ്. ഷൈജയുടെ ജീവിതവും കാഴ്ചപ്പാടുകളും നമുക്ക് അടുത്തറിയാം..\n'മീശ'യോടൊപ്പം വളർന്ന ആത്മവിശ്വാസം\nകണ്ണൂരിലെ കോളയാട് ഗ്രാമത്തിലാണ് ഷൈജ ജനിച്ചത്. കൃഷിക്കാരായ അച്ഛനും അമ്മയും. ഒരു സഹോദരൻ ഉണ്ട്. പഠനത്തിൽ ഇടത്തരക്കാരി ആയിരുന്ന ഷൈജയ്ക്ക് സ്വന്തം പേര് തീരെ ഇഷ്ടം അല്ലായിരുന്നു. അത്ര അടുപ്പം ഉള്ളവർ അത് ചുരുക്കി 'ഷൈ..' എന്ന് വിളിക്കും. കൗമാര പ്രായത്തിൽ ഷൈജയ്ക്ക് പൊടിമീശ മുളച്ചു. ആദ്യം കണ്ടവർ കണ്ടവർ തുറിച്ചുനോക്കി. പക്ഷെ മീശ ശ്രദ്ധിക്കാൻ ഒന്നുമുള്ള പരിതസ്ഥിതി ആയിരുന്നില്ല വീട്ടിൽ. ഷൈജയുടെ വാക്കുകൾ ഇങ്ങനെ:\n"വീട്ടിൽ ബുദ്ധിമുട്ട് ആയിരുന്നു. അതുകൊണ്ടാണ് ഞാൻ പഠിത്തം ഉപേക്ഷിച്ച് പാലക്കാട് ഒരു ചെറിയ ജോലിക്ക് പോയത്. അവിടെ വച്ച് തമിഴ്നാട്ടുകാരൻ ആയ രാജേട്ടൻ എന്നോട് ഇഷ്ടം പറഞ്ഞു. പിന്നീട് വീട്ടുകാർ തമ്മിൽ സംസാരിച്ച് ഉറപ്പിച്ച് വിവാഹം നടത്തി. പതിനേഴ് വയസ്സിൽ ഞാൻ വിവാഹിതയായി. അന്ന് രാജേട്ടന് വയസ്സ് 27.\nഒരു വ്യക്തിയുടെ സൗന്ദര്യം അയാളുടെ ശാരീരിക സവിശേഷതകളിൽ അല്ല, മറിച്ച് തന്റെ ശരീരത്തെ കുറിച്ച് അയാൾക്കുള്ള അഭിമാനത്തിൽ ആണ് എന്ന് ഊന്നി പറയുകയാണ് കണ്ണൂർക്കാരി ഷൈജ\nഅന്നൊന്നും ഇത്ര കട്ടിയിൽ മീശയില്ല. മേൽച്ചുണ്ടിൽ അല്പം എടുത്ത് കാണുന്ന രീതിയിൽ രോമവളർച്ച ഉണ്ട്, അത്ര തന്നെ. കുടുംബത്തിൽ ആരും അതൊരു കുറവായി കണ്ടതുമില്ല. പക്ഷെ പ്രസവം കഴിഞ്ഞ് ഹോർമോൺ വ്യതിയാനങ്ങൾ സംഭവിച്ചപ്പോൾ മീശയ്ക്ക് അല്പം കട്ടി കൂടി വരുന്നതായി ശ്രദ്ധിച്ചു. പക്ഷെ വീട്ടുജോലികൾ, കുഞ്ഞിനെ നോക്കൽ.. അങ്ങനെ നിരവധി പ്രാരാബ്ധങ്ങൾക്ക് ഇടയിൽ മീശ നോക്കാൻ എവിടെ സമയം. രാജേട്ടന് വയറിങ് ജോലിയാണ്. പത്ത് വയസ്സിന്റെ വ്യത്യാസം ഉള്ളതുകൊണ്ട് ഏട്ടന് ഞാൻ ഒരു കൊച്ച് കുട്ടിയെ പോലെയാണ്. ഏട്ടനും അത് കാര്യമാക്കിയില്ല.\nഅങ്ങനെ ഇരിക്കുമ്പോൾ ആണ് ചില അപ്രതീക്ഷിത അസുഖങ്ങളെ തുടർന്ന് ഗർഭപാത്രം നീക്കം ചെയ്യേണ്ടി വന്നത്. ഗുരുതരമായ മറ്റൊരു ശസ്ത്രക്രിയക്കും വിധേയയായി. അതോടെ ശരീരത്തിൽ ഹോർമോൺ വ്യതിയാനങ്ങൾ രൂക്ഷമായി. ഞാൻ അമിതമായി വണ്ണം വച്ചു. ശരീരത്തിൽ കറുത്ത പാടുകൾ വന്നു. മീശ കട്ടി വച്ച് അസ്സൽ കൊമ്പൻ മീശ ആയി മാറി!" ഷൈജ പറയുന്നു\nഅക്കാലത്ത് പലരും ഷൈജയോട് മീശ നീക്കം ചെയ്യാൻ ആവശ്യപ്പെട്ടു. ഷൈജയെ പലരും തുറിച്ചുനോക്കി. 'ഇത് എന്തൊരു വൃത്തികേട് ആണ് മുഖത്ത്' എന്ന് ദയ കൂടാതെ പറഞ്ഞു. ശാരീരിക അവശതകൾ മാറി തിരികെ എത്തിയപ്പോഴേക്ക് ഒരു മീശയുടെ പേരിൽ കേൾക്കേണ്ടത് എല്ലാം ഷൈജ കേട്ട് കഴിഞ്ഞിരുന്നു. അങ്ങനെ അവർ ധീരം ആയ ഒരു തീരുമാനം എടുത്തു: ഈ കൊമ്പൻ മീശ ഇനി വടിക്കുന്നില്ല!!\n"എന്തിനാണ് ഞാൻ ഇനി മീശ വടിച്ചിട്ട്? എന്നെ അറിയാവുന്നവർ എല്ലാം ഈ മീശ കണ്ട് കഴിഞ്ഞു. ഓർമ്മ വച്ച കാലം മുതൽ എനിക്ക് പൊടിമീശ ഉണ്ട് താനും. ഞാൻ വളർന്നപ്പോൾ അതും വളർന്നു. ഒന്നും ഇല്ലെങ്കിലും എത്ര വിഷമ ഘട്ടങ്ങളിലും എനിക്കൊപ്പം കട്ടയ്ക്ക് പിടിച്ച് നിന്ന ചങ്ങാതി അല്ലെ എന്റെ മീശ? 'ആ മീശയുള്ള പെണ്ണ്' എന്ന് പറഞ്ഞാൽ ആണ് എന്നെ ആളുകൾ തിരിച്ചറിയുക പോലും. എന്റെ വ്യക്തിത്വത്തിന്റെ ഭാഗമായ ഈ മീശ ഞാൻ കളയുന്നത് എന്തിനാണ്? ഈ ചോദ്യം ഞാൻ രാജേട്ടനോട് ചോദിച്ചു.\nഅത്യന്തം രസകരമായ മറുചോദ്യം ആണ് രാജേട്ടൻ ചോദിച്ചത്: "ഞാൻ മീശ വെട്ടുന്നത് നിന്നോട് ചോദിച്ചിട്ടാണോ? പിന്നെ നീ എന്തിനാണ് ഇതൊക്കെ എന്നോട് ചോദിക്കുന്നത്?! നിന്റെ ശരീരത്തിന്റെ ഒരു ഭാഗമാണ് അത്. നിനക്ക് വേണമെങ്കിൽ വടിക്കാം, വേണമെങ്കിൽ നില നിർത്താം. മുഖത്ത് മുളച്ച നാല് രോമത്തെ ചുറ്റിപ്പറ്റി അല്ല എനിക്ക് നിന്നോടുള്ള ഇഷ്ടം നില നിൽക്കുന്നത്," രാജേട്ടൻ പറഞ്ഞു. അതോടെ ഞാൻ ഉറപ്പിച്ചു: "ഞാൻ ഉള്ള കാലം വരെ എന്റെ മുഖത്ത് ഈ മീശയും ഉണ്ടാകും."\nവൈറൽ മീശ വേറെ ലെവൽ\nഫെയ്‌സ്ബുക്ക് പോപ്പുലർ ആയ കാലത്ത് ഷൈജക്കും ഒരു അക്കൗണ്ട് തുടങ്ങണം എന്ന മോഹം തോന്നി. എന്നാൽ തന്റെ പേര് ഇഷ്ടമല്ലാത്തത് കൊണ്ട് ആ പേരിൽ ഒരു ഫെയ്‌സ്ബുക്ക് അക്കൗണ്ട് തുടങ്ങാൻ താത്പര്യവും തോന്നിയില്ല. അപ്പോഴാണ് ഷൈജ തന്റെ ഇരട്ടപ്പേരിനെ കുറിച്ച് ഓർത്തത്. 'മീശക്കാരി' എന്ന് പറഞ്ഞാലേ ആളുകൾക്ക് തന്നെ അറിയൂ. സുഹൃത്തുക്കൾ പലരും 'എടി മീശേ' എന്നാണ് വിളിക്കുക. അപ്പോൾ പിന്നെ ഫെയ്‌സ്ബുക്കിലും ആ പേര് പോരേ?! അങ്ങനെ 'മീശക്കാരി' എന്ന പ്രൊഫൈൽ ഉടലെടുത്തു. എന്നാൽ ഷൈജയുടെ മീശ വൈറൽ ആകാൻ അധികം സമയം ഒന്നും വേണ്ടി വന്നില്ല.\n"വേൾഡ് മലയാളി സർക്കിൾ എന്ന ഗ്രൂപ്പിൽ ഞാൻ ഒരു ഇൻട്രോ പോസ്റ്റ് ഇട്ടു. എന്റെ ഫോട്ടോയും ആ പോസ്റ്റിനൊപ്പം കൊടുത്തിരുന്നു. ചിലർ വളരെ നല്ല പ്രതികരണം ആണ് തന്നത്. ആദ്യം നല്ലത് പറഞ്ഞവരെ അല്ലെ ഓർക്കേണ്ടത്. എന്റെ ആത്മവിശ്വാസത്തെ അവർ പ്രശംസിച്ചു. പക്ഷെ ഭൂരിഭാഗം കമന്റുകളും തീർത്തും മോശമായിരുന്നു. തെറി വിളിച്ചും കേട്ടാൽ അറയ്ക്കുന്ന ചോദ്യങ്ങൾ ചോദിച്ചും പല പേരുകൾ വിളിച്ചും അവർ എന്നെ ആക്ഷേപിച്ചു.\n"എന്തിനാണ് ഞാൻ ഇനി മീശ വടിച്ചിട്ട്? എന്നെ അറിയാവുന്നവർ എല്ലാം ഈ മീശ കണ്ട് കഴിഞ്ഞു. ഓർമ്മ വച്ച കാലം മുതൽ എനിക്ക് പൊടിമീശ ഉണ്ട് താനും. ഞാൻ വളർന്നപ്പോൾ അതും വളർന്നു. ഒന്നും ഇല്ലെങ്കിലും എത്ര വിഷമ ഘട്ടങ്ങളിലും എനിക്കൊപ്പം കട്ടയ്ക്ക് പിടിച്ച് നിന്ന ചങ്ങാതി അല്ലെ എന്റെ മീശ? '\nമീശ കളയാത്തത് എനിക്ക് അറ്റൻഷൻ കിട്ടാൻ വേണ്ടി ആണെന്നും വൈറൽ ആകാൻ വേണ്ടി വരച്ച് വച്ച മീശ ആണിത് എന്നും മറ്റും വായിൽ തോന്നിയത് ആളുകൾ വിളിച്ച് പറഞ്ഞു. ഞാൻ ആർക്കും മറുപടി കൊടുത്തില്ല. ഇന്നത്തെ കാലത്ത് വൈറൽ ആകാൻ ഒരു മീശ വേണോ? വേറെ എന്തൊക്കെ മാർഗ്ഗങ്ങൾ ഉണ്ട്? മോശം കമന്റുകൾ പറഞ്ഞവർക്ക് മറുപടി ആയി പുഞ്ചിരിക്കുന്ന ഇമോജി മാത്രം ഇട്ടു. അതിൽ എനിക്ക് അവരോട് പറയാൻ ഉള്ളതെല്ലാം ഉണ്ട്. ഈ മീശയും ഈ ചിരിയും ആർക്കും കളയാൻ സാധിക്കില്ല. കാരണം അതെന്റെ ജന്മസ്വത്ത് ആണ്." - ഷൈജ പറയുന്നു.\nഷൈജയ്ക്ക് ഒരു മകളാണ് ഉള്ളത്. നന്ദു. എട്ടാം ക്ലാസ് കാരിയായ നന്ദുവിന് ഇപ്പോഴേ ചെറിയ പൊടിമീശയുണ്ട്. പക്ഷെ അമ്മയെപ്പോലെ അല്ല മകൾ - ഒരു പ്രായം എത്തിയാൽ മീശ നീക്കം ചെയ്യും എന്ന് ഇപ്പോഴേ പ്രഖ്യാപിച്ച് കഴിഞ്ഞു. ഷൈജയ്ക്ക് മകളെ കുറിച്ച് ഓർത്ത് അതിയായ സന്തോഷമുണ്ട്. "തന്റെ രൂപത്തെ കുറിച്ച് വ്യക്തമായ ബോധ്യം ഉണ്ടാകുക, അതിൽ അഭിമാനിക്കാൻ പഠിക്കുക എന്നതാണ് ആത്മവിശ്വാസത്തിലേക്ക് ഉള്ള ആദ്യപടി.\nഅത് ഉണ്ടായാൽ പിന്നെ ആര് നിങ്ങളെ തുറിച്ച് നോക്കിയാലും അവരെ അതിലും രൂക്ഷമായി തിരികെ നോക്കാൻ നിങ്ങൾക്ക് പറ്റും. മീശ നിലനിർത്തുക എന്നത് എന്റെ ചോയ്‌സ് ആണ്. അതുപോലെ കളയുക എന്നത് മകളുടെ ചോയ്‌സും ആണ്. അതിൽ പരസ്പരം കൈകടത്താൻ ഞങ്ങൾ ശ്രമിക്കില്ല," ഷൈജ പറഞ്ഞു.\nസമൂഹം കല്പിച്ച് വച്ചിരിക്കുന്ന സൗന്ദര്യ സങ്കല്പങ്ങളോട് തികഞ്ഞ പുച്ഛമാണ് ഷൈജയ്ക്ക്. "ആരാണ് പറഞ്ഞത് വെളുപ്പാണ് ഭംഗി എന്ന്? കറുപ്പിന് ഭംഗി ഇല്ലെന്ന് ആരാണ് പറഞ്ഞത്? പെണ്ണിന് മുഖത്ത് രോമം ഉണ്ടെങ്കിൽ സൗന്ദര്യം നശിക്കുമോ? ഇനി ആണിന് മുഖത്ത് രോമം കുറഞ്ഞാൽ അയാൾ ഭംഗി ഇല്ലാത്തവൻ ആകുമോ? ശുദ്ധ അസംബന്ധമാണ് ഇതെല്ലാം. എന്നെ സംബന്ധിച്ച് സൗന്ദര്യം എന്നാൽ ഒരാൾ അയാളുടെ രൂപത്തെ, വ്യക്തിത്വത്തെ അംഗീകരിച്ച ശേഷം അയാളിൽ ഉണ്ടാകുന്ന ആത്മവിശ്വാസം ആണ്. അതിന് ഇന്ന രൂപം എന്നില്ല, ഏത് രൂപം ആയാലും അത് സാധിക്കും. ഒരിക്കലും സൗന്ദര്യവത്കരണം മോശം ആണെന്ന് ഞാൻ പറയില്ല.\nനിങ്ങൾക്ക് ഇഷ്ടമുള്ള രീതിയിൽ നിങ്ങൾ ശരീരത്തെ ആക്കിക്കോളൂ, അതിന്റെ എല്ലാം ഒടുക്കം നിങ്ങൾ കണ്ണാടി നോക്കുമ്പോൾ നിങ്ങളുടെ മുഖത്ത് ഒരു ചിരി വിടരില്ലേ? ആ ചിരിയിൽ ആണ് സൗന്ദര്യം. സിനിമാനടിമാർ മേക്കോവർ നടത്തി വരുമ്പോൾ നിങ്ങൾ അവരുടെ ശരീരവും ചർമ്മവും ഒക്കെ നോക്കും. ഞാൻ നോക്കുക അവരുടെ ചിരിയാണ്.. അതിൽ വെളിവാകുന്ന അവരുടെ നിറഞ്ഞ മനസ്സ് ആണ്. സ്വന്തം ശരീരത്തിൽ അവർ തൃപ്തർ ആയിരിക്കുന്നു. അതാണ് സൗന്ദര്യം. എനിക്ക് അത് യാതൊരു ട്രീറ്റ്മെന്റും നടത്താതെ തന്നെയുണ്ട്. ഈ മീശയോടെ.. ഈ വണ്ണത്തോടെ.." - ഷൈജ പറഞ്ഞ് നിർത്തി. ഈ മുപ്പത്തിനാല് കാരിയുടെ വാക്കുകളിൽ ജീവിതം കണ്ട് തഴകിയ പക്വമതിയുടെ സ്ഥൈര്യം കാണാം..


തലസ്ഥാനത്ത് സ്ഥിതി നിയന്ത്രണവിധേയമെന്ന് ഡിജിപി ലോക്‌നാഥ് ബെഹ്‌റ: 'ദിലീപിനെതിരായ കുറ്റപത്രത്തെ കുറിച്ച് കൂടുതലൊന്നും പറയാന് കഴിയില്ല' - ഇ വാർത്ത | evartha\nതലസ്ഥാനത്ത് സ്ഥിതി നിയന്ത്രണവിധേയമെന്ന് ഡിജിപി ലോക്‌നാഥ് ബെഹ്‌റ: ‘ദിലീപിനെതിരായ കുറ്റപത്രത്തെ കുറിച്ച് കൂടുതലൊന്നും പറയാന് കഴിയില്ല’\nതലസ്ഥാനത്തെ സിപിഎം ബിജെപി സംഘര്‍ഷത്തില് സ്ഥിതി നിയന്ത്രണവിധേയമെന്ന് ഡിജിപി ലോക്‌നാഥ് ബെഹ്‌റ. ആശങ്കപ്പെടേണ്ട സാഹചര്യമില്ലെന്നും ബെഹ്‌റ പറഞ്ഞു. തിരുവനന്തപുരം നഗരസഭാ മേയറെ ആക്രമിച്ചതിന് പിന്നാലെ തലസ്ഥാനത്ത് തുടരുന്ന സംഘര്‍ഷാവസ്ഥയില് പ്രതികരിക്കുകയായിരുന്നു അദ്ദേഹം. കുറച്ച് പേരെ കൂടി പിടികൂടാനുണ്ട്. ക്രമസമാധാനനില പാലിക്കുന്നതിന് ആവശ്യത്തിന് പോലീസുണ്ടെന്നും അദ്ദേഹം പറഞ്ഞു.\nഅതേസമയം, നടിയെ ആക്രമിച്ച കേസില് നടന് ദിലീപിനെതിരായ കുറ്റപത്രം വൈകില്ലെന്ന് പറഞ്ഞ ഡി.ജി.പി എന്നത്തേക്ക് ഉണ്ടാകുമെന്ന് പറയാന് വിസമ്മതിച്ചു. കുറ്റപത്രം സമര്‍പ്പിക്കാനുള്ള ശ്രമങ്ങള് തുടരുകയാണ്. അത് വൈകില്ല. എന്നാല് നാളെ സമര്‍പ്പിക്കുമോ എന്ന ചോദ്യത്തിന് പറയാന് കഴിയില്ലെന്നും ഇതേ കുറിച്ച് കൂടുതല് ഒന്നും ഇപ്പോള് പറയാനാവില്ലെന്നും മാധ്യമങ്ങളോട് പറഞ്ഞു. നടിയെ ആക്രമിച്ചതിലെ ഗൂഢാലോചന കേസില് ദിലീപിനെ എട്ടാം പ്രതിയാക്കി ചൊവ്വാഴ്ച കുറ്റപത്രം സമര്‍പ്പിക്കുമെന്നായിരുന്നു പുതിയ റിപ്പോര്‍ട്ട്.


മാരുതി എസ്സ്-പ്രെസ്സോ വിപണിയിലെത്തി; പ്രാരംഭ വില 3.69 ലക്ഷം - Malayalam DriveSpark\nമാരുതി എസ്സ്-പ്രെസ്സോ വിപണിയിലെത്തി; പ്രാരംഭ വില 3.69 ലക്ഷം\nUpdated: Monday, September 30, 2019, 14:23 [IST]\nഇന്ത്യൻ വിപണിയിൽ ഏറെ പ്രതീക്ഷയോടെ കാത്തിരുന്ന എസ്സ്-പ്രെസ്സോ മൈക്രോ എസ്‌യുവി മാരുതി സുസുക്കി പുറത്തിറക്കി. 3.69 ലക്ഷം രൂപയാണ് മാരുതിയുടെ ഏറ്റവും പുതിയ വാഹനത്തിന്റെ അടിസ്ഥാന വില.\nഒമ്പത് വകഭേതങ്ങളിൽ പുതിയ മൈക്രോ എസ്‌യുവി ലഭ്യമാണ്: Std (O), LXi, LXi (O), VXi, VXi (O), VXi+, VXi AGS, VXi (O) AGS and VXi+ AGS. മാരുതി സുസുക്കി എസ്സ്-പ്രെസ്സോയുടെ എല്ലാ വകഭേദങ്ങളിലും ഒരൊറ്റ എഞ്ചിൻ ഓപ്ഷനാണ് കമ്പനി വാഗ്ദാനം ചെയ്യുന്നത്.\n998 സിസി മൂന്ന് സിലിണ്ടർ പെട്രോൾ എഞ്ചിനാണ് വാഹനത്തിൽ വരുന്നത്. 68 bhp കരുത്തും 90 Nm torque ഉം ഉത്പാദിപ്പിക്കുന്ന എഞ്ചിൻ അടിസ്ഥാനമായി അഞ്ച് സ്പീഡ് മാനുവൽ ഗിയർബോക്സുമായിട്ടാണ് ഘടിപ്പിച്ചിരിക്കുന്നത്. എസ്സ്-പ്രെസ്സോയുടെ ഉയർന്ന-സ്പെക്ക് വകഭേതങ്ങളിൽ ഓപ്ഷണലായി AGS ഓട്ടോമാറ്റിക് ഗിയർബോക്സും നൽകിയിരിക്കുന്നു.\nആൾട്ടോ K10 -ലെ അതേ എഞ്ചിൻ യൂണിറ്റാണ്, എന്നിരുന്നാലും, എസ്സ്-പ്രെസ്സോയിൽ ബി‌എസ്-VI മാനദണ്ഡങ്ങൾ പാലിക്കുന്ന പരിഷ്കാരങ്ങളോടെയാണ് മാരുതി പുറത്തിറക്കുന്നത്.\nരൂപകൽപ്പനയുടെ കാര്യത്തിൽ, 2018 ഓട്ടോ എക്‌സ്‌പോയിൽ പ്രദർശിപ്പിച്ച ഫ്യൂച്ചർ-S ആശയത്തിൽ നിന്നാണ് വാഹനം പ്രചോദനം ഉൾക്കൊണ്ടിരിക്കുന്നത്. ഉയർന്ന എസ്‌യുവി-ഘടനയാണ്, ചതുരാകൃതിയിലുള്ള ഡിസൈൻ, ഉയർന്ന ഗ്രൗണ്ട് ക്ലിയറൻസ് എന്നിവയുമായാണ് എസ്സ്-പ്രെസ്സോ വരുന്നത്.\nപുതിയ മൈക്രോ എസ്‌യുവിയിൽ ഒതുങ്ങിയ മുൻ ഗ്രില്ലാണ് നിർമ്മാതാക്കൾ നൽകിയിരിക്കുന്നത്. ഗ്രില്ലിന് ഇരുവശത്തും ചതുരാകൃതിയിലുള്ള ഹെഡ്‌ലാമ്പ് യൂണിറ്റുകളാണ്.\nഎൽഇഡി ഡേ ടൈം റണ്ണിങ് ലലൈറ്റുകൾ ബമ്പറിൽ താഴെ സ്ഥാപിച്ചിരിക്കുന്നു, വലിയ എയർ ഡാമും ബമ്പറിൽ നൽകിയിരിക്കുന്നു. വാഹനത്തിന്റെ ഉയർന്ന പതിപ്പുകളിൽ നിരവധി ക്രോം ഘടകങ്ങളും ഘടിപ്പിച്ചിരിക്കുന്നു.\nMost Read: ക്വിഡ് ഫെയ്‌സ്‌ലിഫ്റ്റിനെ ഒക്ടോബര് ഒന്നിന് അവതരിപ്പിക്കാന് റെനോ\nഎസ്സ്-പ്രെസ്സോയുടെ സൈഡ് പ്രൊഫൈൽ ലളിതവും വൃത്തിയുള്ളതുമാണ്. 13 ഇഞ്ച് സ്റ്റീൽ വീലുകളാണ്. ചെറുതായി പുറത്തേക്ക് തള്ളി നിൽക്കുന്ന വീൽ ആർച്ചുകൾ വാഹനത്തിന് ഒരു പരുക്കൻ ഭാവം നൽകുന്നു.\nഉയർന്ന പതിപ്പുകളിൽ 14 ഇഞ്ച് വലിയ വീലുകൾ ഓപ്‌ഷണലായി ലഭിക്കും. പിൻവശത്ത് C ആകൃതിയിലുള്ള ടെയിൽ ലൈറ്റുകളും, ബമ്പറുകളിൽ റിഫ്ലക്ടറുകളും സ്ഥാപിച്ചിരിക്കുന്നു.\nMost Read: ഓഗസ്റ്റ് മാസത്തില് ഏറ്റവും കൂടുതല് വിറ്റഴിക്കപ്പെട്ട ഹ്യുണ്ടായി കാറുകള്\nഅകത്തളത്തിലും നിരവധി സവിശേഷതകളോടെയാണ് വാഹനം വരുന്നത്. ഡാഷ്ബോർഡിന്റെ ഒത്ത നടുവിലാണ് ഡിജിറ്റൽ ഇൻസ്ട്രമെന്റ് ക്ലസ്റ്റർ. ടാക്കോമീറ്ററും സ്പീഡോമീറ്ററും, ഇൻസ്ട്രമെന്റ് ഡിസ്‌പ്ലേയ്‌ക്ക് താഴെ ഒരു വലിയ ടച്ച്‌സ്‌ക്രീൻ ഇൻഫോടെയ്ൻമെന്റ് യൂണിറ്റാണ്.\nമാരുതി സുസുക്കിയുടെ ഏറ്റവും പുതിയ സ്മാർട്ട്പ്ലേ സ്റ്റുഡിയോ സിസ്റ്റമാണിത്. ഇൻ‌ഫോടൈൻ‌മെൻറ് സിസ്റ്റവും ഇൻ‌സ്ട്രുമെന്റ് ക്ലസ്റ്ററും ഒരു വൃത്താകൃതിയിലുള്ള ആവരണത്തിലാണ് സ്ഥിതിചെയ്യുന്നത്.\nമാരുതി സുസുക്കി ഇന്ത്യൻ വിപണിയിൽ എസ്സ്-പ്രെസ്സോയ്ക്കായി ബുക്കിംഗ് ആരംഭിച്ചു കഴിഞ്ഞു. വാഹനത്തിന്റെ ഡെലിവറികളും ഉടൻ തന്നെ ആരംഭിക്കും. ഓൺലൈനിലോ അല്ലെങ്കിൽ ഇന്ത്യയിലുടനീളമുള്ള ഏതെങ്കിലും മാരുതി സുസുക്കി അരീന ഡീലർഷിപ്പുകളിലൂടെയോ 11,000 രൂപയടച്ച് വാഹനം ബുക്ക് ചെയ്യാവുന്നതാണ്.\nഡാറ്റ്സൺ റെഡി-ഗോ, ഒക്ടോബർ ഒന്നിന് ഇന്ത്യയിൽ പുറത്തിറങ്ങാനിരിക്കുന്ന റെനോ ക്വിഡ് ഫെയ്‌സ്‌ലിഫ്റ്റ് എന്നിവയാണ് മാരുതി എസ്സ്-പ്രെസ്സോയുടെ പ്രധാന എതിരാളികൾ.\nMaruti Suzuki S-Presso Launched In India: Prices Start At Rs 3.69 Lakh. Read more Malayalam.